
Congresul  nostru  naţional  bisericesc. 

S’â  întrunit  la  termenul  normal,  în  1/14  Octomvrie 
a.  c.  După  sf.  Liturghie  slujită  de  I.  P.  Sf.  Sa  Părintele 
mitropolit  Nicolae,  cu  asistenţă  mare,  s’a  făcut  des¬ 
chiderea  congresului  în  catedrala  mitropolitană,  într’o 
atmosferă  de  religiositate  pioasă,  pe  care  o  stârnise  în 
sufletele  deputaţilor  solemnitatea  slujbei. 

Este  întâiul  congres  prezidat  de  I.  P.  Sf.  mitropolit 
Nicolae.  Incunjurat  de  Venerabilii  ierarhi  albiţi  de  ani, 
ai  episcopiilor  şufragane,  mitropolitul  plin  de  vigoarea 
vârstei,  conştient  de  demnitatea  sa  mai  înaltă  şi  de 
deosebita  importanţă  a  momentului,  se  ridică  în  capul 
mesei,  aşezată  In  faţa  sf.  altar.  Rar  şi  apăsat  răsună 
fiecare  cuvânt,  tăiat  ca  dintr’o  bucată,  din  cuvântarea  de 
deschidere,  pe  care,  pentru  a  nu  scăpă  nici  o  nuanţă, 
deputaţii  se  strânseră  aproape  în  semicerc,  să' asculte 
cu  atenţiune. 

Pătruns  de  spiritul  indisolubilei  legături  sufleteşti  ce 
s’a  închegat  în  focul  îndelungatelor  suferinţe  ale  trecu¬ 
tului  între  turmă  şi  păstor,  I.  P.  Sf.  Sa  face  apel  la  în¬ 
cercatul  devotament  şi  cunoscuta  alipire  a  deputaţilor, 
a  clerului  şi  poporului  pe  care  îl  reprezintă,  cătră  bi¬ 
serica  strămoşească,  ca  să- şi  dea  şi  de  aici  înainte  tot 
sprijinul  pentru  împlinirea  sublimei  misiuni  şi  pentru 

norocoasa  rezolvire  a  marilor  probleme  ce  intră  în  cadrul 
bisericei. 

O  scurtă  reprivire  asupra  preocupatiilor  din  cei  doi 
ani  din  urmă  arată  nizuinţa  bisericei  ardelene  de  a  de¬ 
săvârşi  programul  moştenit  dela  Marele  Şaguna  cu  pri¬ 
vire  la  completarea  organizaţiei  bisericeşti  prin  înfiinţarea 
noilor  episcopii.  întâi  s’a  reînfiinţat  după  225  de  ani 
vechea  episcopie  dela  Oradea-mare,  din  Bihor  şi  părţile 
mărginaşe  dinspre  apus  ale  ţării  noastre,  unde  poporul 
biruind  poverile  vremii  şi  ispitele  vrăşmaşilor,  a  rămas 
statornic  în  credinţa  cătră  biserica  ortodoxă  şi  întreg 
păstrându*şi  sufletul  românesc.  Noul  ei  păstor  Părintele 
episcop  Roman  Ciorogariu  a  fost  aşezat  în  scaun  în- 
cunjurat  de  dragostea  turmei  sale.  In  partea  nordică  a 
arhidiecezei,  întinzându-şi  aripile  ocrotitoare  şi  asupra 
Maramurăşului,  s’a  înfiinţat  episcopia  Vadului,  Felea* 
cului  şi  Clujului,  pe  temelia  petrilor  vechilor  altare,  ce 
se  pomenesc  în  titlul  ei.  Şi  de  curând  a  fost  chemat 
în  fruntea  eparhiei  părintele  arhim.  Nicoiae  Ivan.  Dacă 
mai  amintim  că  acest  congres  a  hotărât  şi  reactivarea 
episcopiei  ortodoxe  de  Timişoara,  cadrul  organizaţiei  con¬ 
template  de  Marele  Şaguna  s’a  îndeplinit  pe  de-antregul 
sub  luminata  păstorire  a  I.  P.  Sf.  Sale  părintelui  mitro¬ 
polit  Bălan,  în  cei  dintâi  doi  ani  de  păstorire.  In  această 
vreme  s’a  îndeplinit  şi  scaunul  vacant  al  eparhiei  Caran¬ 
sebeşului  prin  aşezarea  P.  Sf.  episcop  Dr.  losif  Tr.  Ba- 
descu;  iar  corul  arhiereilor  noştri  a  fost  sporit  acum, 
în  decursul  congresului,  prin  sfinţirea  1.  P.  C.  lor  Dr. 
Ilarion  Puşcariu  şi  Filaret  Musta,  două  figuri  ce  au 
împodobit  biserica  ardeleană  cu  personalitatea  lor. 

Trecând  cuvântul  de  deschidere  la  problema  mare 
a  unificării  bisericeşti  I.  P.  Sf.  Sa  spune:  «Strângându-ne 
astfel  toată  moştenirea  sufletească  adăpostită  în  sfânta 
noastră  biserică,  ne  înfăţişăm  astăzi  cu  hotărârea,  care 
în  cugetul  nostru  a  încolţit  mai  întâiu,  de-a  o  aşeză 
sub  scutul  uneia  şi  aceleiaşi  legi  organice  cu  a  celorlalte 
biserici  surori  omodoxe  din  cuprinsul  scumpei  noastre 
patrii. 

Una  ni- e  credinţa  şi  la  fel  ni-e  rugăciunea  tuturora. 
Şi  când  aşa  ne-a  învăţat  a  crede  şi  a  ne  rugă  de- 
alungul  veacurilor  biserica  noastră  ortodoxă  naţională, 
ea  ne-a  inspirat  acelaşi  suflet,  care,  ca  şi  cămaşa  necu¬ 
sută  a  Mântuitorului,  a  rămas  neîmpărţit  în  credinţele 
sale  pe  întreg  pământul  românesc,  sfidând  în  avâriturile 
sale  nedreptele  graniţi  despărţitoare  dintre  fiii  aceluiaşi 
neam. 

In  slujba  acestei  misiuni  de  unificare  sufletească 
prin  înfrăţirea  cugetelor,  prin  armonizarea  simţemintelor, 
prin  coborârea  luminilor  aceleiaşi  culturi  între  toţi  ceice 
suntem  de-un  sânge  şi  de-o  lege,  trebue  să  stea  bise¬ 
rica  noastră  şi  astăzi.  Noi  suntem  fericiţi  că  la  înfăp¬ 
tuirea  acestei  măreţe  opere  putem  să  aducem  puncte 
de  orientare  şi  principii  cristalizate  printr’o  lungă  expe¬ 
rienţă  cu  privire  la  organizarea  şi  îndrumarea  vieţii  bi¬ 
sericeşti.  Pentru  noi  e  limpede,  că  numai  largi  cadre 
de  organizaţie,  cari  sub  inspiraţiile  apostolatului  să  tre¬ 
zească  la  vieaţă,  să  fructifice  şi  să  utilizeze  forţele  în¬ 
tregului  cler  şi  popor,  pot  să  ne  dea  biserica  cea  vie  a 
Domnului,  după  care  se  doreşte  sufletul  nostru.  Cu 
conştiinţa  întregei  răspunderi,  pe  care  nu  o  cedează 
nimănui,  pentru  divina  sa  misiune  în  lume,  această  bi¬ 
serică  îşi  va  organiza  ea  însăşi  mijloacele  de  lucru  în 
conformitate  cu  principiile  sale,  cu  necesităţile  timpu¬ 
rilor  şi  ale  credincioşilor  săi.  In  felul  acesta,  biserica 
noastră  —  una  şi  nedespărţită  —  va  fi  în  stare  să  pro¬ 
ducă  roadele  vieţii  creştineşti,- susţinând  cu  credinţă 
Tronul,  servind  interesele  mari  ale  statului  şi  promovând 
cu  devotament  scopurile  lui». 

Iar  cu  privire  la  chestiunea  şcoalei  confesionale,  a 
doua  problemă  mare  din  programul  acestui  congres, 
spune:  «Izvorâtă  din  concepţia  superioară  de  biserică 
militantă  pentru  cultură,  şcoala  aceasta  a  săvârşit  o 
operă  vrednică  de  recunoştinţa  neamului  întreg  şi  a  fac¬ 
torilor  de  conducere  ai  lui.  In  jertfele  ce  le-am  adus 
pentru  menţinerea  ei  se  cuprind  cele  mai  nobile  pri- 
noase  ale  iubirii  de  limbă,  de  lumină  şi  de  mântuire  a 

sufletului  nostru.  Ce  am  avut  mai  scump  atn  pus  în- 
tr’ânsa,  de  aceea  suntem  legaţi  atât  de  mult  cu  inima 
de  ea.  Gândul  nostru  hotărât  este  de-a  sluji  şi  astăzi 
neamul  prin  munca  ei,  căci  noi  nu  suntem  ca  ceice 
lesne  să  lapădă  de  tradiţiile  lor  şi-şi  părăsesc  lucrul  lor . . . 
Avem  speranţa,  că  înaltul  guvern  al  ţării  noastre,  apre¬ 
ciind  necesitatea  şi  foloasele  muncii  culturale  ce  ne 
simţim  angajaţi  s’o  facem  pentru  neam  şi  patrie,  nu  ne 
va  refuză  ajutoarele  de  lipsă  mai  ales  pentru  a  scoate 
pe  harnicii  învăţători  ai  şcoalei  confesionale  din  starea 
materială  precară  în  care  se  găsesc  astăzi». 

In  sfârşit  atingând  situaţia  clerului  şi  grija  pentru 
educaţia  lui  se  îndreaptă  cătră  intelectuali  sfătuindu-i 
părinteşte,  ca  continuând  o  luminoasă  tradiţie  să  cin¬ 
stească  autoritatea  morală  a  bisericei  şi  prin  pilda  vieţii 
lor  să  reprezinte  idealele  ei  în  mijlocul  poporului. 

Cuvântul  de  îndrumare,  care  a  făcut  impresie  adâncă, 
şi  atmosfera  solemnă  pe  care  o  a  creat,  au  stăpânit  în 
tot  decursul  desbaterilor  înălţătoare  ale  congresului. 
Ele  ne  dau  o  pildă  vie  de  felul  cum  s’a  cimentat  legă¬ 
tura  între  clerici  şi  mireni  prin  vieaţa  autonomă  pe  care 
a  trăit-o  biserica  românească  aici,  dincoace  de  Carpaţi, 
şi  ar  fi  fost  demne  să  fie  azistate  de  toţi  câţi  au  cădere 
să  spună  o  vorbă  şi  să  hotărască  de  soartea  lucrurilor, 
cari  determină  binele  de  obşte,  ca  să  înveţe  cum  tre- 
buesc  îndreptate  privirile  numai  spre  ţinte  înalte,  şi  spre 
scopuri  cari  slujesc  interesele  mulţimii. 

Dintre  hotărârile  acestui  congres  de  importanţă 
istorică  se  desface  în  primul  rând  aceia,  care  îmbrăţi¬ 
şează  problema  unificării  organizaţiei  administrative  a 
întregei  biserici  ortodoxe  din  toate  provinciile  ţării  în¬ 
tregite.  Conştient  de  chemarea  sa  şi  de  importanţa 
mare  pe  care  o  are  pentru  vieaţa  viitoare  a  bisericei 
româneşti  soluţionarea  norocoasă  a  acestei  probleme,  — 
Congresul  a  menţinut  principiile  de  autonomie  şi  con¬ 
stituţionalism  întemeiat  pe  sistemul  electoral  reprezen- 


tativ,  aşâ  cum  de  sunt  depuse  în  Statutul  organic  şa- 
gunian.  Iar  orgaoizaţia  mitropolitană  s’a  desăvârşit  ca  o 
instituţie  cu  vieaţă  proprie,  şi  cu  caracter  de  îndrumare 
unitară  pentru  toate  eparhiile  sufragane. 

încât  pentru  desăvârşirea  organizaţiei  dela  mitro¬ 
polie  în  sus  într’o  organizaţie  centrală,  — ;  congresul  îşi 
exprimă  bucuria  reînoirii  vechei  legături  de  unitate  cu 
mitropolia  Ungro-Vlahiei  a  Moldovei  şi  Sucevei  îm¬ 
preună  cu  biserica  Basarabiei  şi  a  Bucovinei  alcătuind 
părţi  integrante  pentru  vecie  din  o  singură  sfântă  so¬ 
bornicească,  apostolică,  nedespărţită  biserică  autocefală 
naţională  a  statului  român. 

Recunoaşte  Sfântul  Sinod,  ca  organ  central  spiri¬ 
tual  al  întregei  biserici,  Congresul  general  bisericesc,  ca 
for  reprezentativ  şi  legislativ  în  chestiuni  cari  privesc 
biserica  întreagă,  Consistorul  (consiliul)  central  biseri¬ 
cesc  -ta  organ  executiv  al  congresului  general  bise¬ 
ricesc  şi  Consistorul  spiritual  central  ca  for  suprem  ju¬ 
diciar. 

Felul  de  organizare  a  acestor  corporaţii  şi-l  însu¬ 
şeşte  congresul  din  proiectul  comisiei  exmise  de  aşâ 
zisa  «Constituantă  bisericească»,  adaogând  o  preci¬ 
zare  mai  clară  a  chestiunei  de  autonomie  bisericească 
şi  eliminând  în  special  «Casa  bisericei»,  ca  o  instituţie 
străină. 

In  ce  priveşte  legiferarea  definitivă  a  unificării  ea 
nu  poate  fi  făcută  decât  de  biserica  însăşi  şi  nici  decum 
de  vre  o  altă  corporaţiune  politică  şi  nici  de  parlamentul 
ţării,  căci  ^aceasta  ar  însemnă  desconsiderarea  princi¬ 
piului  de  autonomie.  Iar  legiferării  din  partea  bisericei 
trebue  să-i  premeargă  un  articol  de  constituţiune,  sau 
o  lege  cu  caracter  de  lege  fundamentală,  recunoscând 
şi  garatând  bisericei  drepturile  autonome,  în  temeiul 
cărora  prin  organele  sale  îşi  stabileşte  însăşi  organi¬ 
zaţia,  îşi  conduce  şi  administrează  independent  afacerile 
sale.  Iar  Statutul  organic  ce  şi-l  va  da  biserica  prin 
acordul  comun  al  Mitropolii'or,  după  promulgarea  legii 

statului,  ratificat  şi  de  congresul  general  bisericesc,  va 
fi  supus  pe  cale  constituţională  P.  I.  aprobări  a  M.  S, 
Regelui. 

Chestiunea  şcoalelor  a  fost  rezolvită  asemenea  în 
spiritul  confesional  tradiţional.  Biserica  nu  va  putea 
să  renunţe  de  bună  voie  nici  odată  la  razimul  său  cel 
mai  puternic  în  răspândirea  învăţăturei  pentru  care  are 
mandat  dela  însuşi  întemeietorul  ei,  care  a  poruncit 
«mergând  învăţaţi  toate  neamurile»,  precizând  astfel 
pentru  toate  timpurile  «potestas  magisterii».  Dar  mai 
sunt  şi  alte  motive  de  cari  tocmai  pornirea  de  statifi- 
care  cu  forţa  ar  trebui  să  ţină  seamă.  Din  punct  de 
vedere  material  să  nu  fie  respins  obolul  pe  care  îl  mai 
pot  da  comunele  bisericeşti,  ci  ei  să  se  completeze 
numai  din  vistieria  ţării,  ca  şcoala  să  fie  la  înălţime. 
Şi  ca  administrator  al  banului  public  biserica  are  norme 
neasemănat  mai  sigure,  căci  nimic  nu  se  poate  cheltui 
fără  hotărâre  valabilă  şi  aprobată  de  superioritate,  în 
vreme  ce  toată  lumea  ştie  că  cel  mai  rău  gospodar 
este  statul,  care  cheltueşte  mult  unde  nu  trebue,  ca  să 
nu  ajungă  apoi  pentru  acoperirea  necesităţilor  imperioase. 

Şi  din  punctul  de  vedere  al  educaţiei,  pe  care  trebue 
să  o  facă,  pe  lângă  puterea  ce  ar  izvorî  din  o  armo¬ 
nică  colaborare  dintre  cei  doi  factori,  şcoala  confesio¬ 
nală  are  preferinţa  de  a  sta  pe  temelia  tradiţională,  care 
identifică  naţionalismul  cu  ortodoxia  dela  începutul 
plămădirii  acestui  popor  de  bun  român  şi  creştin.  Statul 
va  putea  da  un  bun  învăţământ,  dar  nu  va  asigură  nici¬ 
odată  educaţia  sănătoasă  pe  care  o  face  biserica  înte¬ 
meiată  pe  învăţăturile  ei  netrecătoare.  Desfacerea  şcoalei 
de  biserică  este  o  sfâşiere  a  sufletului  nostru  şi  o  grea 
lovitură  dată  românismului  aici,  unde  trăim  cu  alte 
neamuri,  a  căror  confesiuni  îşi  vor  putea  susţinea  şi 
pe  mai  departe  caracterul  confesional  al  şcoalelor,  chiar 
cu  ajutorul  statului  obligat  să  sprijinească  cu  banul  său 
nizuinţele  culturale  ale  minorităţilor.  Care  ar  fi  situaţia 
bisericei  ortodoxe,  ca  biserică  de  stat,  lipsită  de  insti- 

tuţiile  sale  culturale,  alături  de  celelalte  biserici  cari  şi 
le  pot  păstra? 

Iată  câteva  motive  cari  au  determinat  hotărârea  de 
susţinere  a  caracterului  confesional  al  şcoalei  poporale. 
Ne  vine  însă  ştirea,  că  în  consiliul  de  miniştri  s’ar  fi 
instituit  o  comisie  sub  conducerea  miniştrilor  de  culte 
şi  instrucţiune  pentru  a  pregătii  un  proiect  relativ  Ia 
statificarea  şcoalelor  din  Ardeal.  Şi  dacă  s’ar  înfăptui 
această  tendinţă,  timpul  şi  rezultatele  ce  va  da  vor  vădi 
pe  care  parte  a  fost  adevărul. 

Un  merit  neperitor  şi-a  câştigat  acest  congres  prin 
hotărârea  reactivării  episcopiei  de  Timişoara.  Era  una 
din  problemele  cele  mai  importante  de  deslegat  păsto¬ 
rirea  credincioşilor  din  Bănat.  Prin  hotărârea  congresului 
se  desăvârşeşte  programul  de  ^organizare  bisericească 
a  Marelui  Şaguna,  se  repară  o  nedreptate  istorică  făcută 
de  guvernele  ungureşti,  care  nu  ne  îngăduiau  o  mişcare 
liberă,  se  împlineşte  dorinţa  arzătoare  a  bănăţenilor  şi 
se  afirmă  deodată  şi  dreptul  nostru  asupra  părţii  din 
Bănatul  ţinut  încă  sub  ocupaţie  sârbească.  Consistorul 
mitropolitan  a  fost  autorizat  să  facă  toţi  paşii  de  lipsă 
pentru  inactivarea  episcopiei  cât  mai  în  grabă,  iar  până 
atunci  păstorirea  celor  vre-o  146,000  de  credincioşi  ai 
noştri  urmează  a  se  îngriji  de  aceleaşi  centre  episco- 
peşti  dela  Arad  şî  Caransebeş,  cari  aveau  jurisdicţia  şi 
mai  nainte.  Iar  guvernul  este  rugat  să  intervină  pe  cale 
diplomatică  ca  situaţia  lor  să  fie  clarificată  definitiv. 

Alta  a  fost  atitudinea  congresului  faţă  de  cei  vre-o 
20,000  români  rămaşi  în  Ungaria.  In  urma  ratificării  tra¬ 
tatului  de  pace  cu  această  ţară,  îngrijirea  sufletească  a 
credincioşilor  rămaşi  dincolo  de  graniţă,  este  mai  grea. 
Ceeace  se  mai  poate  face  pentru  fraţii  înstrăinaţi  este 
grija  ca  să-şi  recapete  preoţi  şi  învăţători,  şi  pe  cale  diplo¬ 
matică  să  vegheze  guvernanţii  noştri  ca  hotărârile  tra¬ 
tatului  de  pace  privitoare  la  minorităţi  să  fie  aplicate 
şi  pentru  ei, 

In  două  şedinţe  consecutive  s’a  preocupat  congresul 
de  situaţia  preoţimii  şi  de  marea  lipsă  de  preoţi,  o  pro¬ 
blemă  foarte  îngrijitoare  pentru  vremile  de  criză  prin 
cari  trece  biserica  noastră.  S’au  spus  cuvinte  de  laudă 
şi  recunoştinţă  pentru  trecutul  şi  atitudinea  deamnă  a 
preoţimii  în  trecutul  îndepărtat  ca  şi  în  vremea  de  pre¬ 
faceri  mari,  ce  au  urmat  în  1918.  Mirenii  au  dat  cea 
mai  strălucită  satisfacţie  morală  preoţimii,  dar  se  pare 
că  guvernanţii  nostrii  preocupaţi  de  alte  probleme  au 
dat  uitării  acest  factor  de  salvare  a  neamului  în  trecut 
şi  de  îndrumare  a  Iui  in  viitor.  A  fost  rugat  înaltul 
prezidiu,  Părintele  Mitropolit  să  intervină  la  factorii  de 
cădere  pentru  rezol virea  grabnică  a  doleanţelor  juste, 
căutând  să  se  păstreze  şi  pe  mai  departe  raportul  nor¬ 
mal  dintre  tagma  preoţească  şi  corpul  didactic,  cu  care 
are  atâtea  laturi  asemănătoare  şi  chiar  identice. 

Iar  în  legătură  cu  pregătirea  şi  educaţia  clerului 
s’a  accentuat  necesitatea  unei  programe  unitare  pentru 
întreaga  biserică  ortodoxă  română,  înlocuindu-se  toate 
felurile  de  seminarii  prin  educaţia  şi  cultura  academică. 
Ca  o  trecere  la  aceasta  s’a  luat  cunoştinţă  cu  plă¬ 
cere  de  ridicarea  seminarului  dela  Sibiiu  Ia  4  ani  de 
studiu. 

,  Mai  relevăm  o  singură  chestiune:  atitudinea  Con¬ 
gresului  faţă  de  proiectul  de  concordat  îmbiat  ţării  de 
curia  papală.  Din  hotărârea  congresului  în  această 
chestiune  se  vede  dragostea  de  a  susţine  prestigiul  sta¬ 
tului  şi  apărarea  ortodoxiei. 

După  frumoase  şi  demne  desbateri  de  8  zile,  în 
9  şedinţe,  congresul  şi-a  încheiat  activitatea  declarân- 
du-se  în  permanenţă  pentruca  în  caz  de  necesitate  să-şi 
poată  întregi  activitatea  de  legiferare  bisericească. 

Preot.  P.  Moruşca. 

Studiul  pastoralei  în  biserica  românească. 

SECŢIUNEA  I. 

—  Spre  alte  zări  pastorale.  — 

I. 

Introducere.  Legătura  teologiei  cu  cultura  laică. 

Despre  învăţământul  teologiei,  mulţi  cred  că  el  e 
un  studiu  al  trecutului  şi  că  are  din  ce  în  ce  mai  pu¬ 
tină  atingere  cu  vieaţa  nouă.  Ceice  studiază  teologia 
însă  îşi  dau  seama  că  nu  e  aşă. 

E  foarte  adevărat  că  ea  nu  merge  paralel  cu  şi- 
voiul  vremii,  că  de  multeori  rămâne  în  urmă,  că  ade- 
seaori  se  arată  atât  de  străină  şi  neînţelegătoare  a 
vremii  în  care  trăim,  încât  nici  oamenii  n’o  înţeleg  pe 
ea.  Dar  aceasta  nu  din  pricină  că  âşâ  ar  fi  ea  în 
fiinţa  ei,  ci  pentrucă  oamenii  cari  o  servesc  nu  s’au  pri¬ 
ceput  s’o  ducă  până  Ia  capăt,  în  ce  priveşte  relaţi- 
unile  ei  cu  desvoltarea  cugetării  omeneşti. 

Dacă  am  luă,  de  pildă,  teologia  dogmatică,  ea  se 
poate  înfăţişă,  în  adevăr,  într’o  formă  foarte  rece  şi 
greoaie,  cum  sunt  până  azi  multe  tratate  de  dogmatică, 
mai  cu  seamă  cele  latineşti.  Dar,  în  acelaş  timp,  sânt 
altele,  a  căror  citire  e  o  plăcere  şi  care  te  târăsc  să  le 
duci  până  la  cap  cu  cititul,  prin  interesul  pe  care-1 
trezesc,  prin  meşteşugul  cu  care  scriitorii  lor  au  ştiut’  ' 
să  le  puie  în  actualitatea  vieţii  de  azi. 

Tot  aşâ  e  cu  toate  ramurile  teologiei.  Ele  se  pot 
trată,  şi  mulţi  chiar  le  tratează,  în  legătură:  cu  întreaga 
frământare  a  cugetării  de  azi. 

Deci  teologia  nu  e  un  studiu  mort,  nu  e  numai 
disecţiunea  unui  corp  în  care  a  fost  odată  vieaţă,  ci 
e  un  curent  de  cunoaştere  şi  de  adâncire  care  e  ne¬ 
încetat  nou.  Adevărurile  eterne  se  coboară  asupra 
noastră  totdeauna  cu  documentări  înoite  şi  cu  înţele¬ 
suri  pline  de  adâncime. 

Oare  fiecare  sistem  nou  de  cugetare,  ivit  pe  cul¬ 
mile  de  vieaţă  ale  omenirii;  oare  fiecare  născocire 
proaspătă  nu  intră  în  depozitele  cuceririlor  omeneşti? 
Fără  îndoială.  Dacă  nu  în  totul,  fiindcă  născocirile 
oamenilor  sunt  împreunate  şi  cu  greşeli,  dar  cel  puţin 
în  parte.  Ei  bine,  fiecare  fapt  nou,  dobândit  pentru 
omenire,  ia  atitudine*  faţă  de  cele  vechi.  Se  petrece 
între  ele  un  schimb,  o  explicaţiune,  cu  privire  la  în¬ 
dreptăţirea  la  vieaţă  a  fiecăruia,  şi  atunci  iată  că  toate 
datele  teologiei  noastre  sunt  puse  în  cauză  şi  intră  în 
ferberea  discuţiunilor  actuale.  Prin  aceasta,  ele  îşi  pre¬ 
cizează  fiinţa  lor,  îşi  fixează  poziţiunea  lor  şi,  făcând 
aceasta,  ele  îndeplinesc  actul  vieţii,  trăiesc,  se  menţin 
în  actualitate.  Teologii  îndeplinesc  rolul  de  a  le  arătă 
îndreptăţirea,  de  a  nu  le  izola  în  mijlocul  culturii  ome¬ 
neşti,  de  a  prinde  firele  care  le  leagă  de  cultura  vremii 
lor  şi  astfel  a  le  menţinea  continuu  la  suprafaţa  vieţii 
culturale.  De  aceia  nu  mai  învăţăm  pe  cărţile  de  dog¬ 
matică  sau  de  morală  sau  de  alt  studiu  al  teologiei 
care  s’au  scris  la  1800  sau  la  1700  sau  la  1400,  ci 
neîncetat  scriem  alte  volume,  în  care  vechile  adevăruri 
le  punem  în  raport  cu  noile  cugetări  ale  culturii.  în¬ 
deplinim  astfel  o  lucrare  bună  şi  pentru  teologie  şi 
pentru  cultură,  din  care  teologia  este  şi  ea  o  parte. 

N’am  nevoie  să  arăt  cum  nişte  idei  nouă,  arun¬ 
cate  pe  câmpul  culturii  omeneşti,  pun  în  mişcare  în¬ 
treaga  teologie.  N’are  cineva  decât  să  ia  un  caz  oare¬ 
care,  precum  e  darvinismul,  şi  va  observă  îndată  cum 
teologia  îşi  revizuieşte  poziţiunile,  cu  fiecare  fapt  nou 
care  se  iveşte  la  orizont,  cum  ea  îşi  caută  alte  docu¬ 
mentări,  mai  înţelese  de  timpul  în  care  trăieşte,  şi  cum 
are  neîncetat  de  câştigat  din  această  neîncetată  mişcare 
şi  adaptare  a  formelor  ei  şi  a  temeiurilor  cu  care  îşi 
expune  fondul. 

Şi  cât  nu  are  teologia  de  câştigat  din  această 
operaţiune ! 

Odată  se  credea  că  pământul  e  plan  şi  că  soarele 
se  învârteşte  împrejurul  lui.  Se  părea  că  aşa  ar  fi 

învăţământul  Sfintei  Scripturi.  Şi  au  venit  fapte  nouă, 
şi  învăţământul  Bisericii  a  trebuit  să  deschidă  ochii  în 
faţa  lor,  şi  şi-a  cercetat  din  nou  poziţiunile  şi  a  găsit 
că  Scriptura  nu  învaţă  aşa,  ci  aceia  eră  numai  o  inter¬ 
pretare  a  teologilor.  Cultura  timpului  nu-i  dusese  mai 
departe. 

Şi  acum,  dupăce  s’a  făcut  lumină  în  această  lăture, 
nu  ne  simţim  uşuraţi?  Nu  vedem  că  e  bine  că  s’au 
revizuit  aceste  lucruri,  şi  expunerea  nouă  a  teologiei 
nu  ni  se  pare  o  îndreptăţită  mergere  cu  pasul  timpului  ? 
Ce  ar  fi  să  mai  învăţăm  pe  cărţile  de  dogmatică  dela 
1400! 

Dacă  ar  citi  cineva  nu  alte  cărţi  ci  spre  pildă 
numai  ale  învăţatului  Dr,  Qastave  le  Bon  din  Paris, 
câte  elemente  nu  găseşte  în  ele,  prin  eari  prinde  mai 
bine  multe  date  ale  teologiei,  deşi  acest  învăţat  are  şi 
multe  vederi  libere,  care  nu  se  potrivesc  cu  ce  învăţăm 
noi!  Dar  cu  toate  acestea  simpla  venire  în  atingere 
cu  alte  date  ne  deschide  lumini  nouă  şi  folosul  este  mare. 

Teologul  trebuie  să  stea  totdeauna  la  punctul  de 
observaţîune  pentru  a  îndeplini  această  operă. 

U. 

Studiul  teologiei  la  Români. 

In  România,  ca  o  ţară  de  cultură  nouă  şi'  răzi- 
mată  pe  alte  culturi  mai  vechi,  nu  ne  mai  putem  aşteptă 
ca  teologia  să  fi  lucrat  în  sensul  acesta.  Şingurul  lucru 
pe  care  putem  să-l  cerem  este  ca  aceste  chestiuni 
măcar  să  se  fi  oglindit  Ia  noi,  să-şi  fi  aTuncat  razele 
lor  din  ţinuturi  unde  răgazul  culturii  eră  mai  vechiu. 

Putem  mărturisi  cu  mulţămire  că,  pentru  multe 
ramuri  de  studiu,  teologia  noastră  n’a  stat  în  nelucrare. 
Dacă  nu  ne  vom  gândi  numai  la  graniţele  înguste  ale 
vechiului  regat,  ci  Ia  toate  ţinuturile  românimii,  va 
trebui  să  constatăm  că,  în  sinul  acestui  neam,  au  fost 
silinţe  onorabile,  care  au  împlinit  multe  trebuinţe  teo- 

logice  ale  vremii  lor.  Aceasta  trebuie  s’o  recunoaştem 
în  special  facultăţii  de  teologie  ortodoxă  dela  Cernăuţi, 
care  a  dăruit  neamului  românesc  manuale,  de  teologie 
de  care  ne-am  servit  şi  cu  care  ne- am  împlinit  nevoile 
studiului  la  vremea  lui.  Orice  s’ar  putea  spune  despre 
ele,  despre  originalitatea  sau  metoda  lor,  nu  se  poate 
tăgădui  că  sunt  onorabile  cursuri  de  universitate,  înfă¬ 
ţişând  o  muncă  personală  şi  trecând  cu  mult  peste  ni¬ 
velul  cărţilor  de  învăţământ  secundar  pe  care  le  aveam 
până  atunci. 

Astfel,  am  fost  dăruiţi  cu  cursuri  dejieologie  dog¬ 
matică,  morală,  istorie  bisericească  generală,  liturgică, 
omiletică,  arheologie  biblică,  introducere  în  Sf.  Scriptură, 
etc.,  fără  a  pomeni  de  lucrări  parţiale  din  studiul  teo¬ 
logiei,  privitoare  numai  Ia  vre-o  chestiune  izolată,  nu 
la  un  ram  întreg.  Din  altă  lăture  a  românismului, 
dela  nu  de  mult  răposatul,  învăţatul  profesor  Iuliu 
Olariu,  am  dobândit  comentarii  aproape  la  întreg  Noul 
Testament,  care  şi  ele  sunt  lucrări  de  multă  erudiţiune. 
Dacă  la  acestea  vom  pomeni  şi  de  produsele,  fireşte, 
mai  puţine,  ale  unei  facultăţi  de  teologie  mai  tinere, 
cum  e  cea  din  Bucureşti,  ne  vom  găsi  în  faţa  unui 
complex  care  ne  va  arătă  că  gândirea  noastră  teologică 
a  socotit  şi  ea  că  trebuie  să  ia  poziţiune  faţă  de  cul¬ 
tura  timpului  şi  să  ofere  cel  puţin  manuale  pentru 
orientarea  tineretului  universitar.  Deci  având  în  vedere 
marile  ramuri  ale  teologiei,  un  tânăr  nu  este  lipsit 
de  conducere  şi-şi  poate  croi  un  drum  cu  puţinul  care 
se  află  şi  în  grai  românesc. 

Nu  voi  stărui  asupra  unei  alte  ramuri  de  lucru, 
prin  care  teologii  români  au  căutat  să  răspundă  tre¬ 
buinţelor  cugetării  creştineşti  dela  noi.  Mă  gândesc 
la  însemnata  muncă  de  traduceri  din  ruseşte  a  unor 
preţioase  lucrări  de  teologie,  în  cari  s’au  ilustrat  foarte 
mulţi  din  teologii  noştri  care  au  studiat  în  Rusia. 
Această  muncă  n’a  fost  preţuită  destul  până  acum  şi 
voi  pomeni  despre  ea  mai  pe  larg  cu  alt  prilej,  scriind 
din  alt  punct  de  vedere. 

Privind  acum  toate  acestea,  nu  putem  să  nu  ne 
bucurăm  că  teologii  noştri,  (din  pârtea  unora  fie  chiar 
în  mod  numai  mijlocit,  prin  traduceri)  s’au  silit  să  răs¬ 
pundă  trebuinţelor  culturii  religioase  dela  noi,  publi¬ 
când  scrieri  ca  cele  pomenite. 

III. 

Pastorala  în  tratarea  românească. 

Din  toate  acestea  pn  singur  studiu  a  rămas  ne¬ 
băgat  în  seamă:  pastorala.  Pe  când  toate  celelalte  s’au 
bucurat  de  tratări  mai  largi,  prin  cursuri  „universitare 
tipărite,  fie  scrise  direct  în  româneşte,  fie  traduse  din 
ruseşte,  pastorala  n’a  trecut  peste  graniţa  manualului 
secundar,  şi  încă  şi  în  acesta  s’a  tratat  puţin.  Nu  s’a 
trecut  dincolo  de  materia  manualului  publicat  în  1862 
de  Episcopul  Melchisedec  al  Romanului,  deşi  trebuie 
să  pomenim  ca  de  o  bună  lucrare,  de  Sfaturi  către 
Preoţi  de  fostul  Mitropolit  Primat  Atanasie,  Bucureşti, 
1909.  Afară  de  acestea  pastorala  a  mai  fost  lucrată 
în  româneşte  de  căţre  Mitropolitul  Andrei  Şagunaf 
de  Episcopul  tnochentie  al  Romanului ,  a  cărui  lucrare 
nu  e  decât  o  prescurtare  a  manualului  lui  Melchisedec, 
apoi  de  Economul  G.  /.  Gibescu  *  şi  de  manualul  Părin¬ 
telui  profesor  /.  Gotcu  dela  Seminarul  «Veniamin»  din 
Iaşi,  care  se  predă  azi  in  seminariile  din  vechiul  regat. 

Şi  cum -stăm  cu  pastorala  în  România,  după  cât 
s’a  lucrat  până  acum  în  limba  românească? 

Stăm  pe  temeiul  unei  vieţi  sociale  puţin  desvoltate, 
în  care  raporturile  preotului  cu  credincioşii  sunt  esen¬ 
ţial  tot  acele  care  puteau  fi  acum  50,  100  sau  200  de  ani. 
In  felul  acesta  am  putea  scoate  o  lucrare  de  pastorală 
din  Sfinţii  Părinţi,  deşi  ei  au  trăit  acum  mai  mult  de 
1000  de  ani.  Da,  sunt  principii  bune,  permanente  ne- 
chimbate.  Dar  în  ce  priveşte  aplicarea  lor,  vieaţa  s’a 
schimbat  cu  totul.  Aici  suntem  cu  totul  în  urmă. 


1  Manual  de  studiu  pastoral,  Sibiiu  1878. 

*  Manual  de  Teologia  Pastorală,  Bucureşti  1899. 

Pentru  cât  era  nevoie  în  şcoala  secundară,  s’a 
făcut.  Manualele  pe  care  le  avem  răspund  acestei  tre¬ 
buinţe.  Dar  tratarea  largă  universitară  aşteaptă  încă. 
Pastorala  e  rămasă  cu  mult  în  urmă,  deşi  motivele 
pentru  înoirea  acestui  studiu  sunt  cu  mult  mai  multe 
decât  pentru  celelalte,  cum  vom  vedeâ  în  curând. 

IV. 

Trebuinţa  de  o  pastorală  mai  nouă. 

Dacă  pentru  celelalte  ramuri  de  teologie  prefacerea 
cugetării  omeneşti  a  tot  prilejit  revizuirea  lor  şi  adăo- 
garea  şi  turnarea  lor  în  alte  chipuri  şi  cu  alte  temeiuri, 
pentru  a  face  faţă  unei  mentalităţi  schimbate ;  ce  motiv 
eră  de  a  face  astfel  cu  pastorala!  In  adevăr,  pastorala 
are  a  face  nu  numai  cu  schimbarea  ideilor,  ci  paralel 
cu  ele,  şi  cu  schimbarea  moravurilor.  Nu  numai  cuge¬ 
tarea  oamenilor  e  alta  decât  în  trecut,  ci  şi  felul  vieţii 
lor  şi  organizarea  socială.  In  alcătuirea  societăţii  ome¬ 
neşti  sunt  acum  atâtea  prefaceri,  cu  atâtea  principii 
nouă,  că  nici  vorbă,  nu  mai  este  cu  putinţă  ca  preotul 
să  facă  faţă  împrejurărilor  numai  cu  cât  a  învăţat  în 
cunoscutele  capitole  *  ale  pastoralei.  Dacă  un  preot, 
care  ar  şti  pastorala  numai  după  cât  s’a  scris  în  româ¬ 
neşte,  ar  afla  ce  fac,  de  pildă,  preoţii  din  Berlin,  pentru 
a  ţinea  masele  populare  în  atingere  cu  ideia  bisericească, 
s’ar  miră  de  câte  născociri  au  intrat  în  domeniul  pas¬ 
toralei,  numai  din  nevoia  de  a  călăuzi  turma  creşti¬ 
nească.  Intr’o  asemenea  împrejurare,  poţi  vedeâ  cât 
de  vie  este  această  ramură  a  teologiei  şi  în  ce  chip 
deosebit  a  evoluat  —  dovadă  că  obiectul  trăeşte. 

Dar  tocmai  aceasta  trebuie  să  producă  cu  atât 
mai  multă  părere  de  rău  că  această  arteră  a  teologiei 
a  fost  ţinută  Ia  noi  atât  de  puţin  în  curent  cu  progre¬ 
sele  ei  aiurea.  Numai  puţin  din  ce  înseamnă  acest 
progres  s’a  putut  vedeâ  din  ce  am  publicat  eu  anul 
trecut  în  Universul  literar  (22  August  1920)  despre 
activitatea  organizaţiunii  creştineşti  din  Anglia  numită 

Armata  mântuirii.  Am  vizitat-o  anul  acesta  în  Londra 
şi  pot  spune  că  face  adevărate  minuni.  E  aproape 
idealul  în  ce  priveşte  îngrijirea  săracilor  şi  punerea  lor 
în  contact  cu  evanghelia.  Şi  isbânda  lor  este,  aş  putea 
zice,  un  adevărat  triumf  al  dragostei  creştineşti. 

Ei  bine,  această  e  o  pagină  de  pastorală. 

Dar  câte  ea  aceasta!  Apusul  a  făcut  încordări 
supra  omeneşti  pentruca  să-şi  păstreze  poziţiunile  reli¬ 
gioase  şi  să  nu  le  peardă  în  faţa  necredinţei.  A  fost 
foarte  greu  şi  azi  încă  se  luptă  cu  greu.  Dar  se  luptă. 
Cunoaşterea  acestor  opintiri  e  prin  ea  însăşi  o  educare 
către  Hristos  pentru  cei  care  citesc.  De  aceea  în  dome¬ 
niul  teologiei  noastre  practice  e  o  mare  lipsă  că  aceste 
amănunte  nu  se  cunosc.  Ele.  te  mângâie  şi  te  înalţă, 
îţi  dau  curaj  şi  avânt,  numai  cât  le  afli  aşâ,  la  întâm¬ 
plare,  de  ici  şi  de  colo.  Dar  încă  să  le  înşire  cineva 
una  câte  una!  Atunci  vezi  câte  arme  de  lucru  are  Bi¬ 
serica  şi  câte  unelte  au  născocit  slujitorii  ei,  pentru  a 
îndeplini  programa  Iui  Hristos  în  lume. 

Tocmai  simţind  această  mare  lipsă,  am  socotit  de 
trebuinţă  Să  dau  câteva  crâmpeie  din  acest  domeniu 
atât  de  puţin  cunoscut  la  noi  şi  a  procură  astfel  motive 
pentru  cercetarea  mai  amănunţită  şi  înoirea  studiului  pa¬ 
storalei,  faţă  cu  atâtea  împrejurări  schimbate  şi  dela  noi. 

V. 

Cauzele  care  prefac  vieaţa  socială. 

Şi  în  ţara  românească  vieaţa  socială  se  preface. 
Nu  numai  alcătuirea  politică  a  suferit  şi  sufere  schim¬ 
bări,  nu  numai  curente  nouă  se  afirmă,  în  ordinea  cu¬ 
getării  religioase  sau  a  celei  politico-sociale,  ci  şi  în 
ceeace  priveşte  mişcarea  populaţiunii  se  petrec  schimbări 
care  înainte  abiă  puteau  fi  semnalate.  Acestea  au  mare 
legătură  cu  pastorala,  cum  îndată  vom  vedea. 

Noi  suntem  popor  de  ţărani,  şi  ca  atare  vieaţa 
noastră  a  fost  simplă.  Caracteristica  ei  au  fost  obiceiurile 

patriarhale.  Lucrurile  moştenite  din  vechi  se  ţin,  oamenii 
nu  au  prea  multe  trebuinţe. 

In  astfel  de  condiţiuni,  nici  lucrarea  preotului  nu 
e  prea  grea.  El  nu  are  să  muncească  decât  ca  să  menţie 
obiceiurile  bune  apucate,  vechea  stabilitate  a  vieţii,  care 
totdeauna  este  o  temelie  serioasă  ce  nu  trebuie  pierdută. 
In  astfel  de  împrejurări,  nici  viţiile  nu  sunt  multe,  fiindcă 
nu  âu  de  unde  se  alimentă.  Lipsesc  ispitele  care  târâie 
pe  om  la  pofte  nouă,  rafinate  şi  la  păcat. 

Pentru  multe  ţări,  perioada  patriarhală  s’a  dus.  Ea 
este  pe  cale  nu  a  se  duce,  dar  de  a  se  preface  mult 
şi  la  noi. 

1.  Partea  nouă  a  vieţii  sociale  este  activitatea  in¬ 
dustrială.  In  multe  ţări  din  Apus,  populaţiunea  ocupată 
în  industrii  întrece  la  număr  pe  cea  de  ţărani.  Situa- 
ţiunea  aceasta  schimbă  cu  totul  şi  felul  cum  oamenii 
se  influenţează  în  vieaţa  sufletească.  De  aceea  şi  pro¬ 
blema  pastorală  se  schimbă.  Ea  e  mult  mai  grea,  fiindcă 
vieaţa  industrială  usucă  pe  om  sufleteşte,  îi  ia  atingerea 
vie  cu  natura,  care  totdeauna  e  un  factor  de  moralizare 
şi  de  îndemnare  cătră  Dumnezeu,  pe  care- 1  simţi  mai 
deaproape  în  «lucrul  mânilor  Lui».1  Preotul  are  mult 
mai  multe  motive  cu  care  poate  îmboldi  pe  om  şi  un 
aluat  mult  mai  primitor  pentru  influinţa  sa  între  oamenii 
care  trăiesc  în  atingere  cu  natura. 

In  mediile  industriale,  vieaţa  este  mai  vitregă.  In 
loc  de  foşnetul  frunzelor  şi  de  vâjâitul  răcoritor  al  apelor, 
omul  aude  huruitul  ameţitor  al  maşinilor.  E  o  atmosferă 
care  te  turteşte  şi  desfiinţează  cu  sufletul,  mai  cu  seamă 
că  în  ea  omul  nu  are  variaţiunea  de  lucrări  a  ţăranului, 
ci  ani  de  zile  el  îndeplineşte  acelaş  şi  acelaş  lucru  me¬ 
canic,  încât  aproape  se  mecanizează  şi  el  şi  se  stâr¬ 
peşte  din  el  însuşi  terenul  pe  care  preotul  să  poată 
presără  sămânţa  înviorătoare.  Munca  sa  nu-i  ofere  nimic 


1  «Nu  sticlele  laboratorului,  nici  tomurile  filosofilor,  ci  priveliştea 
naturei  vine  să  aprindă  scăpărările  minţei  şi  să  arunce  în  lumea  gându¬ 
rilor  fermente  uriaşe».  St.  Zeletin,  Ideea  europeană.  Bucureşti,  31  Iulie — 7 
August  1921. 

care  să-i  odihnească  cugetarea:  nici  .o  nouă  învăluire 
de  nouri  care  îmbracă  şi  schimbă  fata  cerului,  nici  fâl¬ 
fâirea  în  depărtări  a  unui  stol  de  păsări  călătoare,  nici 
venirea  furtunii,  nici  apropierea  ploii,  nici  prefacerea 
înceată  a  naturii  prin  trecerea  dela  un  anotimp  Ia  altul, 
nici  nimic,  nimic. 

Să  citească  cineva  Psalmul  148  şi  să  vadă  câte 
motive  religioase  găseşte  într’ânsul  prin  priveliştile  din 
natură: 

«Lăudaţi  pe  Domnul  din  ceruri,  Iăudaţi-1  pe  el 
întru  cele  înalte...  Lăudaţii  pe  el  soarele  şi  luna, 
lăudaţi-1  pe  el  toate  stelele  şi  lumina.  Lăudaţi-1  pe 
el  cerurile  cerurilor,  şi  apa  cea  mai  pre  sus  de  ceruri 
să  laude  numele  Domnului.  Că  el  a  zis  şi  s’au  făcut; 
el  a  poruncit  şi  s’au  zidit.  Pusu-le-a  pe  ele  în  veac 
şi  ,în  veacul  veacului,  poruncă  a  pus  şi  nu  va  trece. 
Lăudaţi-1  pe  Domnul  de  pe  pământ  balaurii  şi  toate 
adâncurile,  focul,  grindina,  zăpada,  ghiaţa,  duhul  cel 
de  vifor,  celece  fac  cuvântul  lui.  Munţii  şi  toate 
dealurile,  lemnele  cele  roditoare  şi  toţi  cedrii,  fiarele 
şi  toate  dobitoacele,  cele  ce  se  târăsc  şi  păsările  cele 
sburătoare ...  să  lăude  numele  Domnului». 

Toate  acestea  nu  le  ai  în  vieaţa  industrială.  Omul, 
eşit  din  fabrică  ori  din  mină,  dă  peste  cârciumă  şi  alte 
stabilimente  la  fel,  şi  acolo  caută  să  se  uşureze  de  vieaţa 
care-1  striveşte  sufleteşte. 

Starea  aceasta  nu  va  ajunge  curând  la  noi,  dar 
totuşi  ea  îşi  face  drum,  fiindcă  tindem  şi  noi  să  ajungem 
un  Stat  nu  numai  agricol,  ci  şi  industrial,  ca  să  nu 
atârnăm  în  industrie  de  străinătate.  Şi  oricât  par  acestea 
chestiuni  de  economie  politică  şi  cu  totul  străine  de 
atmosfera  seminariilor  şi  a  facultăţilor  de  teologie,  totuş 
ele  sunt  in  foarte  strânsă  legătură  cu  problemele  noastre. 
Căci  religiuoea  e  vieaţă  şi  prefacerile  vieţii  nu  le  putem 
privi  cu  ochii  închişi.  Ele  modifică  felul  nostru  de  a 
lucră,  şi  de  aceea  trebuie  să  fi  neîncetat  cu  ochii  Ia 
ele,  ca  la  un  barometru,  după  careţi  regulezi  şirul  muncii 
ca  să  nu  fii  prins  de  vremea  rea. 

In  unele  centre,  vieaţa  industrială  s’a  introdus  şi 
la  noi,  iar  acum,  dupăce  neamul  românesc  a  fost  strâns 
într’un  singur  mănunchiu  naţional,  încă  şi  mai  mult  se 
accentuiază  caracterul  industrial,  fiindcă  am  alipit  la 
trupul  nostru  teritorii  de  mai  mare  desvoltare  industrială 
decât  în  România  veche. 

Centrele  industriale  dela  noi  se  găsesc  în  Bucu¬ 
reşti,  unde  trăiesc  mai  multe  mii  de  lucrători,  apoi  sunt 
în  regiunea  terenurilor  petrolifere  şi  la  Galaţi.  In  toate 
aceste  centre,  se  aude  şi  de  mişcări  socialiste  —  probă 
că  acolo  este  o  situaţiune  nouă,  în  legătură  cu  noua 
vieaţă  de  industrie,  deosebită  de  cea  veche  cunoscută 
patriarhală. 

Nu  pomenesc  de  regiunile  din  teritoriile  cele  nouă, 
unde  centrele  industriale  sunt  mai  multe  ca  la  noi. 

Aceasta  e  una. 

2.  Dar  afară  de  ea  au  venit  încă  şi  alte  prefaceri. 

Vieaţa  patriarhală  era  caracterizată  prin  micile  în¬ 
grămădiri  de  oameni.  Vieaţa  modernă  aduce  cu  ea  marile 
îngrămădiri  cu  casele  mari  cât  cazărmile,  cu  sute  de 
oameni  în  ele,  locuind  fiecare  în  câte  o  odaie  două, 
părete  în  părete,  uşă  în  uşă,  vecini,  dar  străini. 

Pe  când  în  localităţile  cu  îngrămădiri  mici,  de  sute 
sau  câteva  mii  de  locuitori,  oamenii  să  văd  des,  se  cu¬ 
nosc  şi  exercită  unul  asupra  altuia  un  control  necăutat, 
dar  firesc  prin  faptul  că,  vrând  nevrând,  ei  să  văd  des 
şi  află  iute  unul  despre  altul;  în  centrele  cele  mari 
înstrăinarea  şi  vieaţa  ascunsă  se  desvoaltă  pe  o  scară 
cu  mult  mai  largă.  Sânt  aceiaşi  oameni,  cu  aceleaşi 
chipuri,  dar  cu  alte  suflete. 

Iată,  nu  sânt  decât  câteva  săptămâni ...  în  Bucu- 
reştiul  nostru  a  fost  ucis-  funcţionarul  de  bancă  Zaha- 
ropol,  într’o  astfel  de  odaie  din  strada  Viorele,  fără  ca 
un  pensionar,  despărţit  numai  printr’un  părete  subţire 
de  odaia  crimei,  să  aibă  ideie  ce  se  petrece  acolo  ori 
să  fi  cunoscut  pe  ucigaşul  vecin. 

Eşti  mai  străin  între  mulţi  decât  între  puţini! 

N’am  puteă  spune  că  în  România  am  avut  a  face 
cu  problema  marilor  îngrămădiri.  Până  la  răsb&iu,  sin¬ 
gurul  oraş  mare  era  Bucureştiul.  In  celelalte,  xu  excep- 
ţiune  doar  pentru  Iaşi,  unde  domnea  o  atmosferă  de 
cultură  mai  înaltă,  încolo  nu  domneă  decât  cunoscuta 
vieaţă  de  provincie,  cu  spiritul  de  mahala,  cu  judecata 
îngustă  şi  lipsită  de  orizont. 

Dar  acum,  după  ce  ţara  s’a  mărit,  situaţiunea  aceasta 
s’a  schimbat  cu  mult.  Deşi  nu  este  o  numărătoare  ofi¬ 
cială,  dar  se  bagă  de  seamă  că  Bucureştiul  e  mult  mai 
înţesat  ca  înainte.  Şi  de  n’o  fi  un  milion,  de  locuitori, 
după  cum  spun  unii,  dar  e  cu  putinţă  să  fie  de  două 
ori  mai  mulţi  şi  peste  de  ce  eră  înainte  de  răsboiu.  Apoi 
Fa  România  s’au  adăogat  oraşe  mari  care  trec  peste 
suta  de  mii  de  locuitori.  Este  Chişinăul,  e  Cernăuţul. 
Despre  cel  dintâi,  mi  s’a  spus  că  e  cu  mult  trecut  peste 
200,000.  Despre  oraşele  din  România  veche,  mi  s’a 
afirmat  că  Galaţul  are  acum  300,000  de  locuitori.  E  cu 
putinţă  să  fie  o  exagerare,  dar  iarăşi  e  adevărat  că  e 
cu  mult  mai  îmbulzit  peste  cele  vre-o  80,000,  cât  avea 
înainte  de  răsboiu.  Oraş  mare  în  România  nouă  mai 
este  Timişoara.  E  oraş  cu  multe  fabrici,  deci  cu  atmo¬ 
sfera  febrilă  a  vieţii  industriale  şi  cu  problemele  deo¬ 
sebite  ale  ei. 

VI. 

Situaţiunea  nouă  aduce  probleme  nouă. 

Ar  puteâ  întrebă  cineva: 

Ei,  şi  dacă  se  îngrămădeşte  lumea  în  unele  centre, 
ce  urmează  de  aici  pentru  pastorală?  Oamenii  vor  avea 
mai  multe  ispite,  va  fi  ceva  mai  greu,  dar  nu  sunt 
aceleaşi  suflete  de  oameni  pe  câre  trebuie  să  le  înveţi. 
Rău  pe  de  o  parte,  fiindcă  în  oraşele  mari  se  găseşte 
marea  organizare  a  desfătărilor  care  târâie  spre  păcat, 
dar,  pe  de  altă  parte,  îi  ai  pe  oameni  mai  strânşi  Ia  un 
loc,  îi  poţi  adună  mai  uşor,  ca  să  le  vorbeşti  ori  să 
lucrezi  cu  ei. 

Aşâ  ar  fi,  dacă  n’ar  fi  altfel . . .  oamenii  din  oraşele 
mari  na  sunt  aceiaşi  ca  cei  din  micile  localităţi.  Ia  să 
ascultării  pe  cei  cu  experienţa  oraşelor  mari  şi  vom. 
vedeâ  că  ai  acolo  fiinţe  de  o  structură  sufletească  cu 
totul  alta  decât  cea  din  vieaţa  patriarhală.  E  o  structură 
inferioară-  Iţi  vine  în  mână  un  aluat  de  oameni  mult 
mai  necurat  şi  care  mai  greu  se  poate  plămădi  pentru 
a  face  din  el  pâne  bună. 

,Una"  din  ţările  în  care  prefacerea  socială  s’a  să¬ 
vârşit  cu  paşi  mari  e  Germania.  Din  ţară  care  odată 
eră  agricolă,  în  decursul  veacului  trecut  s’a  schimbat 
grabnic  în  industrială.  Populaţiunea  ei  orăşănească  e 
mai  numeroasă  ca  cea  dela  ţară.  De  unde  în  timpul 
răsboiului  dela  1870  populaţiunea  dela  ţară  era  mai 
mult  de  jumătate  decât  cea  dela  oraş  (26.219,352  din 
41.010,150),  în  1910  eră  numai  25.954,587  din  64.925,993. 
Din  populaţiunea  totală,  oraşele  mari  (adecă  cele  cu  peste 
100,000  de  locuitori)  aveau  numai  ele  aproape  14.000,000 
de  locuitori.  Prin  urmare  aproape  o  cincime  din  po¬ 
pulaţiunea  totală. 

Şi  ce  urmează  de  aici? 

Urmează  o  nouă  psihologie,  care  nu  există  acum 
o  sută  de  ani  şi  care  ne  obligă  să  creştem  şi  programa 
noastră  de  lucru  în  conformitate  cu  ea. 

Să  ascultăm  ce  spune  în  această  privinţă  F.  F. 
Classen,  în  cartea  sa  Naturgeschichte  des  Grosstadtvolks 
(Istoria  naturală  a  populaţiunii  din  oraşele  mari): 

«Cel  născut  în  oraş,  în  vieaţa  de  familie  deja 
sfărâmată,  îşi  ridică  numai  amorţit  aripile  sufle¬ 
tului.  Obişnuit  de  timpuriu  cu  o  grămadă  de  im- 
presiuni  care  se  aruncă  una  peste  alta,  el  nu  învaţă 
niciodată  să  cunoască  lucrurile  temeinic.  Pasiv  cu 
spiritul,  incapabil  de  a  născoci  cu  mintea,  de  a  se 
ajută,  de  a  stărui  în  calea  lui  cu  o  hotărîre  puternică, 
această  făptură  a  oraşelor  mari  ajunge  un  om  neis¬ 
prăvit,  greu  de  întrebuinţat.  Goana  vieţii  face  pe 
oameni  dispuşi  pentru  plăcerile  iuţi,  ameţitoare,  care 

istovesc  nervii  şi  trezesc  viţiul.  Roadem  din  puterea 
care  s’a  îngrămădit  în  timpul  unei  trainice  şi  inteli¬ 
gente  munci  de  veacuri.  Noi  consumăm  din  obiceiu¬ 
rile  cele  bune,  din  disciplina  şi  vrednicia  casnică, 
din  pietatea  şi  conştiinţiozitatea  protestantă,  care  de 
veacuri  s’a  format  în  poporul  german.  Nu  e  de  loc 
probat  că  oraşele  mari  sunt  în  stare  să  plăsmuiască  un 
asemenea  vrednic  soi  de  oameni.  Şi  adânc  în  suflet 
simte  mulţimea,  simte  individul  cum  noi  suntem  tăiaţi 
de  pământul  care  zămisleşte  puterea  noastră.  Suntem  ca 
un  soi  de  pomi  care,  strămutaţi  în  ţară  străină,  se 
prind  şi  cresc  numai  sădiţi  în  butaşi,  care,  rupţi  de 
aiurea  şi  înfipţi  în  pământ,  dau  apoi  rădăcini.  Din 
această  vieaţă  sfâşiată  şi  apăsată,  pier  vechile  zeităţi 
casnice  ale  poporului  nostru.  O  mare  măsură  de  inten¬ 
sitate  sufletească,  de  poezie  şi  tărie  -de  caracter  a 
fost  moştenirea  poporului  nostru.  Şi  înrădăcinat  adânc 
în  vatra  familiilor,  ca  'un  vrednic  şi  noduros  pom  se 
ridică  simţul  bisericesc.  Acesta  s’a  dus  acum  şi  fără 
nădejde  de  întoarcere.  Duhuri  nouă  au  venit  şi  au 
prins  sufletele  în  mrejele  lor.  Mai  întâi  sunt  duhuri 
mici,  numeroase  şi  flecare:  ziarele  revarsă  peste 
oameni  o  grămadă  de  impresiuni  şi  cunoştinţe  nouă, 
apoi  romanele  care  se  desfac  prin  colportaj  şi  sen- 
saţionalele  poveşti  cu  omoruri.  Simţurile  se  aţâţă 
într’un  chip  neauzit  prin  zugrăvitura,  colorai  şi  tonul 
lor.  Sufletul  poporului  e  uimitor  de  împărţit  între 
starea  veche  şi  cea  nouă.  In  inima  omului  simplu, 
care  n’a  fost  educat  să  cugete  logic,  trăiesc  alăturea 
duhurile  cele  mai  deosebite.  In  casa  credinciosului 
ţăran  protestant,  au  trăit  doar  totdeauna  şi  câteva 
duhuri  din  ceata  lui  Wodan.  Trebuie  să  ne  mărtu¬ 
risim  însă  că,  privit  istoriceşte,  duhul  bisericesc  în 
casa  lucrătorului  joacă  acelaş  rol  ca  şi  vechiul  pă- 
gânism  în  casa  ajunsă  creştină  a  ţăranului.  Acest  duh 
face  parte  dintr’un  trecut  care  s’a  perdut».1 

1  Citat  după  Paul  Griinberg,  Die  evangdische  Kirche  in  der  Gros- 
stadt.  Oottingen  1910,  pag.  1—6. 

Cunoscutul  filozof  şi  pedagog  Frederic  Paulsen 
arată,  în  mai  multe  rânduri,  cât  de  mult  oraşele  mari 
au  schimbat  alcătuirea  sufletească  a  societăţii:  Astfel 
zice  el : 

«Nemulţămirea  creşte  în  aceiaşi  măsură  în  care 
cresc  poftele,  şi  pentru  înmulţirea  năprasnică  a  ace¬ 
stora,  vremea  de  faţă  aduce  în  adevăr  condiţiuni  atât 
de  priincioase,  cum  nu  s’a  mai  pomenit.  O  uriaşă 
putinţă  de  a  te  mişcă  a  venit  peste  noi;  nu  mai  există 
o  populaţiune  stabilă.  Cu  puţine  generaţiuni  înainte, 
eră  încă  regula  că  fiecare  rămâneâ  toată  vieaţa  în 
raporturile  în  care  s’a  născut.  Acum  toată  lumea  este 
la  vânătoarea  de  plăceri.  Oraşele  mari  sunt  regiunile 
pentru  această  vânătoare.  Ele  poftesc  şi  momesc  pe 
oricine,  şi  fiecare  vine  şi  trăieşte  într’ânsele,  cel  puţin 
cu  închipuirile  lui.  Chiar  şi  în  cel  din  urmă  sat  să¬ 
răcăcios  nu  mai  este  nimenea  care  să  nu-şi  aibă  acolo 
cunoscuţi  sau  rude,  un  fiu  în  armată,  o  fiică  în  ser¬ 
viciu.  Oraşul  mare  este  acum  un  monstruos  magazin- 
expoziţie,  în  care  mii  de  lucruri  ademenitoare  aţâţă 
poftele  neîncetat.  Toate  aceste  lucruri  sunt  pentru 
fiecare.  E  numai  întâmplător,  dacă  cutare  nu  Ie  poate 
cumpără.  El  ar  puteă  să  le  şi  aibă  şi  să-i  fie  de  tre¬ 
buinţă,  Iui  ca  şi  oricărui  altuia,  care  întâmplător  a 
câştigat  la  lotărie  sau  la  bursă.  Conştiinţa  stării  tale 
sociale  şi  moravurile  ei  au  pierit  în  anonimitatea 
vieţii  din  oraşele  mari.  Egalitatea  maselor,  exprimată 
în  egalitatea  îmbrăcămintei  a  înfăţişării,  dă  tuturor 
pretenţiuni  la  fel.  Deci  deoarece  fiecare  are  înaintea 
ochilor  ceiace  alţii  posedă  mai  nainte  de  el  fără  nici 
un  motiv ;  raţional :  cai,  servitori,  saloane,  castele, 
veşminte,  podoabe,  plăceri,  desfătări  de  banchete,  cum 
să  nu  fie  oricare  om  nemulţămit?  La  aceasta  se  mai 
adaugă  faptul  că  zăgazul  pe  care  odinioară  religiunea 
îl  ridicase  împotriva  poftelor  în  vremea  noastră  este 
ca  şi  măturat.  Cugetarea  că  toate  cele  pământeşti 
sunt  trecătoare  şi  că  veşnicia  este  aproape  şi-a  perdut 
puterea  ei  pentru  cei  mai  mulţi,  atât  la  oamenii  culţi, 

cât  şi  la  marea  mulţime.  Dacă  odată  nădejdea  tntr’o 
vieaţă  viitoare,  pentru  care  bogaţilor  şi  celor  în  des¬ 
fătări  nu  se  deschideau  perspective  tocmai  prîincioase, 
mângăiâ  pentru  lipsurile  acestei  vieţi,  cum  poate 
mângâia  acum  pe  acel  care  şi-a  perdut  nădejdea  în 
altceva  viitor,  când  fericirea  lui  nu-i  oferă  ceiace  pro¬ 
cură  altora?».1 

In  altă  parte,  tot  el  spune: 

«Chestiunea  locuinţelor  din  oraşul  mare  are  năzuinţa 
de  a  sfărâmă  vatra  casnică  şi  vieaţa  de  familie  a  lu¬ 
crătorilor.  Nu  fără  vina  lor.  Căci  nu  este  bun  pe 
care  mulţimea  să-l  preţuiască  mai  puţin  după  adevă¬ 
rata  sa  valoare  pentru  fericirea  vieţii,  decât  o  locuinţă 
curată  şi  tihnită.  La  aceasta  se  adaogă  mutarea  con¬ 
tinuă:  La  cele  330,000  de  locuinţe  din  Berlin,  se  so¬ 
cotesc  anual  până  la  140,000  sau  150,000  de  mutări, 
bine  înţeles,  mai  cu  seamă  în  micile  locuinţe.  Ce 
uriaşă  povară  de  cheltuieli,  perderi  şi  chinuri  se  ex¬ 
primă  prin  cifra  aceasta!  In  asemenea  împrejurări,  nu 
se  mai  poate  vorbi  de  un  sentiment  al  vetrei  casnice. 
Locuinţa  este  vizunia  de  o  clipă,  pe  care  fiecare  in¬ 
divid  din  uriaşa  masă  în  mişcare  îl  găseşte  în  sbu- 
ciumul  şi  nevoile  fiecărui  soroc  de  mutare.  Cu  aceasta, 
pier  toate  legăturile  personale  statornice  care  se  nasc 
în  mijlocul  poputaţiunîi  stabile,  legăturile  cu  vecinii 
şi  rudele,  cu  cei  sus-puşi  şi  cu  clienţii,  cu  pro¬ 
fesorul  şi  cu  preotul;  toate  se  rostogolesc  înaintea 
noastră  într’o  confuziune  pustie.  Copiii,  deseori  lăsaţi 
de  mici  de  capul  lor,  rămân  neîngrijiţi.  E  drept  că 
şcoala  se  ocupă  de  ei,  dar  lucrurile  însemnate  care 
se  învaţă  în  casă,  ea  care  din  copilărie  dă  loc  şi 
prilej  pentru  joc  şi  lucru,  fapte  evident  mai  însem¬ 
nate  pentru  omul  întreg  decât  toată  ştiinţa  şcolară 
la  un  Ioc,  acestea  ei  nu  le  mai  învaţă».2 

Din  aceste  citate,  se  vede  bine  că  oraşul  mare  a 
adus  cu  dânsul  cu  totul  alte  stări  şi,  deci,  şi  alte  pro- 

1  System  der  Etkik,  Stuttgart  &  Berlin  1906,  volumul  II,  ediţia  7 — 8, 
pagina  20 — 21. 

1  Op.  cit.,  pagina  383—384. 

bleme.  De  fapt,  situaţiunea  e  mult  îngreuiată  fiindcă  prin 
ea  s’au  trezit  din  adâncul  fiinţei  omeneşti  pofte  tică¬ 
loase  grele  de  stăpânit.  Se  şi  vede  din  tânguirile  multor 
bărbaţi  care  se  îngrijesc  de  sănătatea  morală  a  popo¬ 
rului  lor.  Astfel  W.  Riehl  scria  încă  din  1855:  «Europa 
se  îmbolnăveşte  prin  monstruozitatea  marilor  ei  oraşe».1 
Altul  arată  că  oraşul  mare  consumă  putere  fizică  mai 
multă  decât  produce,  şi  aceasta  o  dovedeşte  cu  rezul¬ 
tatele  recrutărilor.  «Oraşele  mari  dau  numai  jumătate 
din  recruţii  pe  care  ar  trebui  să-i  dea  după  numărul 
lor.  Starea  aceasta  se  arată  încă  şi  mai  aspră,  dacă 
avem  în  vedere  nu  pe  recruţii  născuţi  din  părinţi  veniţi 
dela  ţară,  ci  pe  cei  ai  căror  părinţi  sunt  şi  ei  născuţi 
în  oraşele  mari.  Şi  aceasta  cu  toate  însemnatele  silinţe 
şi  progrese  higienice  ale  oraşelor  mari».2 

Nivelul  moral  scăzut,  care  a  dus  la  astfel  de  re¬ 
zultate,  a  dat  motiv  şi  la  înfiinţare  de  organizaţiuni 
precum  Misiunea  internă  (1849)  în  Germania.  La  al 
Vl-lea  congres  bisericesc,  ţinut  în  Berlin  la  1853,  Wi- 
chem ,  înfiinţătorul  Misiunii  interne,  a  spus  despre  ora¬ 
şele  mari:  «In  aceste  oraşe  zace  hotărârea  pentru  viitor». 
La  foarte  multe  congrese  ale  ei,  apoi,  ţinute  an  după 
an  (1876  Danzig;  1884  Karlsruhe)  s’a  arătat  foarte 
multă  îngrijorare  pentru  problema  morală  a  marilor 
oraşe.  După  cum  spune  Paul  Grunberg,  din  care  luăm 
aceste  date,  «dela  1875,  chestiunea  nu  s’a  mai  liniştit».3 

Nu  numai  oamenii  Bisericii,  ci  şi  alţii,  cu  interese 
curat  laice,  dar  ocupându  se  de  aceleaşi  chestiuni  ale 
creşterii  publice,  au  caracterizat  la  fel  efectele  nenoro¬ 
cite  ale  oraşelor  uriaşe.  Unul  din  aceştia,  vorbind  despre 
Anglia,  pomeneşte  de  «influenţa  nenorocită  a  oraşelor 
uriaşe,  cu  Londra  în  frunte».4 

De  aceia  spune  acelaş  Paul  Grunberg: 

*  Citat  după  Paul  Griinberg,  Die  evangelische  Kirche  in  der  Gross * 
stadt,  Goltingen  1910,  pagina  3. 

*  Paul  Griinberg,  Op.  cit.  pagina  3. 

*  Op.  cit.  pagina  15—17. 

4  W.  Wiemann,  Jungendpflege.  Leipzig-Berlin,  Teubner,  1914,  p.  40. 

«Această  uriaşă  dislocare  a  populaţiunii,  cu  toate 
prefacerile  ei  în  folosul  oraşelor  mari,  este  de  cea  mai 
mare  însemnătate  pentru  fizionomia  şi  psihologia  vieţii 
poporului  şi  ne  pune  probleme  nouă  pe  toate  terenurile».1 

VII. 

Ce  ne  priveşte  pe  noi? 

Ar  putea  spune  cineva  că  chestiunea  oraşelor  mari 
şi  a  îngrămădirii  populaţiunii  priveşte  numai  ţările  cu 
o  populaţiune  deasă  din  Apus  şi  deci  n’atn  avea  să  ne 
ocupăm  de  ea  într’o  Pastorală  românească. 

Lucrul  nu  e  aşâ.  Deşi  ca  alcătuire  socială  suntem 
departe  de  a  fi  ca  cei  din  Apus,  totuşi,  dupăcum  am 
arătât  şi  mai  nainte,  începe  a  se  arăta  şi  la  noi  for¬ 
maţiunea  oraşului  mare,  cu  toate  urmările  care  rezultă 
de  aici. 

Dan  chestiunea  nu  se  opreşte  numai  aici.  Oraşul 
mare  se  arată  cu  probleme  nouă  ale  vieţii  sale  nu 
numai  întru  cât  priveşte  cuprinsul  lui,  ci  şi  celelalte  regiuni 
ale  ţării.  Căci  puterea  lui  nefastă  frece  peste  marginile 
lui  şi  influenţează  mai  departe.  Cu  dreptul  spune  Paul 
Griinberg: 

«Această  particularitate  a  marilor  oraşe  le  priveşte 
nu  numai  pe  ele,  ci  întreaga  ţară,  întreaga  naţiune.  Căci 
oraşul  lucrează  asupra  ţării  în  chipul  cel  mai  variat.  El 
lucrează  asupra  miilor  care  trecător  se  opresc  întrânsul 
ea  soldaţi,  şcolari,  studenţi,  ucenici,  lucrători,  servi¬ 
tori;  el  lucrează  prin  tablourile  şi  impresiunile  pe 
care  oraşul  le  oferă  populaţiunii  dela  ţară  care  vine 
la  oraş  cu  afaceri  sau  pentru  a  se  desfăta ;  el  lucrează 
prin  turiştii,  călătorii  şi  prin  ceice  părăsesc  oraşul 
vara  pentru  a  se  duce  la  ţară;  lucrează  prin  ziarele, 
expoziţiunile,  adunările  şi  congresele  lui.  Şi  cu  toate 
că,  fără  îndoială,  la  rândul  său  şi  ţara  influenţează 
asupra  oraşului,  căci  ţinuturile  dela  ţară  varsă  pe  mulţi 

1  Pani  Griinberg,  Op.  cit  pagina  2. 


246 


din  oamenii  lor  oraşului  mare,  totuşi  influenta  masei 
mai  mari  şi  compacte  o  biruie  uşor  pe  cealaltă». 1 

Apoi  dacă  este  aşâ,  chestiunea  e  la  fel  şi  pentru 
România.  Influenţa  Bucureştiuhii  se  simte  până  departe. 
Intr’însul  se  petrec  fapte  care  nu  se  petrec  la  ţară  sau 
în  oraşele  mici.  Dar  când  ajung  să  se  ştie,  influenţează 
şi  acolo.  Aci,  la  Bucureşti,  înfloreşte  literatura  desfrâ¬ 
nată,  care,  de  sigur,  şe  răspândeşte  şi  aiurea.  In  interval 
numai  de  câteva  luni,  s’au  petrecut  aici  atâtea  fapte 
extraordinare,  încât  nu  mai  poate  fi  nici  o  îndoială  de" 
reaua  influenţă  morală  a  acestui  oraş.  Ziarele  au  sem¬ 
nalat  cazuri  de  spargeri  săvârşite  de  copii,  scrisori  de 
ameninţare  pentru  a  stoarce  bani,  fete  de  familie  bună 
fugite  dela  părinţi  ca  să  trăiască  o  vieaţă  slobodă,  aşâ 
cum  se  arată  în  filmele  dela  cinematograf.  Deci  se 
observă  influenţa  nenorocită  a  acestui  gen  de  distrac- 
ţiuni.  Şi  ce  este  mai  semnificativ,  este  că  mai  cu  seamă 
copiii  şi  tineretul  se  găsesc  prinşi  de  vraja  acestor  apa- 
rjţiuni  din  oraşul  mare,  pentrucă  ei  sunt  impresionabili 
şi  cu  imaginaţiunea  mai  vie. 

Trei  băieţi  au  alcătuit  o  bandă  şi  au  săvârşit  peste 
15  spargeri.  Cel  mai  mare  era  de  14  ani,  iar  cel  mai 
mic  de  11.  Tustrei  erau  din  Bucureşti.® 

Alţi  patru  au  trimis  o  scrisoare  unui  negustor  din 
Calea  Griviţei,  ameninţându-I  cu  primejdii,  dacă  nu  va 
depune  30,000  de  Lei  la  cutare  loc.  Omul  n’a  depus 
şi  s’a  trezit  cu  ei  în  casă  după  miezul  nopţii  şi  l-au 
bătut  groaznic.* 

Acestea  sunt  numai  puţine  din  foarte  multe  lucruri 
petrecute. 

In  Transilvania,  un  tânăr  de  18  ani  a  băgat  groaza 
în  ţinuturile  Clujului,  prin  prădăciunile  sale.  Ziarul 
Voinţa  din  acel  oraş  (24  Aug.  1921)  pune  faptul  în  le¬ 
gătură  cu  poveştile  de  bandiţi  care  se  răspândesc  cu 
nemiluita.  Se  ştie  însă  că  acestea  sunt  produsul  oraşelor 


1  Op.  cit.,  pag.  6. 

>  Vezi  ziarul  îndreptarea,  Bucureşti,  23  Iulie  1921. 
1  Vezi  Universul,  4  Septemvrie  1921. 

roarî.  Bucureştiul  are  de  acestea.  O  editură  se  găseşte 
în  Str?  Sf.  Ionică.  A  fost  condamnată  de  curând  de 
justiţie,  dar  nu-i  pasă.  Producţiunile  ei  continuă  a  se 
găsi  Ia  foarte  multe  chioşcuri  de  ziare. 

In  foarte  mare  măsură,  influenţa  Bucureştiului  şi 
a  altor  oraşe  mari  dela  noi  se  exercită  acum,  ca  şi 
aiurea,  prin  soldaţi  şi  servitori.  Cu  ce  se  aleg  ei  din 
aceasta?  E  adevărat  că  inteligenţa  lor  se  mai  trezeşte. 
Dar  împreună  cu  trezirea,  duc  înapoi  acasă  obiceiuri 
păgubitoare,  pe  care  însăşi  deşteptăciunea  trezită  îi  ser¬ 
veşte  să  le  împlinească  mai  cu  îndrăzneală. 

Aceasta  este  influenţa  oraşului  mare  şi  la  noi  şi 
deci  nu  e  fără  folos  a  vorbi  de  ea  şi  într’o  Pastorală 
românească. 

VIII. 

Omul  din  centrele  industriale. 

Am  spus  că,  între  îngrămădirile  de  oameni,  un  tip 
special  este  al  centrelor  industriale,  care  modelează  în 
alt  fel  vieaţa  omului.  Să  ascultăm  pe  ceice  trăiesc  în 
ţările  cu  mare  desvoltare  industrială  şi  să  vedem  cum 
judecă  eî  pe  omul  din  aceste  ţinuturi  şi  ce  situaţiune 
rezultă  de  aci  pentru  activitatea  pastorală. 

«In  oraşe  şi  în  apropierea  lor,  unde  totdeauna 
se  găseşte  de  lucru,  vin  aceia,  zice  un  preot,  care  nu 
mai  pot  sta  în  satul  lor:  patroni  ajunşi  la  faliment, 
ţărani  sărăciţi,  care  se  ruşinează  de  a  rămânea  ca  lu¬ 
crători  cu  ziua  în  satul  lor,  fii  şi  fiice  stricate  sau 
acei  care  s’au  certat  cu  părinţii,  bărbaţi  care  au  scăpat 
din  vreun  aşezământ  de  corecţiune,  în  genere  aceia 
care  nu  mai  sunt  bucuroşi  să  li  se  amintească  tre¬ 
cutul  lor,  decăzuţi  şi  deraiaţi  de  tot  felul.  Fii  stricaţi 
din  bune  familii,  după  ce  barca  vieţii  lor  s’a  stricat 
d.eabinelea,  debarcă  adeseori  în  vreo  fabrică.  De  multe 
ori  neînţelegerea  cu  ai  lor  e  atât  de  mare,  câ  o  îm¬ 
păcare  nu  mai  este  cu  putinţă».1 

1  H.  Bechtolsheiraer,  Die Seelsorge in  der Industriegemeinde.  Qdttiugea 
1907,  p.  56. 

Altă  caracteristică  a  vieţii  celor  ocupaţi  în  indu¬ 
strie  este  că,  din  vieaţa  lor,  lipsesc  legăturile  personale 
statornice,,  prin  care  un  om  atârnă  sufleteşte  de  influ¬ 
enţa  nesilită  a  altuia.  Să  ascultăm  ce  ni  se  spune  şi  în 
privinţa  aceasta: 

«Vieaţa  de  lucrător  nu  duce  la  raporturi  perso¬ 
nale  durabile.  Patronul  şi  lucrătorii  de  obicei  rămân 
ca  oameni  cu  totul  străini  unul  de  altul.  Raportul 
dintre  ei  se  isprăveşte  în  produsul  după  contract  şi 
în  ceiace  se  primeşte  în  schimb.  Simţirile  care  ar  face 
din  acest  raport  un  act  mai  gustat  omeneşte,  precum 
încrederea,  alipirea,  ruşinea,  chiar  şi  frica,  iar  pe  de 
altă  parte  conducerea  şi  îngrijirea  educativă,  acestea 
au  puţin  spaţiu  unde  să  se  dezvolte.  Lucrătorul  nu 
slujeşte  unui  om,  ci  unui  capital  ca  atare.  Foarte 
limpede  se  arată  acest  raport  în  societăţile  pe  acţiuni. 
Chiar  şi  legăturile  dintre  tovarăşii  de  lucru  sunt  în¬ 
tâmplătoare  şi  trecătoare.  Meşterii  şi  calfele  din  evul 
mediu  alcătuiau  o  corporaţiune.  Individul  avea  anu¬ 
mite  drepturi  şi  datorii  în  cercul  tovarăşilor  lui.  Luă 
parte  la  cinstea  şi  sărbătoarea  comună.  Toate  au  pierit; 
rânduiala  vieţii  din  fabrică,  la  care  lucrătorul  ia  parte 
numai  pasiv,  regulează  strângerea  lor  Ia  un  loc  în 
timpul  lucrului  independent  de  voinţa  lor  proprie». 

Având  în  vedere  toate  acestea  şi  cele  ce  ştim  de¬ 
spre  marile  îngrămădiri  în  genere,  putem  înţelege  că 
act'vitatea  pastorală  de  aici  înainte,  are  a  face  cu  che¬ 
stiuni  pe  care  până  acum  nu  le  avea. 

IX. 

Noua  Pastorală. 

Ocupându-se  de  aceste  probleme  nouă,  un  autor, 
preot  Bechtolsheimer,  spune  că  activitatea  pastorală  de 
acum  înainte  trebuie  împărţită  în  trei  grupe  :  satul,  oraşul 
şi  centrele  industriale.  Unde  din  ele  iar  se  subîmpart, 
fiindcă  oraşul,  de  pildă,  îmfăţişează  o  mare  gradaţiune, 

dela  oraşul  mic  până  la  cel  cu  peste  suta  de  mii  de 
locuitori. 

Când  gândim  că  în  România  se  discută  de  acti¬ 
vitatea  preotului  mai  ales  în  legătură  cu  satele!...  De 
câte  ori  n’am  cetit  de  «rolul  preotului  mai  cu  seamă  la 
sate»!  Şi  la  oraşe?...  Acestea  scapă  din  cercul  activi¬ 
tăţii  lui?...  Tocmai  aici  trebuesc  opintiri  mai  multe, 
fiindcă  primejdiile  morale  sunt  mai  mari,  deci  şlmunca 
e  mai  grea. 

Autorul  pomenit  spune  pe  ce  bază  învechită  stă 
Pastorala  şi  ce  greutate  a  avut  el  să  scrie  pentru  rea¬ 
litatea  vieţii  pastorale,  când  s’a  îndreptat  cătră  ve¬ 
chile  tratate  de  Pastorală.  Să  ascultăm  însăşi  cuvin¬ 
tele  lui : 

«E  aşâ  de  frumos  când  poţi  împodobi  o  carte 
cu  tot  felul  de  savante  notiţe  marginale!  Eu  trebue 
să  renunţ  la  orice  plăcere  de  felul  acesta,  căci  mate¬ 
rialul  literar,  privitor  la  tema  mea,  eră  mai  mult  decât 
sărăcăcios.  Am  străbătut  un  şir  de  cărţi  didactice 
pentru  teologia  practică,  volume  pentru  predici  şi 
pastorală,  şi  am  făcut  descoperirea  izbitoare  că  aceste 
cărţi  au  fost  alcătuite  în  întregime  plecând  fie  dela 
dogmatică,  fie  dela  istorie,  fie  dela  dogmatică  şi 
istorie  la  un  loc,  dar  nici  una  n’a  plecat  dela  expe¬ 
rienţă  şi  realitate.  Toate  aceste  cărţi  de  învăţământ, 
care  vor  să  arate  cum  preotul  duce  evanghelia  îna¬ 
intea  oamenilor,  cum  îi  face  creştini,  scapă  cu  totul 
din  vedere  pe  omul  însuşi,  felul  şi  fiinţa  lui,  consti- 
tuţiunea  lui  exterioară  şi  interioară.  Ele  sunt  clădite 
în  aer  şi  le  lipseşte  temelia  realităţii...  Cărţile  de 
învăţământ  de  felul  numit  se  deosebesc  prin  alcă¬ 
tuirea  lor  sistematică  şi  artistică,  orientează  minunat 
asupra  chestiunilor  de  natură  curat  teologică,  dar  folo¬ 
sesc  puţin  pentru  practică.  E  o  slabă  mângâiere 
pentru  noi  că  volumele  de  învăţământ  pentru  teologia 
pastorală,  scrise  de  teologii  catolici,  în  privinţa  aceasta 
nu  sunt  mai  bune.  Deoarece  se  rosteşte  des  lauda 

că  biserica  romano-catolică  se  pricepe  cum  să  influ¬ 
enţeze  vieaţa  şi  realitatea,  am  căutat  să  consult  şi 
partea  opusă.  Dar  şi  dincolo  ca  şi  dincoace.  Aici 
hristologie  şi  doctrină  despre  păcat,  Luther  şi  Calvin, 
Wittenberg  şi  Geneva,  acolo  Augustin  şi  Toma, 
măreţia  oficiului  preoţesc  şi  graţia  conferită  prin 
taine... 

«E  nădejdea  însă  că  lucrurile  se  schimbă  pe  te¬ 
renul  acesta.  Simţul  realităţii  cuprinde  pe  teologii 
care  veacuri  întregi  au  trăit  numai  vieaţă  de  cabinet 
şi  cu  ochii  în  cărţi.  Au  început  să  vadă  că  cunoa¬ 
şterea  poporului  în  feluritele  lui  înfăţişări,  trebue  să 
alcătuiască  temelia  pentru  toate  discuţiunile  teologiei 
practice. . . 

«Alăturea  de  oraş  şi  sat  stă  astăzi,  ca  o  forma¬ 
ţiune  cu  totul  nouă,  comunitatea  industrială.  Ea  este 
în  întregime  un  ens  sui  generis,  e  din  temelie  deose¬ 
bită  de  oraş  şi  tot  aşa  din  temelie  deosebită  de  sat. 
Trebueşte  considerată  în  ea  însăşi.  Pentru  literatură, 
atât  pentru  cea  ştiinţifică,  cât  şi  pentru  cea  estetică, 
comunitatea  industrială  încă  n’a  fost  descoperită  până 
aGum.  Pricina  este  că  ceice  scriu  cărţile  rar  locuesc 
acolo  unde  lucrătorii  dimineaţa,  la  ameazi  şi  seara 
trec  pe  strade  cu  căniţele  de  tinichea.  Aşezămintele 
care  formează  pe  teologi,  universităţile  şi  seminariile 
omiletice,  deasemenea,  nu  iau  în  consideraţiune  până 
acum  alcătuirea  specială  internă  şi  externă  a  acestor 
comunităţi  de  un  soi  deosebit,  cu  toatecă  sute  de 
preoţi  din  ziua  de  azi  niciodată  n’au  învăţat  să  cu¬ 
noască  o  comunitate  ţărănească  sau  orâşănească,  ci 
vieaţa  lor  întreagă  au  a  lucră  într’o  comunitate  in¬ 
dustrială.  Scopul  scrierii  de  faţă  este  de  a  arătă 
odată  apăsat  că  în  comunitatea  industrială  se  ridică 
pentru  slujba  preoţească  un  şir  de  probleme  foarte 
grele  şi  importante,  cum  nimenea  n’a  cunoscut  până 
ce  Germania  n’a  ajuns  un  stat  industrial».1 


*  H.  Bechtolsheimer,  Op.  cit.,  pag.  1  şi  urm. 

Din  cauza  unor  astfel  de  greutăţi,  care  se  aşterneau 
pe  drumul  liniştitei  activităţi  patriarhale  a  preotului  de  altă 
dată,  a  venit  în  mintea  unora  să  iasă  din  experienţa  veche 
şi  să  se  puie  la  curent  cu  noua  stare  de  lucruri,  pentru 
a  putea  lucră  mai  eficace.  Astfel  un  absolvent  al  unei 
facultăţi  de  teologie  din  Germania,  Paul  G'ohre ,  s’a 
dus  să  trăiască  cu  lucrărorii  din  fabrici,  pentruca  să-şi 
dea  singur  seama  care  e  vieaţa  lor.  A  intrat  ca  salahor 
la  o  fabrică  de  maşini  din  Chemnitz  şi  a  muncit  acolo 
trei  luni.  Experienţele  sale  le-a  expus  într’o  carte  cu  titlul 
«.Trei  luni  lucrător  de  fabrică»  {Drei  Monate  Fa- 
brikarbeiter )  în  anul  1891.  «Expunerea  sa,  care  de  altfel 
nu  e  lipsită  de  lumini  plăcute,  totuş  ne  arată  cu  limpe¬ 
zime  dureroasă  cât  de  mult  tagma  aceasta  e  despăr¬ 
ţită  de  vieaţa  poporului  prin  vieaţa,  simţirea  şi  cuge¬ 
tarea  ei».1 

Privind  tot  la  astfel  de  greutăţi  ale  vieţii  pastorale 
de  azi,  personal  mi-am  dat  seamă  că  trebuiesc  introduse 
metode  nouă.  De  aceea  ca  director  al  Seminarului  Central 
din  Bucureşti,  prin  1910,  duceam  pe  elevii  claselor 
superioare  pe  la  fabricile  din  cartierul  Filaretului,  unde 
se  află  seminarul  şi  acolo  făceam  :  mici  servicii  reli¬ 
gioase. 

Alegeam  Sâmbetele  după  ameazi  sau  spre  o  săr¬ 
bătoare.  Patronul  fabricei  suspendă  serviciul  cu  jumătate 
de  ceas  înainte,  corul  cântă  o  bucată- două,  apoi  citeam 
evanghelia  zilei  următoare.  După  aceea  o  explicam  şi 
vorbeam  în  legătură  cu  felurite  împrejurări  ale  vieţii. 
Apoi  mai  vorbeâ  ceva  şi  preotul  dela  biserica  mahalalei, 
care  mă  însoţeâ.  In  sfârşit,  corul  mai  cântă  câteva 
bucăţi,  stăteam  de  vorbă  cu  unul  sau  altul  din  perso¬ 
nalul  fabricii,  din  lucrători,  şi  plecam. 

La  împrejurările  mari,  precum  Crăciunul,  Paştile, 
ne  duceam  la  închisoarea  militară,  care  nu  eră  departe 
de  noi.  Acolo  iar -cântam  cu  elevii.  Un  preot,  cu  care 
eram,  ziceâ  o  ectenie,  ţineam  o  cuvântare,  în  care  mă 

sileam  să  ridic  cugetele  deprimate  ale  unor  închişi, 
spuneam  că  Domnul  ne  dă  poruncă  să  cercetăm  pe  cei 
din  temniţe  şi  că  nu  puteam  gustă  deplin  bucuria  naşterii 
sau  învierii  Domnului,  câtă  vreme  ştiam  că  aproape  de 
noi  sunt  fraţi  care  zac  în  întristare,  şi  de  aceea  veneam 
să  Ie  aducem  şi  lor  o  clipă  de  veselie.  In  urmă,  le 
împărţeam  cozonaci  şi  portocale.  Cei  închişi  erau  adânc 
mişcaţi.  Unii  luau  cuvântul  şi  ne  vorbeau  cu  lacrimi. 
Alţii  îşi  căpătau  încredere  în  dragostea  noastră  şi-mi 
scriau  ca  să  intervin  în  favoarea  lor. 

Dupăce  închisoarea  militară  s’a  mutat  din  Bucureşti 
la  Domneşti,  în  forturile  din  jurul  Bucureştiului,  ne 
ducem  şi  acolo  cu  Societatea  ortodoxă ,  la  sărbătorile 
cele  mari,  şi  lucram  tot  aşâ  cum  făceam  şi  cu  seminarul. 
Acest  lucru  l-am  făcut  în  tot  timpul,  până  ce  am  întrat 
în  răsboiu. 

La  Galaţi,  Ia  o  zi  de  Paşti,  Preotul  Ludovic  Cozma 
dela  biserica  Sf.  împăraţi  a  plecat  cu  toată  mahalaua  la 
spitalul  «Elisabeta  Doamna»  din  acel  oraş,  ca  să  dea 
bolnavilor  cozonaci,  oauă  roşii  şi  mângâiere,  la  o  zi  în 
care  dragostea  creştinească  trebue  să  se  simtă  în  valuri 
mai  vii. 

După  răsboiu  închisoarea  militară  iar  a  venit  în 
Bucureşti.  La  anul  nou  din  1919,  din  nou  m’am  dus  acolo 
şi,  cu  mijloace  mai  mici,  fiindcă  eram  singur,  am  dus 
celor  închişi  câteva  sute  de  evanghelii.  Ofiţerilor  le- am 
dus  cozonaci  şi  prăjituri.  Intre  ei  eră  şi  un  ofiţer  italian. 
Pentru  el  m’am  întors  cu  o  carte  italienească  despre 
patima  Domnului  Hristos,  pe  care  i-am  şi  dăruit-o  să-i 
fie  de  amintire. 


(Va  urma). 


ARHIM.  SCRJBAN. 

Cum  am  cunoscut  eu  Biblia. 

In  apreciarea  vorbirii  mele  cu  prilegiul  congresului 
biblic  din  Sibiiu  («Preotul  şi  cuvântul  lui  D-zeu»),  fostul 
meu  profesor  Dr.  I.  Lupaş,  a  spus,  că  sunt  un  bun 
cunoscător  şi  aplicator  al  Bibliei. 

Cred  că  va  fi  de  interes  să  spun  şi  eu  altora  cum 
am  cunoscut  Biblia.  Ca  să  fiu  sincer  trebue  să  măr¬ 
turisesc  îndată  la  început,  că  nu  eram  un  bun  cunos¬ 
cător  al  Bibliei  când  am  eşit  din  seminar.  Dimpotrivă. 
Vina  acestei  constatări  dureroase  nu  o  purtau  nici  iubiţii 
mei  profesori  şi  nici  eu  elevul  lor. 

Vina  o  purtă  —  şi  o  poartă  —  o  altă  împrejurare : 
haina  atât  de  nepotrivită  a  slovelor  cirile  în  care  e  îm¬ 
brăcată  limba  atât  de  frumoasă  a  Bibliei  ce  se  foloseâ 
în  seminar  —  ediţia  Şaguna.  Această  haină  veche  trebue 
schimbată  azi  fără  întârziere,  altcum  ea  împedecă  mereu 
pe  tinerii  noştri  teologi  şi  preoţi  ca  să  pătrundă  în  co¬ 
morile  şi  frumseţile  Bibliei.1 

Eşit  din  seminar  nu  cunoşteam  aşadar  Biblia  aşâ 
cum  trebueâ  să  o  cunosc  şi  faptul  acesta  m’a  pălmuit 
cumplit  îndată  la  începutul  carierii  mele. 

Un  bătrân  cărturar  din  sat  mi-a  eşit  înainte  cu 
citaţii  şi  întrebări  de  prin  cărţile  lui  Moise  şi  proroci, 
îmi  veneâ  'să  întru  în  pământ  de  ruşinea  mea,  că  mă 
întrece  un  mirean,  un  om  simplu  din  popor  în  cunoa¬ 
şterea  Bibliei. 

Mi-aduc  apoi  aminte  încă  de  un  caz.  Plecasem  cu 
trenul  la  Arad.  Dintre  călători  iată  să  ridică  un  om 
simplu,  un  sectar  şi  începe  a  «învăţă».  Citează  mereu 
din  memorie  părţi,  pasagii  întregi  din  Mateiu,  loan, 
Luca,  Pavel,  din  vechiul  şi  noul  Testament  încât  par’că 
vieaţa  lui  întreagă  numai  cu  de  acestea  s’a  ocupat.  O 
datorie  mă  îndemnă  să  mă  ridic  ca  să-l  combat.  O 
teamă  însă  mă  opriâ  să  nu  mă  scol  din  locul  meu: 

*  Acum  situajia  s’a  ameliorat.  La  congres  li-s’a  distribuit  preoţilor 
Biblia  edată  de  sf.  Sinod  cu  litere  latine  şi  tot  această  Biblie  o  văd  folo- 
sindu-se  şi  în  seminar. 

nu  cunoşteam  de-ajuns  Biblia.  Cum  — încă  tiner  fiind 
—  nu  purtam  barbă  şi  nimica  extern  nu  mă  vădiâ  că 
sunt  preot,  am  aflat  mai  de  bine  să  «tac»  eu  un... 
«slugitor»  şi  vestitor  al  «cuvântului». 

Cazurile  acestea  m’au  pus  pe  gânduri.  Mi*am  dat 
îndată  seama  că  necunoaşterea  Bibliei  este  pentru  mine 
o  stare,  p  situaţie  imposibilă  şi  ruşinoasă,  din  care 
trebue  să  ies.  Intr’o  dimineaţă  m’am  ridicat  cu  voinţă 
şi  hotărâre  de  fer  să  ies  din  această  stare,  să  mă  apuc 
de  învăţarea  Scripturilor.  Mi-am  procurat  Testamentul 
Nou  edat  de  prof.  Nitzulescu,  format  mic  cu  litere 
latine,  Psaltirea  format  mic  ediţia  sf.  Sinod  şi  din  edi¬ 
ţiile  britanice  am  ales  din  una  mai  îngrijită  Testamentul 
vechiu,  (pe  atunci  nu  se  aflau  alte  ediţii  cu  litere  latine; 
azi  situaţia  s’a  schimbat  şi  uşurat),  le-am  legat  în  le¬ 
gătura  cea  mai  bună  şi  m’am  apucat  de  studiarea  lor. 

Azi?  Le  cunosc  destul  de  bine.  Am  în  ele  notiţe 
de  material,  note  şi  însemnări  de  meditaţie,  reflexiuni 
pastorale,  texte  subliniate.  Am  înaintea  mea  şi  sunt 
stăpân  pe  un  vast  material  din  care  de  câteori  vreau 
să  predic  sau  să  scriu  nu  caut,  ci  aleg  pe  acela  care 
se  potriveşte  mai  bine  pentru  predica  sau  scrisul  meu. 

Dar  cu  cetirea  şi  studiarea  Bibliei  am  dobândit 
ceva  mai  mult  decât  cunoaşterea  ei  sau  decât  un  simplu 
material  de  predici.  Intrând  în  cetirea  şi  cunoaşterea 
Bibliei  am  dat  peste  o  comoară  nebănuită,  am  dat  peste 
comori,  pe  cari  niciodată  nu  mi-le-aş  fi  putut  închipui 
că  le  are  Biblia,  dacă  nu  le  aflam  eu.  Cetind  şi  me¬ 
ditând  Scripturile,  am  impresia,  că  am  intrat  în  o  baie 
de  metale  scumpe.  De  ce  intru  mai  adânc  şi  sap  mai 
adânc,  dau  peste  nouă  şi  nepreţuite  comori  sufleteşti. 

Toată  tăria,  toată  valoarea  mea  de  creştin  şi  de 
păstor  am  scos-o  din  Biblie  şi  mi-o  dă  Biblia. 

Ca  unui  creştin  ea  îmi  dă  liniştea  din  suflet  pe 
care  nimenea  nu  mi-o  poate  luă  sau  tulbura.  Ea  îmi  dă 
însufleţirea,  avântul  şi  iubirea  din  inimă  pe  cari  nimica 
nu  mi-le  poate  strânge.  Ea  îmi  dă  tăria  ca  să  port  o 
luptă,  să  trec  un  năcaz,  să  biruesc  un  păcat. 

Ca  unui  păstor  ea  îmi  dă  totul  şi  tot  ceeace  cere 
dela  mine  păstorirea  de  suflete. 

In  toate  împrejurările  mele  pastorale  Biblia  mă  în¬ 
soţeşte,  mă  luminează,  mă  îndeamnă  şi  mă  întăreşte. 

Ea  îmi  arată  fiorul,  mărirea  şi  răspunderea  slujbei 
şi  darului  ce  ni-s’a  încredinţat. 

Ea  îmi  dă  căldura  inimii  şi  lumina  minţii  ca  să  bi- 
ne  vestesc  neîncetat  cuvântul. 

Ea  îmi  dă  însufleţirea  şi  dragostea,  veşnica  fră¬ 
mântare  şi  neodihnă  pastorală  ca  «să-l  aduc  pe  Jiristos 
în  orice  chip  la  cunoştinţă»  (Filipeni  1,  18). 

Tot  ce  trebue  unui  păstor,  toate  armele  ce  trebuesc 
unui  bun  ostaş  a  lui  Hristos  le  găsesc  în  Biblie  şi  mi*le 
dă  Biblia. 

Acum  dupăce  am  cunoscut  Biblia,  simţesc  că  ea 
este,  ea  face  parte  din  fiinţa  mea,  ea  este  o  parte  între¬ 
gitoare  a  vieţii  mele. 

Acum  nu  o  mai  cetesc  ca  să  o  cunosc,  ci  o  cetesc 
pentrucă  o  simţesc  ca  pe  o  lipsă,  ca  pe  o  cerinţă  su¬ 
fletească.  O  simţesc  ca  pe  o  «sete»  (Amos  8,  11)  care 
mă  mână  ca  pe  cerb  {ps.  41)  să  mă  adăp  la  izvoarele 
apelor  cuvintelor  ei.  O  simţesc  ca  pe  o  «foame»  care 
mă  mână  să  caut  cuvintele  ei  şi  să  «mă  hrănesc  cu  ele» 
(I  Timoteiu  4,  6). 

Biblia  este  raportul,  este  legătura  mea  zilnică  cu 
Mântuitorul.  De  câteori  o  deschid  şi  cetesc  în  ea  par’ că 
simţesc  un  ceva  ce  trece  din  ea  în  mine  şi  îmi  înfioară 
toată  fiinţa:  Duhul  Domnului. 

De  câteori  cetesc  în  ea  par’că  simţesc  cum  sârma 
vieţii  mele  ia  contact  de  electricitate  sufletească  cu  ma¬ 
rele  izvor  divin  şi  casa  sufletului  meu  se  umple  de  lu¬ 
mină,  de  putere,  de  bucurie  şi  tărie  sufletească. 

Simţesc  această  legătură  ca  şi  Anteu  din  mitologie, 
care  de  câteori  atingea  pământul  se  ridică  primenit  şi 
înviorat  în  puterile  sale. 

De  câte  ori  şi  eu  o  fiinţăjnică  şi  slabă  mă  simţesc 
obosit  şi  istovit,  de  câteori  par’că  cad  doborât  sub 

greutatea  ostenelelor  şi  frământărilor  pastorale  sau  de 
câteori  vieaţa  cu  toate  loviturile,  mizeriile  şi  amăgirile 
ei  vrea  să  mă  sugrume  la  pământ  —  Biblia,  cuvintele 
ei,  cuvintele  Domnului  mă  ridică  —  ca  pe  un  Anteu 
pământul  —  şi  îmi  redau  mereu  puterea,  însufleţirea  şi 
avântul.  Acest  raport,  această  legătură  este  tăria  mea, 
este  valoarea  mea,  este  vieaţa  mea. 

Am  înaintea  mea  cartea  sfântă:  Biblia. 

Tot  ce  sunt  şi  tot  ce  am  este  al  ei. 

Luaţi-mî  această  Biblie  şi  mi -aţi  luat  totul,  mi-aţi 
luat  toate  «calităţile»  mele. 

Luaţi-mi  tot  şi  îmi  lăsaţi  Biblia  —  n’am  perdut 
nimic. 

Opriţi-mă  ca  să  nu  cetesc  în  ea  câteva  zile  numai 
şi  mi-aţi  dat  cea  mai  grea  pedeapsă  şi  tortură  sufle¬ 
tească. 

O  comoară  am,  aflat  în  Biblie  o  comoară  sfântă; 
pentru  aflarea  şi  câştigarea  ei  deplină  trăesc. 

Nu  ascund  această  comoară  şi  frică  nu  port  pentru 
perderea  ei:  nimenea  şi  nimica  nu  o  poate  luă  sau  fură 
dela  mine. 

Când  moartea  va  venî  să-mi  închidă  pleoapele  oste¬ 
nite  şi  să  sufle  odihna  de  veci  peste  ostenelele  şi  fră¬ 
mântările  mele  —  mişcarea  mea  cea  din  urmă  va  fi 
aceea  care  va  strânge  Biblia  la  peptul  meu.  Cu  ea  voi 
trece  în  cealaltă  lume  căci  cu  ea  şi  pentru  ea  am  trăit 
în  aceasta  de  aici. 


Iată  cum  am  cunoscut  eu  Biblia  şi  ce  foloase  am 
avut  şi  am  din  cunoaşterea  ei. 


Pr.  I.  Trifa. 

Noii  noştri  arhierei. 

Două  figuri  venerabile  ale  bisericei  noastre  arde¬ 
lene,  arhimandriţii  Dr.  Ifarion  Puşcariu  vicar  arhiepis- 
copesc  lâ  Sibiiu  şi  Filaret  Musta  vicar  episcopesc  la 
Caransebeş,  la  iniţiativa  L  P.  Sfinţitului  nostru  mitro¬ 
polit  Nicolae  şi  prin  hotărârea  dela  22  August  192!  a  P. 
Sf-lui  Sinod  episcopesc  au  fost  ridicaţi  la  demnitatea  de 
arhierei,  păstrându-şi  pe  mai  departe  atribuţiile  oficiale 
de  până  aci. 

Distincţia  este  un  act  de  dreptate  şi  un  act  de  recu¬ 
noştinţă  meritată.  De  dreptate,  pentrucă  amândoi  au 
fost  designaţi,  cu  mult  înainte,  de  corporaţiile  noastre 
bisericeşti  pentru  înalta  treaptă  a  arhieriei.  P.  Sfinţitul 
Părinte  Puşcariu  încă  la  1900  a  fost  propus  de  sinodul 
arhidiecezan  să  fie  înaintat  la  rangul  de  arhiereu  titular 
şi  nu  s’a  făcut  până  acum;  iară  P.  Sf.  Părinte  Musta 
a  fost  ales  chiar  episcop  la  1908,  fără  ca  să  obţină 
aprobarea  guvernului  ungar,  vrăşmaş  oamenilor  de  un 
caracter  superior. 

Dar  este  totodată  şi  un  act  de  recunoştinţă  din 
partea  bisericei  pentru  meritele  neperitoare  pe  care  şi 
le-au  câştigat  amândoi  arhiereii  noi,  slujind-o  cu  credinţă 
şi  devotament  până  la  sacrificiu  şi  cu  un  zel  de  apostoli 
ai  religiosităţii  şi  culturei,  la  a  căror  promovare  au  con¬ 
tribuit  cu  toată  comoara  sufletului  lor  larg  şi  înţelegător. 

Unul  ucenic  şi  mai  apoi  sfetnic  luminat  al  marelui 
Şaguna  la  Sibiiu,  altul  ajutător  priceput  în  opera  de 
statornicire  şi  îndrumare  a  nouei  eparhii  a  Caranse¬ 
beşului,  pe  lângă  întâiul  ei  episcop  loan  Popasu. 

Amândoi  încep  dela  catedră,  vărsând  lumină  curată 
şi  împărtăşind  suflet  cinstit  viitorilor  luminători  ai  sa¬ 
telor,  ce  se  pregăteau  în  seminariile  dela  Sibiiu  şi  Ca¬ 
ransebeş.  Trecând  apoi  în  administraţia  bisericească  nu 
se  mărginiră  la  rezol virea  de  acte  într’un  birou  restrâns, 
ci  mânaţi  de  văpaia  dragostei  de  lumină  şi  dorul  neîn¬ 
frânt  de  mai  bine,  se  făcură  stâlpi  de  întărire  şi  îndrep¬ 
tători  în  largul  vieţii  neamului  şi  bisericei  noastre  arde- 

lene.  Intrând  de  cu  vreme  în  corporaţiile  eparhiale  şi 
mitropolitane  şi  mai  apoi  ambii  fiind  aleşi  asesori  în 
Consistorul  mitropolitan,  cel  mai  înalt  for  de  îndrumare 
a  vieţii  bisericeşti  la  noi  dincoace  de  Carpaţi  şi  având 
în  multe  rânduri  înalte  misiuni  onorifice,  mai  bine  de 
o  jumătate  de  veac  n’a  fost  act  mai  de  seamă  în  bise¬ 
rica  noastră,  la  deslegarea  căruia  să  nu  contribue  cu 
povaţa  lor  luminoasă  şi  să  nu  ajute  cu  puterile  lor  în¬ 
chinate  numai  binelui. 

* 

Unul,  P.  Sf.  Părinte  arhiereu  Puşcariu  este  fiul  unei 
fruntaşe  familii  preoţeşti  din  Sohodolul  Branulurnăscut  la 
1842.  A  făcut  liceul  de  IV.  clase  la  Braşov,  apoi  a 
trecut  Ia  Sibiiu  unde  deodată  cu  clasele  superioare  a 
terminat  şi  studiile  teologice,  aşa  că  după  absolvire  a 
putut  fi  trimis  la  Universitatea  din  Viena,  cu  bursă  de 
stat.  Aici  a  ascultat  cursuri  de  filosofie,  filologie,  istorie 
şi  drept  canonic.  Ca  student  a  avut  partea  sa  de  con¬ 
tribuţie  la  înfiinţarea  societăţii  academice  române,  din 
care  s’a  desvoltat  «România  Jună»  şi  al  cărei  prim  vice¬ 
preşedinte  a  fost. 

întors  acasă  a  intrat  în  serviciul  bisericei  la  1869 
ca  secretar  consistorial  iar  după  un  an  fu  numit  pro¬ 
fesor  seminarial,  mai  târziu  asesor  consistorial  şi  vicar 
arhiepiscopesc  dela  1889,  primind  gradul  ierarhic  de 
arhimandrit  încă  din  anul  1886.  Astfel  a  slujit  biserica 
sub  6  mitropoliţi.  Intre  toate  împrejurările,  uneori  destul 
de  încordate,  a  ştiut  să  ţină  cumpăna  mijlocitorului  de 
pace  şi  bună  înţelegere. 

S’a  distins  şi  pe  terenul  literar  scriind  manuale  pentru 
şcoală  şi  pentru  trebuinţele  învăţământului  seminarial. 
Iar  lucrarea  cea  mai  de  valoare  a  sa  este  «Mitropolia 
Românilor  ortodocşi  din  Ungaria  şi  Transilvania».  îm¬ 
preună  cu  alţi  tineri  de  valoare  a  vremii  sale  a  înfiinţat 
«Foişoara  Telegrafului  Român»,  care  s’a  ocupat  de  pro¬ 
blemele  literare  şi  în  special  de  ortografia,  ce  se  intro¬ 
duse  şi  la  noi  în  forma  ei  fonetică. 

Pentru  meritele  sale  literare  «Academia  Română» 
l-a  ales  membru  onorar  al  său.  Iar  aici  la  Sibiiu  a  fost 
un  îndrumător  cu  sfatul  în  comitetul  Asociaţiunii  Tran¬ 
silvane,  a  cărui  vice-preşedinte  a  fost  12  ani  de-arândul. 

Toate  aceste  vrednicii  îl  îndrepţiau  să  urce  şi  treapta 
de  înaltă  demnitate  a  arhieriei,  după  52  de  ani  petre¬ 
cuţi  cu  cinste  în  slujba  bisericei.  ^ 

* 

P.  Sf.  Părinte  arhiereu  Filaret  Musta  este  în  vârstă 
şi  mai  înaintată,  născut  la  1839,  tot  din  familie  preo¬ 
ţească.  Liceul  l-a  făcut  în  Beiuş,  drepturile  la  academia 
din  Dobriţin  şi  teologia  la  Caransebeş,  de  unde  a  fost 
trimis  la  Universitatea  din  Lipsea.  întors  acasă  în  1870 
a  fost  instituit  profesor  la  institutul  teologic  din  Caran¬ 
sebeş,  apoi  asesor  ordinar  în  senatul  bisericesc  din  1886 
şi  pe  urmă  vicar  episcopesc,  slujind  sub  pateu  episcopi. 
înzestrat  cu  frumoase  şi  temeinice  cunoştinţe  —  mai 
ales  pe  terenul  studiului  biblic  —  cu  «vieaţă  ordonată 
şi  curată  ca  a  unui  sfânt,  caracter  fără  prihană  sever, 
dar  drept  şi  neclintit  în  faţa  datoriei...  iată  virtuţi  cu 
cari  şi-a  împodobit  sufletul  şi  şi-a  înscris  pagini  de  netă¬ 
găduită  frumseţă  în  istoria  bisericei  româneşti  contimpo¬ 
rane»  scrie  prof.  Dr.  V.  Loichiţa  în  «Foaia  Diecezană». 

* 

Cu  aceeaşi  solemnitaîlS'^s'a  îndeplinit  actul  sfinţirii 
întru  arhiereu  de  I.  P.  Sf.  mitropolit  Nicolae  asistat  de 
P.  Sf.  Lor  episcopii  dela  Arad,  Caransebeş  şi  Oradea 
şi  în  prezenţa  deputaţilor  congresuali  şi  a  publicului 
numeros,  a  P.  Sf.  arhiereu  Dr.  Puşcariu  Duminecă  în  3/16, 
iară  a  P.  Sf.  arhiereu  Musta  Marţi  în  5/18  Octomvrîe  a.  c. 

Dorim  şi  noi  din  toată  inima  noilor  noştri  arhierei, 
albiţi  de  zile  multe  petrecute  în  cinste  şi  muncă  nepre¬ 
getată,  să  aibă  parte  dela  bunul  Dumnezeu  de  sănătate 
şi  vigoare  în  zile  îndelungate  încă,  ca  să  facă  podoabă 
şi  să  poată  contribui  şi  pe  mai  departe  la  înălţarea  bise¬ 
ricei  noastre  româneşti,  alături  de  ierarhii  eparhiilor  în 
cari  sunt  orânduiţi.  p**  R  M<mlşca, 


Reflexii  asupra  unirii  bisericilor  creştine. 

A  fost  o  vreme,  când  ideia  unirii  religioase  mişcă 
inimile  oamenilor  şi  atingea  o  coardă  care  vibrâ  numai 
decât  în  suflete;  aceasta  vreme  a  trecut  oare?  E.  ade¬ 
vărat,  că  unirea  n'a  fost,  adeseori,  decât  o  armă  ne¬ 
cinstită,  de  care  se  slujeau  aceia,  care  voiau  să  atace 
biserica  lor  mamă;  alţii  mai  serioşi  şi  cu  mai  bune  in- 
tenţiuni,  au  fost  amăgiţi  de  aceeaş  idee;  dar  ei  s’au 
lăsat  în  voia  exagerărilor,  aşa,  încât  au  susţinut  că  uni¬ 
tatea  constă  din  uniformitate.  Alţii  de-asemenea,  în  cer¬ 
cetarea  unităţii,  s’au  lăsat  târâţi  către  o  eroare  deplo¬ 
rabilă:  ei  s’au  aruncat  la  picioarele  papei,  din  care  au 
voit  să  facă  centrul  lor  şi  legătura  lor,  uitându-şi  că 
Domnul  singur  este  regele  nostru.  Aceste  nenorocite 
încercări  au  desgustat  într’atâîa  lumea  de  unire,  încât 
chiar  numele  ei  a  devenit  odios.  In  deobşte  se  judecă 
despre  lucruri  după  succesul  lor;  întâlneşti  până  şi  astfel 
de  oameni,  cari  nu  vreau  să  auză  vorbindu-se  despre 
unitate ... 

Şi  cu  toate  acestea  rugăciunea  lui  Hrîstos  în  ve¬ 
derea  unirii;  cuvintele  adorabile  din  care  Dascălul  no¬ 
stru  a  făcut  o  datorie,  poruncile  apostolilor,  subsistă. 
Aspiraţiile  inimilor  celor  mai  nobile  $i  celor  mai  bine 
crescute,  în  toate  veacurile  t5îsericii,  au  fost  pentru  unire. 
Cei  mai  îmbunătăţiţi  şi  cei  mai  sfinţi  dintre  credincioşii 
bisericii  din  Anglia  au  fost  pentru  unire;  biserica  An¬ 
gliei  face  statornic  rugăciuni  pentru  unire. 

Noi  suntem  datori  aşadară  să  dorim  unirea,  să 
lucrăm  pentru  ea,  să  înălţăm  rugăciuni  pentru-ca  ea  să 
se  realizeze,  dacă  noi  suntem  cu  adevărat  creştini. 

Dar  ce  fel  trebue  să  fie  această  unire?  pe  ce  bază 
trebue  ea  să  fie  întemeiată?  De  sigur  nu  trista  şi  în¬ 
gusta  unire  ultramontană ;  nu  cea  a  bisericii  romane, 
care  pune  pe  patriarhul  apusului  în  locul  lui  Isus  Hristos, 
ca  piatra  unghiulară  a  bisericii,  şi  care,  în  loc  de  unirea 
spiritelor,  nu  caută  altceva,  decât  uniformitatea  în  ce 

priveşte  riturile  şi  instituţiile  disciplinare.  Cu  atât  mai 
puţin  e  ea  unitatea  negativă  şi  ne-însemnată  a  alianţei 
evanghelice,  care  nu  ţine  seamă  de  principiile  bisericii, 
şi  care  n’ar  puteâ  ajunge  la  alt  rezultat,  în  caz  că  ea 
ar  reuşi,  decât  la  indiferenţă.  Unitatea,  pe  care  o  dorim 
noi,  nu  este  o  utopie,  este  aceeaş,  care  a  existat  în 
veacurile  prime  ale  bisericii,  când  duhul  dragostei  domnia 
peste  întreaga  creştinătate  şi  formă  o  legătură  intimă 
de  cohesiune. 

Unirea  domnia  ÎA  biserică  pe  vremea,  când  o  le¬ 
gătură  federală  există  între  marile  patriarhate,  şi  între 
dioceze ,  cum  se  ziceâ  atunci,  adecă  între  bisericile  na¬ 
ţionale,  după  felul  nostru  de  exprimare. 

Cauza  de  căpetenie  a  căderii  acestei  unităti  a  fost 
ambiţiunea  Romei,  care,  nemulţumită  să  facă  parte 
dintr’un  corp,  a  voit  să  fie  capul  lui,  şi  să  ia  locul,  care 
se  cuveniâ  Domnului.  întâiul  pas  către  unire  trebue  să 
fie  acela,  de  e  recunoaşte  că  nici  papa  Romei,  nici  pa¬ 
triarhul  Constantinopolei,  nici  arhiepiscopul  de  Cantor- 
bery,  nici  alt  episcop,  oricât  de  sus  ar  sta  el,  nu  poate 
sluji  de  osie,  în  jurul  căreia  roata  să  fie  silită  a  se  învârti ; 
că  răsăritul  şi  apusul,  miază-noapte  şi  miază-zi,  ortodocşi, 
papişti,  anglicani,  protestanţi,  toţi  aparţin  bisericii,  de¬ 
oarece  Hristos  este  capul  tuturora;  că  printre  creştini, 
atât  de  diferiţi  sub  multe  raporturi,  uniformitatea ,  nu 
numai  nu  trebue  să  fie  impusă,  dar  ea  nu  poate  nici 
să  fie  dorită;  că  unitatea  trebue  să  fie  o  unitate  în  ce 
priveşte  adevărul ,  aşâ  cum  e  el  descoperit  în  sfintele 
scripturi  şi  cum  îl  mărturiseşte  biserica;  o  unitate  întru 
dragostea,  care  este  răspândită  printre  membrii,  care  au 
pe  Isus  Hristos  de  cap  al  lor;  că  ea  trebue  să  fie  unirea 
federală ,  care  a  existat  în  biserică  atâta  vreme,  câtă  ea 
a  fost  una.  A  recunoaşte  această  teorie,  o  spunem  încă 
odată,  înseamnă  a  face  întâiul  pas  către  unitatea  bisericii. 
Pe  urmă  vine  opera  pentru  de  a  o  realiză. 

Pentru  întâra-dată  ni-s’a  întâmplat  să  vedem  un 
preot  ortodox,  evlavios,  învăţat  şi  îndrăzneţ,  manifestând 
această  credinţă,  şi  împunându-şi  sarcina  de  a  o  realiză. 

Suntem  fericiţi,  că  societatea  anglo  continentală  a 
primit,  cu  privire  la  opera  ei,  un  răspuns  atât  de  mul¬ 
ţumitor  din  partea  fraţilor  de  pe  continent.  Cel  dintâiu 
obiect  al  acestei  societăţi  este  fără  îndoială  să  răspân¬ 
dească  în  străinătate  cunoştinţa  exactă  a  bisericii  engleze 
şi  a  doctrinei  sale;  dar  un  alt  scop,  pe  care  ea  încă 
voieşte  să-I  atingă  este  reunirea  creştinătăţii  cu  ajutorul 
principiilor  bisericii  anglicane  care  sunt  şi  cele  ale  bi¬ 
sericii  primitive.  Ţinta  lui  Guettee  şi  a  colaboratorilor 
săi  este  tot  unirea  creştinătăţii  pe  baza  principiilor  bi¬ 
sericii  primitive  care  sunt  în  contrazicere  cu  cele  ale 
ultramontanismului  şi  ale  liberalismului  religios.  Arti¬ 
colele  uniunei  creştine 1  n’ar  fi  putut  fi  scrise  de  către 
ultramontanî,  precum  nici  de  liberali  religioşi;  nu  găseşti 
în  aceste  articole,  ca  să  zicem  aşâ,  nici  o  expresie,  pe 
care  să  nu  o  poată  admite  un  om  drept  şi  leal  apar¬ 
ţinător  cultului  anglican.  Nu  putem  oare  să  aşteptăm 
asemenea  mişcări  în  Germania,  în  Svedia,  în  întreg 
Occidentul  ? 

Franţa  a  dat  multe  lucruri  creştinătăţii.  Ea  ne-a 
dat  ediţiile  Părinţilor  Bisericii,  prin  Benedictini;  ea  ne- a 
dat  pe  Sihastrii  din  Port-Royal ;  ea  ne-a  dat  pe  Bossuet. 
Dacă  tot  din  aceeaş  Franţă  iese  reunirea  Bisericilor  des¬ 
părţite,  întru  unitatea  adevărului  şi  a  dragostei,  noi 
vom  avea  atunci  mai  multe  motive  de  a-i  fi  recunoscă¬ 
tori,  decât  pentru  celelalte  opere,  pe  care  le  a  îndeplinit; 
decât  pentru  ori-ce  altă  idee,  pe  care  a  zămislit-o  ea. 

Prelucrat  de:  1.  Beleuţâ. 


'  «Uniunea  creştină»  eră  o  revistă  pe  care  o  scotea  învăţatul  abate 
francez  trecut  la  biserica  ortodoxă  Dr.  Wl.  Guettde.  Autorul  articolului  de 
faţă  vede  în  mişcarea  iniţiată  de  Guettee  un  început  promiţător  spre  o  în¬ 
toarcere  ia  ortodoxie.  N.  R. 

Unificare  la  repezeală  —  ori  revizuirea  Sta¬ 
tutului  organic  ardelean? 

i. 

Biserica  din  mitropolia  ortodoxă  transilvană  stă  în  pragul 
unui  mare  eveniment,  care  este  unificarea  şi  în  cele  administrative 
cu  biserica  ortodoxă  a  . fraţilor  din  vechiul  Regat.  Statutul  or¬ 
ganic  transilvan,  în  chipul  acesta,  va  venî  dela  sine  sub  revizuire. 

După  semnele  de  până  aci  şi  mai  ales  după  <proiectele» 
de  statut  nou,  unitar,  opera  de  legislaţiune  în  aceasta  materie 
vrea  se  însemne.  însă  mai  mult  decât  o  revizuire  a  Statutului 
organic  transilvan.  înseamnă  chiar  o  alterare  a  celor  mai  esen¬ 
ţiale  principii  ale  lui.  înseamnă  restituirea  vechiului  absolutism 
ierarhic  şi  ciungărirea  principiului  şi  a  celui  reprezantativ,  înar- 
ticolate  în  constituţiunea  bisericească  ardeleană. 

Nimeni  nu  va  puteâ  afirmă  despre  această  constituţiune, 
că  ea  în  trecut,  nu  i şi-ar  fi  avut  importanţa  netăgăduită  sau  că, 
pentru  viitor,  ea  nu  mai  are  titlu  la  existenţă. 

Tocmai  de  aceea  trebue  să  ne  pună  pe  griji  împrejurarea, 
că  deoparte,  vedem  o  adevărată  risipă  de  râvnă  pentru  a  în¬ 
făptui  cât  mai  degrabă  unificarea  bisericească,  iar  de  altă  parte 
avem  toate  criteriile  unei  totale  desorientări  din  partea  totalităţii 
bisericii  vii  pentru  această  chestiune  de  o  supremă  importanţă. 
Intre  atari  împrejurări  se  proiectează,  cum  vedem,  abandonarea 
cu  proces  scurt  a  unei  constituţii,  întemeiate  pe  principii  solide 
şi  binefăcătoare  în  practica  noastră  bisericească  de  jumătate  de 
veac,  şi  înlocuirea  aceleia  cu  o  nouă  constituţie  bisericească, 
ale  căreia  roade  nu  se  întrezăresc  a  fi  în  viitor  de  un  calibru 
mai  superior. 

Când  facem  această  constatare,  nu  ne  lăsăm  determinaţi 
de  nici  un  resentiment  vinovat  împotriva  ideii  de  unificare  bise¬ 
ricească.  Nu,  deoarece  din  pricipiu,  nu  putem  fi  împotriva 
unificării  administrative  a  bisericii.  Nu  ne  obsedează  nici  râvna 
nejustificată,  de  a  se  păstră  Statutul  nostru  organic  de  azi,  in¬ 
tegral,  în  slova  sa  de  azi  şi  şi  mai  puţin  în  spiritul  şi  în  obiş¬ 
nuinţele,  cum  acela  a  fost  interpetat  şi  aplicat  până  acum.  Ci 
ceeace  vrem  să  se  ştie,  este:  că  nti  ni-se  pare  a  fi  în  interesul 

bisericii,  ca  reforma  de  unificare  să  se  voteze  şi  pună  în  apli¬ 
care  cu  pripirea  şi  uşurinţa,  cari  au  prezidat  până  acum  la  lu¬ 
crările  preparatorii  ale  acestei  reforme.  Şi  mai  ales  vrem  să  se 
ştie,  că  va  fi  de  un  fatal  augur  întoarcerea,  dintr’o  învârtitură, 
la  principiul  absolutismului  ierarhic  în  contul  principiilor  fun¬ 
damentale  ale  statutului  organic. 

Statutul  nostru  organic,  chiar  şi  în  stilizarea  sa  pripită  şi 
lipsită  de  experienţele  unei  vieţi  constituţionale,  —  cum  a  fost 
el  făurit  la  1868  de  reprezentanţii  bisericii  împreună  cu  Epis¬ 
copatul  nostru  de  atunci,  —  are  o  notă  de  superioritate  incon¬ 
testabilă.  In  vreme  ce  Statutul  ardelean  lasă  neatinsă  sfera  di¬ 
dactică  şi  liturgică-pastorală  a  Episcopatului,  —  în  cele  admi¬ 
nistrative  organizaţia  bisericească  ardeleană  se  razimă  pe  prin¬ 
cipiul  împărţirii  muncii  şi  răspunderilor  Episcopatului  cu  repre¬ 
zentanţii  bisericii  vii,  care  este  clerul  şi  poporul.  Şi,  cine  va 
puteâ  trage  la  îndoială  că,  intre  împrejurările  de  astăzi  cu  în¬ 
datoriri  sporite,  acest  principul  nu  ar  fi  cel  mai  salutar  pentru 
interesul  obştesc?  Sau  pe  de  altă  parte,  cine  va  putea  presu¬ 
pune  ca  Episcopatul,  stătător  din  mai  puţin  ca  douăzeci  de 
oameni,  va  putea  —  numai  prin  mijlocul  autorităţii  chiriarhale 
şi  fără  de  concursul  factorilor  în  vigoare  în  vieaţa  bisericească 
din  Ardeal  —  să  rezolve  atâtea  nevoi  de  împăcat,  câte  ne  pre¬ 
zintă  vieaţa  de  astăzi  ?! 

Avem  deci  un  cumpenitor  motiv,  de  a  nu  legă  nădejde 
de  mai  bine  de  noul  Proiect  de  statut  unitar,  care  tinde  să  des¬ 
fiinţeze  principii  şi  factori,  probaţi  deja  ca  superiori  chiar  şi 
în  cadrele,  nu  totdeauna  cele  mai  norocoase,  ale  practicelor 
noastre  constituţionale  bisericeşti. 

Iată  deci  motivul,  pentru  care  îdeia  de  unificare  biseri¬ 
cească,  atât  de  simpatică  nouă  de  altfel,  nu  ne  încântă  de  fel 
astăzi,  când  unificarea  ar  însemnă  distrugerea  necondiţionată  a 
unui  sistem  de  vieaţă  bisericească,  fără  a-i  asigură  bisericii  alţi 
factori  şi  alte  condiţii,  mai  prielnice  de  existenţă  şi  de  des- 
voltare,  amăsurat  nevoilor  vremii  de  azi  şi  din  viitor. 

Dar  mai  trebuie  să  se  ţină  cont  şi  de  următoarea  împre¬ 
jurare: 

Statutul  organic  transilvan  adecă  este  o  lege  în  vigoare  a 
bisericii  noastre,  şi  peste  această  lege  —  şi  împotriva  voinţei 

bisericii  ardelene  —  nu  se  va  putea  trece,  fără  de  a  trezi  cele 
mai  vii  susceptibilităţi,  cu  urmări  de  neprevăzut. 

Şi  dacă  este  aşâ,  cine  poate  aveâ  vfun  interes,  ca  acest 
statut  să  fie  casat  la  repezeală  şi  înlocuit  prin  o  reformă  ne¬ 
avenită  şi  cu  urmări  •  incalculabile  ?1  ’  '* 

Noi  trăim  în  convingerea,  că  atât  pentru  biserică  cât  şi 
pentru  interesele  statului  însuşi  ar  fi  mai  de  folos,  ca  reforma 
de  unificare  bisericească  să  mai  aştepte  o  vreme  Opinia  publică 
a  bisericii  noastre  transilvane  s’a  împretinit  deja  cu  principiul 
constituţional  tn  biserică  şi  nu  va  puteă,  cu  uşurinţa  ce  se  pre¬ 
supune  din  unele  părţi,  să  renunţe  la  constituţionalismul  său 
in  favorul  absolutismului  ierarhic.  Pe  alocurea,  biserica  vie  — 
clerul  şi  poporul  —  prea  s’a  săturat  şi  de  acel  absolutism  ierarhic, 
ce  s’a  deghizat  sub  formele  vieţii  constituţionale.  Pe  de  altă 
parte,  biserica  din  vechiul  Regat,  care  nu  are  nici  măcar  ideia 
clară  a  autonomiei  bisericeşti  în  raport  cu  statul  şi  despre  con¬ 
stituţionalism  în  biserică,  stă  foarte  departe  de  a  putea  înţelege 
bine  suflul  nou  al  vremurilor,  care,  din  fericire,  a  fost  prins 
in  constituţiunea  bisericei  ardelene. 

Intre  astfel  de  împrejurări,  este  mai  mult  ca  sigur,  că  o 
unificare  administrativă  pripită  nu  ar  duce  la  scopul  dorit  Tocmai 
din  contră,  ea  ar  duce  la  învrăjbirea  sufletească  a  acelora,  cari 
—  mai  nainte  de  a  se  înfăptui  unificarea  bisericească  admini¬ 
strativă  —  au  nevoie  de  a  se  cunoaşte  împrumutat  şi  bine.  Iar 
spre  scopul  acesta  se  cere  o  vreme  mai  lungă  decât  cei  doi 
ani  de  până  aci,  în  cari  s’a  urzit  pf8iectul  de  unificare  bisericească. 

Ne  gândim,  când  scriem  acestea,  ia  marile  tulburări  bi¬ 
sericeşti,  din  vremea  când  s’a  votat  prima  oară  legea  Consi- 
storului  superior  în  vechiul  Regat  Şi  este  de  temut  că  o  re¬ 
formă  pripită  a  unificării  ar  puteă  foarte  uşor  să  trezească,  din- 
coaci  de  Carpaţi,  nemulţumiri  la  fel. 

Iată  un  nou  motiv  pentru  care  dorim,  ca  reforma  de  uni¬ 
ficare  să  nu  fie  forţată  din  partea  factorilor  deţinători  ai  puterei, 
ci  să  îngăduie,  ca  şi  vremea  şi  oamenii  să-şi  spună  cuvântul  în 
cauză. 

II. 

In  cursul  celor  50  de  ani  de  constituţie  bisericească  din 
Ardeal,  noi  am  făcut  o  seamă  de  experienţe  cu  Statutul  organic. 

Şi  nu  odată  s’a  trezit  în  sufletul  celor  înţelegători  gândul,  că 
o  revizuire  a  Statutului  organic,  în  unele  din  punctele  sale,  ar 
fi  de  o  necesitate  arzătoare.  Dar,  pe  vremuri,  ne  stăteâ  în  faţă 
primejdiij  din  partea  statului  unguresc,  că  revizuirea  statutului 
organic  ar  însemnă  primejduirea  lui  pe  dea’ntregul. 

Astăzi,  slavă  Domnului,  nu  ne  putem  teme  de  această 
primejdie. 

Prin  urmare,  în  faţa  situaţiei  date,  de  a  avea  azi  un  nou 
proiect  de  statut  bisericesc  unitar,  gândul  nostru  cei  dintâi 
aleargă,  nu  într’atâta  la  problema  de  unificare,  pe  cât  la  aceea 
de  a  revizui  şi  perfecţiona  Statutul  organic  ardelean. 

Problema  aceasta,  abstrăgând  dela  dificultăţile  inerente  ale 
unificării  şi  dela  multele  scăderi  ale  proiectului  de  unificare, 
este  de  o  natură  mai  apropiată  de  interesele  generale  ale  bi¬ 
sericii  româneşti.  Şi  cu  drept  cuvânt  punem  întrebarea:  Nu 
cumva  vor  rezona  la  fel  şi  factorii  noştri  bisericeşti  din  Ardeal 
şi  anume  Măritul  Congres,  care  azi  deţine  legal  puterea  repre¬ 
zentativă  şi  legislativă  bisericească,  şi  Episcopatul? 

Noi  nu  credem,  că  aceşti  factori  bisericeşti  din  Ardea!  se 
vor  putea  depărta  de  principiul  unei  expectative,  binevoitoare 
ideii  de  unificare,  dar  care  se  gândeşte,  ca  la  o  necesitate  mai 
apropiată  şi  mai  ardentă,  la  ideia  de  revizuire  şi  perfecţionare 
a  Statutului  nostru  organic  actual. 

Dacă  factorii  noştri  chemaţi  ar  rezonâ  astfel,  ei  s’ar  pune 
nu  numai  în  consonanţă  cu  situaţia  lor  legală  de  azi  în  biserică, 
dar  şi  cu  prestigiul  lor  moral.  O  situaţie  de  drept  şi  de  fapt 
obţinută  odată,  cum  este  şi  ceea  a  constituţiei  bisericeşti  ar¬ 
delene,  nu  poate  fi  abandonată  şi  modificată  ca  de  azi  pe  mâne. 

Dar  abstrăgând  dela  acest  motiv,  «Unificarea»  bisericilor 
româneşti,  cari  îşi  au  desvoltarea  lor  specifică  legată  de  îm¬ 
prejurări  externe  prea  deosebitoare  şi  cari  şi-au  făcut  cursul 
in  timp  îndelungat  chiar,  nu  se  poate  îndeplini  la  repezeală, 
«cu  furca»  cum  s’ar  zice.  Ea  presupune  —  spre  a  duce  la 
un  bun  rezultat  —  o  tranziţie  oarecare,  în  timp  şi  în  stări 
de  lucruri.  Iar  tranziţiunea  aceasta  ni  se  pare  a  fi  cea  mai 
fericită,  dacă  Ardealului  i  s’ar  lăsă  —  pe  un  timp  limitat,  de 
pildă:  10—15  ani  —  constituţia  actuală,  cu  Îndatorirea  să  şi-o 
perfecţioneze,  şi  dacă  tot  pentru  atâta  durată  de  timp  proiectul 

de  unificare  ar  fi  adoptat  numai  pentru  bisericile  cu  regim 
absolut  istic. 

Punctul  de  mânecare,  ce-1  exprimăm,  nu  cuprinde  In  sine 
nimic  jignitor  pentru  interesele  reale  şi  obiective  ale  bisericii. 
Nu  aceea  adecă  este  esenţial,  ca  actualul  nostru  Statut  organic, 
cu  principiile  sale  de  liberalism  ce  poate  suferi  o  atenuare  oare¬ 
care,  să  iasă  biruitor  peste  sistemul  ierarhic  absolutistic,  —  după 
cum  nici  aceea  nu  poate  fi  salutar,  ca  din  acest  statut  să  se 
adopte,  în  noua  organizaţie  unitară,  numai  nişte  forme  goale, 
reprezentative  şi  administrative,  cari  numai  ar  spori  sgomotul 
in  biserică  şi  ar  consumă  în  măsură  Însemnată  timpul  şi  ener¬ 
giile,  pe  cari  ar  trebui  Chiriarhii  să  le  întrebuinţeze  mai  cu  folos 
pentru  a  restaurâ  biserica  copleşită  azi  de  multe  nevoi  ce  pornesc 
din  afară  şi  din  neajunsurile  ei  interne. 

Punctul  de  întâlnire,  pe  care  trebue  să  se  clădească  peatra 
unghiulară  a  organizaţiei  unitare  bisericeşti,  nu-1  găsim  nici  tn 
slova  de  rigoare  a  statului  nostru,  dar  nici  în  proiectul  nou 
de  unificare.  Acest  punct  de  mânecare  se  află  aiurea:  undeva  la 
mij'oc,  între  cele  două  organizaţii,  una  existentă  fa  noi  şi  alta 
proiectată  la  Bucureşti.  Şi,  punctul  acesta,  ni-se  pare,  nu  va 
putea  fi  găsit  cu  pripa  mare,  şi  nici  decât  măi  nainte  de  ce 
biserica  ardeleană  se  va  ocupă  serios  de  revizuirea  şi  perfec¬ 
ţionarea  actualei  sale  constituţii. 

De  aceea  ne  place  să  credem  că,  proiectului  de  unificare, 
biserica  ort.  română  din  Ardeal  va  puteâ  să  răspundă  numai 
în  înţelesul,  că  dânsa  primeşte ,  dar  numai  în  principiu,  unifi¬ 
carea  bisericească  în  cele  administrative,  dar  că,  până  să  se 
găsească  o  soluţie  mai  potrivită  pentru  unificare,  îşi  rezervă  să 
trăiască  şi  pe  mai  departe  după  statutul  său  şi  să  şî-1  revizu¬ 
iască  şi  perfecţioneze. 


HI. 

Orice  lege,  mai  ales  dacă  ea  priveşte  o  organizaţiune,  se- 
făureşte  cu  intenţia  de  a  corăspunde  scopului  pe  un  timp  cât 
mai  îndelungat.  Aceasta  regulă  trebue  să  se  observe  mai  ales 
atunci  când  e  vorba  de  organizarea  bisericii,  dată  fiind  natura 
atât  de  delicată  a  acestei  instituţiuni,  care  trebue  ferită  cu  tot 
adinsul  de  fluctuaţiuni  fără  rost  şi  de  experimente  inutile. 

Şi  proiectul  de  unificare  bisericească  —  lucru  ce  nu  se 
poate  proiectă  numai  pentru  de  azi  pe  mâne  —  încă  urmă¬ 
reşte  scopul  de  a  asigură  o  organizare  bisericească,  unitară  şi 
stabilă  în  aceeaşi  vreme. 

Dar  proiectul  de  statut  unitar,  prevăzând  legalizarea  mai 
multor  practice  deosebitoare  după  uzurile  actuale  bisericeşti 
din  provintele  alipite,  ne  dă  prin  aceasta  tot  atâtea  criterii,  că 
nu  avem  de  a  face  cu  un  proiect  care  ar  avea  un  strict  prin¬ 
cipiu  de  unificare.  Tocmai  de  aceea,  noi  ceice  altmintrelea  înţe¬ 
legem  unificarea  bisericească,  suntem  d’a  capo  nemulţumiţi  cu 
un  atare  proiect  care,  prin  legiferarea  particularismelor  pe  pro- 
vinţe  bisericeşti,  se  dovedeşte  a  sta  în  conflict  tocmai  cu  prin¬ 
cipiul  unei  unificări  în  sensul  ei  propriu. 

Să  spicuim  din  noul  proiect  de  statut  câteva  atari  parti¬ 
cularităţi,  aşa  la  repezeală:  Dupăce  Congresului  bisericesc  ar¬ 
delean  i-se  iau  atribuţiile  legislative,  î-se  lasă  dreptul  de  a  alege 
pe  mitropolitul;  dar  în  aceeaşi  vreme  pe  mitropoliţii  celorlalte 
provinţe  îi  va  alege  organul  central  —  Congresul  general  bi¬ 
sericesc  —  al  întregei  biserici.  In  Basarabia  adunarea  (sinodul) 
eparhială  are  drept  să-şi  aleagă  pe  prezidentul  său,  cu  neso¬ 
cotirea  dreptului  şi  situaţiei  de  ordin  canonic  a  episcopului  în 
eparhia  sa,  —  pe  când  în  Ardeal,  de  pildă  se  lasă  şi  pe  mai 
departe  în  vigoare  uzurile  privitoare  la  alegerea  şi  instituirea 
protopopilor  ş.  a. 

Nu  ne  putem  extinde  la  înşirarea  tuturor  particularismelor 
provinciale,  pe  cari  proiectul  de  statut  le  lasă  şi  pe  mai  de¬ 
parte  —  în  detrimentul  principiului  de  unitate  şi  uniformitate, 
fără  de  cari  nu  ne  putem  nici  închipui  un  statut  nou  de  unifi¬ 
care  bisericească.  Cazurile  citate  sunt  deajuns  pentru  a  ilustră 
situaţia. 

Şi  dacă  astfel  se  proiectează  unificarea,  atunci  legea,  care 
ar  da  vigoare  acestor  şi  altor  deosebiri  de  această  natură  ar 
servi  numai  pentru  a  legalizâ  indirect  principiul  separatismului 
ierarhic-bisericesc.  Noi,  însă  nu  nutrim  sentimente  şi  porniri  de 
această  natură.  Şi  tocmai  de  aceea,  în  o  unificaţe,  care  admite 
asemenea  separatism  chiar  sub  scutul  legii  ce  se  proiectează, 
vedem  mai  mult  un  rău,  decât  bine,  pentru  biserica  însăşi. 

Cu  o  asemenea  «unificare»,  care  involvă  principiul  pri¬ 
mejdios  al  separatismului,  noi  nu  putem  fi  de  acord,  nu  o  voim 
şi  n’avem  s'o  primim. 

In  întreagă  organizaţia  bisericească  a  bisericilor  particu¬ 
lare  ortodoxe  din  vremea  restaurării  bisericeşti  din  veacul  XIX 
şi  până  azi,  nu  cunoaştem  caz  de  «unificare»  de  acest  feliu,  şi 
chiar  dacă  ar  există,  ea  nu  ar  puteâ  să  acoperă  scopul  urmărit. 

Şi  atunci,  întrebăm:  La  ce  poate  fi  bună  o  «unificare», 
care  nu  are  alt  rost,  decât  de  a  încurcă  şi  mai  mult  rosturile 
adevăratei  unificări  bisericeşti,  care  reclamă  mult  mai  lung  timp 
şi  studii  mai  temeinice  decât  acelea,  cari  stau  la  temelia  pro¬ 
iectului  actual  de  unificare. 

Românul  are  un  proverb  plin  de  înţelepciune  practică: 
«Graba  strică  treaba».  Noi  ne  temem,  ca  nu  cumva  graba,  — 
care  pretinde  a  fi  găsit  în  doi  ani  de  zile  căile  şi  mijloacele 
pentru  unificarea  bisericii  româneşti,  —  să  ducă  la  rezultat 
negativ.  * 

Temerile  ce  le  exprimăm  din  un  interes  înalt  bisericesc, 
aşă  credem,  nu  pot  să  stârnească  supărări.  Salus  Ecclesiae  su¬ 
prema  lex  esto!  Acesta  este  principiul  nostru,  când  dorim,  ca 
din  lucrările  pentru  o  lege  ce  are  să  asigure  pacea  şi  buna 
ordine  a  bisericii  româneşti  pe  multe  veacuri  înainte,  să  se 
izoleze  pripirea,  care  poate  duce  numai  la  experimente  păgu¬ 
bitoare,  la  soluţii  neîntregi,  la  neajunsuri  şi  poate,  şi  la  tulbu¬ 
rări  bisericeşti. 

Vieaţa  bisericească  constituţională  din  Ardeal,  în  curs  de 
cincizeci  de  ani,  a  trecut  prin  multe  experimente,  şi  bune  şi 
rele.  Iar  acum,  când  ar  fi  ca,  în  tihnă  şi  cu  multă  chibzuială, 
să  ne  utilizăm  experienţele,  ne  trezim  cu  proiectul  de  unificare, 
prin  care  ni-se  micşorează  însăşi  instituţiunea  mitropoliei,  şi 
peste  o  seamă  din  principiile  fundamentale  ale  Statutului  nostru  se 
trece,  adoptându-se  din  el  numai  câteva  forme  reprezentative. 

In  faţa  acestei  situaţii  trebue  s’o  spunem  mereu  —  cum 
am  mai  spus-o  şi  altădată  —  că  această  soluţiune  precipitată 
nu  se  împacă  nici  cu  credinţele  noastre,  dar  nici  cu  interesele 
bisericii. 

Mai  întâi  de  toate,  instituţiunea  mitropolitană  din  Ardeal 
trebue  să  fie  susţinută  intactă.  Mai  mult  chiar:  celelalte  mitro- 

polii  din  România-întregîtă,  cari  au  fost  suprimate  în  cursul 
vremii,  încă  trebuesc  reînviate,  redându-Ii-se  nu  numai  splen¬ 
doarea  ci  şi  rolul  de  odinioară.  Mitropoliile,  chiar  dacă  ar  fi 
numai  product  al  evoluţiei  istorice  cum  susţine  noul  proiect  de 
statut,  îşi  au  îndreptăţirea  lor  de  existenţă  şi  de  a-şi  luă,  în 
mod  efectiv,  partea  lor  de  muncă  în  regularea  multelor  afaceri 
bisericeşti,  cari  nu  pot  fi  acumulate  şi  rezolvite  numai  la  eparhii 
şi  la  mitropolia  centraiă. 

Acesta  este  punctul  cardinal  al  concepţiunei  ardelenilor 
despre  reforma  de  unificare,  şi  punctul  acesta  de  mânecare 
este  motivat  cu  utilitatea  bisericească,  de  a  evită  centralizarea, 
care  ar  duce  la  balast  în  vieaţa  bisericească. 

In  cadrele  acestei  concepţii,  de  sine  înţeles,  rosturile  Sta¬ 
tutului  organic  ardelean  au  să  fie  păstrate  şi  pe  mai  departe, 
nu  din  motive  de  susceptibilitate  provincială,  ci  din  conside¬ 
raţii  de  utilitate  bisericească  şi  pentruca  Ardealul  să  aibă  posi¬ 
bilitatea  morală  şi  timpul  fizic  necesar,  de  a  proiectă  revizuirea 
Statutului  său,  pe  înţelesul  vremurilor  nouă  şi  în  sensul  nece¬ 
sităţilor  actuale  de  vieaţa  bisericească. 

Care  ar  fi  signatura  şi  direcţia  acestei  revizuiri?  e  între¬ 
barea  de  căpetenie. 

Oficialitatea  bisericii  ardelene  nu  a  avut  încă  răgazul  cu¬ 
venit,  de  a  se  pronunţă  în  aceasta  chestiune  prea  importantă 
şi  prea  delicată.  Prilejul  oficios  i-se  dă  d’abia  acum,  când  mă¬ 
ritul  Congres  din  nou  va  aveâ  să  se  ocupe  de  problema  uni¬ 
ficării,  acum  când  va  constată,  că  proiectul  de  unificare  tinde 
să  înlăture  toate  principiile  fundamentale,  privitoare  la  esenţa 
constituţiei  noastre  statutare. 

Faţă  cu  acest  moment  special,  aşă  credem,  toţi  factorii  de 
decădere  ai  bisericii  ardelene  vor  fi  de  acord,  că  problema  mai 
apropiată  nu  este  unificarea  bisericească  cu  orice  preţ  şi  sub- 
orice  condiţii  ci  de  a  câştigă  timpul  necesar  pentru  o  rezolvire 
norocoasă  a  chestiunei  şi  că,  în  interval,  trebue  să  se  pună  ia 
cale  revizuirea  Statutului  nostru  la  noi  acasă. 

In  cadrele  acestei  revizuiri  va  trebuî  să  se  caute  calea  şi 
mijloacele,  prin  cari  s’ar  putea  suprimă  rugina  birocratismului 
şi  a  formalismului  steril,  în  ale  cărora  mreji  a  potignit  concepţia 

spirituală  a  bisericii  noastre  din  vremea  Statutului  organic,  în 
lipsă  de  cârmaci  verzaţi  In  ştiinţele  sfinte. 

Va  trebui  să  se  ţină  seamă  de  misiunea  spirituală  şi  spi- 
ritualizantă  a  bisericii,  în  deosebire  de  concepţiile  şi  preocu- 
paţiile  materialiste  gospodăreşti  (bune  şi  ele!),  tari  ne-au  în¬ 
ghiţit  aproape  toate  energiile  de  cârmuire  şi  administraţiune 
bisericească  de  până  aci. 

Biserica  noastră  ardeleană,  in  gândul  său  de  a-şi  îmbu¬ 
nătăţi  şi  perfecţionă  constituţiunea  actuală,  va  trebui  să  ţină  seamă 
mai  departe,  de  necesitatea  de  a  chemă  la  fiinţă  vechile  oficii 
de  odinioară  pentru  ramul  didactic  al  bisericii  (predica,  învăţă¬ 
mântul  religios  în  toate  ramurile  şi  formele  sale,  etc.)  şi  chiar 
să  ie  sporeaseă  prin  crearea  de  diregătorii  didactice  nouă,  pe 
inţelesul  vremurilor  şi  după  necesităţile  de  astăzi  ale  vieţii. 
Aceste  oficii  şi  instituţiuni  vor  trebui  sprijinite  pe  instituţiunile 
filantropice  sau  cel  puţin  pe  acţiuni  de  această  natură,  din  partea 
bisericii,  în  vieaţa  lumii. 

Numai  astfel  indrumându-se  noua  reformă  de  unificare, 
vom  scăpă  noi  ardelenii,  din  impasul  formalismului  omorîtor 
de  duh  al  birocratismului  nostru- steril  şi  al  constituţionalismului 
nostru  certăreţ  de  până  aci.  Aceste  mari  scăderi  de  interpretare 
ale  vieţii  noastre  bisericeşti,  sunt  productul  defectului  organi¬ 
zatoric  al  Statutului  nostru,  făurit  la  1858  în  mod  unilateral 
numai  în  vederea  intereselor  administrative  de  bună  ordine 
exterioară,  care  este  în  intenţia  oricărui  statut  de  administraţie 
civilă  sau  lumească.  Şi  tocmai  aceste  scăderi  (ce  nu  se  potri¬ 
vesc  cu  natura  bisericii,  care  are  alte  scopuri,  spirituale  în  locul 
prim)  ale  Statutului  nostru  le  adoptă,  în  parte  şi  noul  Proiect  de 
statut  unitar. 

Noi  avem,  deci,  şi  datoria  de  a  împedecâ  derutarea  mo¬ 
rală  a  vieţii  bisericeşti  prin  Proiectul  nou  ce  urmăreşte  aceleaşi 
ogaşe  strâmte  în  partea  spirituală,  ale  Statutului  nostru  organic. 
Dar  impedecarea  acestui  rău  ar  fi  numai  un  lucru  pe  de  jumă¬ 
tate.  Ceealaltă  jumătate  a  ipcrului,  însă,  este:  revizuirea  a  însuşi 
Statutului  nostru  mai  întâi. 

De  altmintrelea,  vederilor  cu  privire  la  defectele  şi  lacunile 
Statutului  nostru  le-am  fost  dat  odată  expresiune  în  broşura  cu 
titlul  «Reorganizarea  mitropoliei  transilvane»,  şi  ţin  a  fi  de 

4* 


—  272  —  S 

prisos  să  le  mai  repeţesc.  Ce  ar  mai  fi  de  spus,  d’asemenea 
numai  tn  Hniamente  generale,  ar  fi  cam  următoarele: 

Din  Statutul  nostru  organic  lipsesc  sancţiunile  cuvenite  la 
adresa  celorce  fac  abuzuri  în  vieaţa  constituţională,  şi  peste  tot 
împotriva  călcărilor  vinovate  în  afară  de 'ordinea  bisericească. 
O  seamă  de  sancţiuni  de  aceasta  natură  am  învocat  în  pro¬ 
iectul  de  concluz  al  congresului  nostru  preoţesc  din  urmă,  în 
chestiunea  unificării  bisericeşti,  care  ar  fi  de  dorit  s’ajungă  în 
publicitate. 

Mai  sunt  şi  alte  chestiuni,  cari  ar  trebui  învrednicite  de 
atenţie  şi  de  studiu  temeinic  cu  prilejul  revizuirii  Statutului 
nostru  organic.  De  pildă: 

Propoziţia  de  7*  Şi  */»  dintre  preoţii  şi  mirenii  reprezentaţi 
In  corporaţiile  noastre  bisericeşti  de-asemenea  poate  fi  discutată 
cu  mult  temei,  nu  din  motive  de  susceptibilităţi  «ierarhice»,  ci 
din  alt  motiv  real.  Restabilindu-se  vieaţa  politică  românească, 
mirenii  noştri,  cari  până  aci  ne  dădeau  un  preţios  concurs,  îşi 
caută  acum  rosturile  în  vieaţa  publică,  rămânându-le  prea  puţin 
timp  pentru  participare  intensivă  Ia  lucrările  vieţii  bisericeşti. 
Vorbesc  din  o  experienţă  continuă  de  peste  doi  ani. 

Chestiunea  reprezentării  In  corporaţiile  superioare  biseri¬ 
ceşti  numai  prin  alegeri  «indirecte»  (cum  plănueşte  noul  proiect 
de  statut)  e  de-asemenea  o  chestiune  ce  poate  fi  discutată. 

De-asemenea  chestiunea  alegerilor  de  cătră  credincioşi,  pe 
care  noul  proiect  de  statut  caută  să  le  suprime,  este  o  pro¬ 
blemă  ce  ar  trebui  atrasă  în  sfera  problemelor  de  revizuirea 
statutului,  înarticulând  în  statut  cuvenitele  sancţiuni  disciplinare. 
Abuzurile  electorale  cer  remediarea  preventivă,  pe  cale  de  sanc¬ 
ţiuni,  a  răului,  dar  nu  cassarea  principiului  electoral  din  biserică. 

S'ar  mai  puteâ  prinde  in  condei  şi  alte  momente,  nu  numai 
din  celece  pot  fi  combinaţiunile  noastre  pentru  revizuirea,  aici 
acasă,  a  Statutului  nostru  actual,  ci  şi  din  cuprinsul  proiectului 
nou  de  statut.  Acesta  adecă  oferă  o  serie  întreagă  de  probleme 
de  ţinut  în  vedere  Ia  eventuala  revizuire  a  Statutului  nostru. 

Dar  spicuirea  şi  studiarea  atâtor  momente  trebue  să  plece, 
nu  dela  un  articol  de  gazetă,  ci  dela  factorii  oficiali  ai  bise¬ 
ricii,  în  locul  prim  dela  delegaţii  Congresului  nostru,  trimişi  la 
Bucureşti.  Aceştia  au  avantajul  de  a  cunoaşte  şi  situaţia  de 
acasă,  dar  şi  părerile  dela  Bucureşti. 

In  prag  de  Congres,  chestiunea  trebue  discutată  temeinic 
şi  tn  public. 

Eu  unul,  care  scriu  aceste  rânduri  în  afară  de  orice  anga¬ 
jament  particular  ori  de  situaţie  oficială,  mă  restring  a-mi  spune 
părerea  mea  privată,  resumându-o  astfel:  ' .  ' 

Unificarea  bisericească  nu  este  o  necesitate  absolut  urgentă 
pentru  interesele  bisericel.  O  unificare  precipitată,  ca  ceeace  se 
proiectează,  vajiduce  mai  mult  rău,  decât  bine.  Unificarea  bi¬ 
sericească  spre  a  fi  o  operă  de  organizare  desăvârşita,  reclamă 
o  aşteptare  mai  răbdurie ,  studii  bisericeşti  mai  migăloase,  o 
chibzuire  mai  dreaptă  şi  mai  reală  a  împrejurărilor,  decât  ce 
s’au  depus  la  pregătirea  actualului  proiect  de  unificare.  Şi,  mai 
pre  sus  de  toate,  până  să  se  poată  pregăti  terenul  pentru  în¬ 
făptuirea  unei  norocoase  unificări  administrative  bisericeşti.  Sta¬ 
tutul  organic  ardelean  trebue  să-şi  primească  revizuirea,  aici 
acasă,  ca  cea  dintâi  etapă  în  şirul  acţiunilor  în  vederea  ade¬ 
văratei  şl  fericitei  unificări  bisericeşti,  pe  care  noi  toţi  o  do¬ 
rim  şi  ni-o  poate  da  numai  viitorul  mai  apropiat  sau  poate 

mai  îndepărtat  chiar.  pntcle,m  Dr.  Gh.  Ciukand», 

asesor  consistorial. 


Meditapi  religioase  şi  exerciţi  spirituale. 

n. 

Sfântul  evanghelist  Luca  (19,  1 — 10)  ne  istoriseşte  o  întâm¬ 
plare  a  cărei  analiză  poate  servi  foarte  bine  ca  îndemn  la  me¬ 
ditaţii  religioase  şi  exerciţii  spirituale  pentru  preoţi.  Evanghelistul 
ne  spune  cum  Zacheu,  mai  marele  vameşilor,  a  fost  cuprins 
de  odată  de  dorinţa  sfântă  de  a  vedeă  pe  Isas.  Cum  eră  mic 
de  stat  şi  nu  puteâ  să  vadă  nimic  in  înghesuială,  pentruca  să-şi 
poată  satisface  dorul,  se  smulse  din  mulţimea  poporului,  ce  se 
îmbulzea  în  jurul  Domnului  şi  aleargă  înainte.  Şi  ca  să  fie  mai 
sigur  se  suî  intr’un  dud,  de  unde  puteâ  să-l  vadă  pe  îndelete 
şi  cu  răgaz,  căci  pe  acolo  eră  să  treacă.  Potrivindu-se  printre 
crengile  copacului  se  făcu  numai  ochi,  cu  toată  puterea  unui 
suflet  dornic  î-şi  concentră  nu  numai  privirea  ci  toată  fiinţa 
sa  numai  spre  Domnul.  Mântuitorul,  care  ştie  inima  şi  cunoaşte 


—  274 


rărunchii  omului,  întimpină  cu  neaşteptată  bunăvoinţă  dorinţa 
vameşului.  I-şi  îndreaptă  paşii  spre  copac,  se  opreşte  tocmai 
în  faţa  lui  Zacheu,  l-şi  ridică  ochii  spre  el  şi  îl  agrăeşte  blând: 
«grăbeşte  de  te  pogoară,  că  astăzi  în  casa  ta  am  să  petrece. 
Atâta  bunătate  şi  prevenire,  atâta  umilire  de  sine,  covârşiră  cu 
totul  speranţele  cele  mai  Indrăsneţe  ale  vameşului.  «Şi  grabmdu-se 
s’a  pogorât  şi  Fa  primit  bucurânduse».  Mişcat  până  în  adâncul 
inimei  de  bunătatea  Domnului  şi  radiind  de  multă  fericire  zise 
Zacheu:  «Iată  jumătate  din  avuţia  mea  Doamne  o  dau  săra¬ 
cilor,  şi  de  am  năpăstuit  pe  cineva  cu  ceva  întorc  împătrit». 
Iară  Isus,  fără  să  reflecteze  Ia  jertfa  mare  de  ca-e  vorbea  va¬ 
meşul,  ţinând  seamă  numai  de  prefacerea  lăuntrică  a  lui,  răs¬ 
punse:  «Astăzi  s’a  făcut  mântuire  casei  aceste;a».  — 

Din  această  istorisire  se  desface  învăţătura  luminoasă 
despre  scopul  meditaţiilor  religioase  şi  a  exerciţiilor  spirituale, 
despre  condiţiile  necesare  acestora,  şi  despre  rodul  ce  se  poate 
obţinea  prin  ele. 

Scopul  meditaţiilor  şi  a  exerciţiilor  spirituale  este  acela  de 
a  vedea  pe  Hrisios,  a  te  înfăţişă  înaintea  Luî  ca  înaintea  viito¬ 
rului  nostru  Judecător ,  Doftor  şi  Mântuitor.  Domn  şi  învăţător. 

Să  vedem  pe  Hrisios .  să  apărem  înaintea  viitoru'u?  nostru 
Judecător!  Toţi  vom  avea  să  ne  înfăiîşem  odată  înaintea  lui 
Hristos  judecătorului  nosint:  «Că  to+'  vom  sta  înaintea  jude¬ 
căţii  luî  Hristos  pentrucă  scris  este:  viu  sunt  eu,  zic^Domnul. 
că  mie  se  va  p'ecâ  tot  genunchiul  şi  toată  h'mba  se  va  măr¬ 
turisi  lui  Dumnezeu  (Is.  45.  23—4).  Deci  dară  fiecare  din  noi 
de  sine  î-şi  va  da  seama  înaintea  lui  Dumnezeu».  (Rom.  14, 
10 — 12).  Această  dare  de  seamă  va  fi  hotărâtoare  pentru  vec'e, 
dela  ea  atârnă  raiul  ori  iadu',  fericirea  fără  de  sfârşit  sau  osânda 
de  veci.  Pentru  a  ne  dumeri  încă  aici  pe  oământ,  dacă  vom 
putea  presta  acest  examen  final,  este  recomandabil  a  încercă 
un  examen  prealabil.  Această  probă  de  examen  o  vrea  dela 
noi  dumnezeescul  Mântuitor,  şi  ea  se  poate  dovedi  în  cursul 
meditaţiilor  şi  exerciţiilor  spirituale.  Infăţişându  ne  înaintea  Stă¬ 
pânului  care  ne  chiamă:  «dă  seamă  de  economia  ta»  (Luc. 
16,  2),  el  ne  va  luă  seamă  de  felul  întrebuinţării  darurilor 
şi  talentelor  pe  cari  ni  le-a  împărţit  pentru  folosire,  pentru  lu¬ 
minare  şi  îmbogăţire  în  Domnul;  ne  va  întrebă  de  întrebuinţarea 

timpului  atât  de  preţios  al  zilelor  şi  anilor,  pe  cari  iam  trăit; 
va  căută  să  vadă  de  ne-am  împlinit  datoriile  chiemării  noastre, 
pe  care  o  avem  ca  oameni,  ca  creştini  şi  ca  preoţi,  fiecare  în 
situaţia  şi  în  slujba  sa;  cu  un  cuvânt,  El  va  examinâ  toate  gân¬ 
durile,  vorbele  şi  faptele  noastre,  va  întrebă  de  am  făcut  bine 
ori  rău,  de  am  plinit  poruncile,  ori  am  săvârşit  păcate,  sau  am 
dat  prilej  altora  să  păcătuiască;  de  am  dat  pildă  rea,  ori  am 
sedus  pe  cineva,  şi  nu  va  trece  cu  vederea  nici  întreiăsărfle 
vinovate  de  a  nu  fi  săvârşit  binele.  Fericiţi  vom  fi  dacă  acest 
examen  prealabil  va  eşî  pe  deplin  mulţămitor,  el  va  fi  spre 
mărirea  lui  Dumnezeu  şi  spre  binele  nostru!  Dar  dacă  rezul¬ 
tatul  lui  este  nefavorabil,  examinatorul,  judecătorul  nostru,  ne 
îndrumă  să  îndreptăm  totul  până-ce  mai  avem  vreme,  să  folosim 
zilele  vieţii  noastre  pentru  a  aduce  în  bună  ordine  totul,  ca 
examenul  final  să  iasă  în  favorul  nostru. 

Să  vedem  pe  Hristos.  Pe  lângă  cea  mai  tare  voinţă  şi  pe 
lângă  tot  propusul  ferm  de  a  vieţui  bine  în  cursul  anilor  se 
strecoară  greşeli,  aplicări  desordonate,  patimi,  cari  ne  stăpânesc 
cu  putere,  primim  răni;  credinţa  ni-a -slăbit  poate,  nădejdea 
ni-a  lâncezit,  dragostea  ni-s’a  potolit,  nî-a  scăzut  râvna  la  rugă¬ 
ciune,  spiritul  de  jertfă  s’a  stins,  —  suntem  bolnavi  sufleteşte: 
«Doamne,  iată,  acela  pe  care  iubeşti  este  bolnav»  (loan  11.  3). 
Da,  a  venit  vremea  să  vedem  pe  Hristos,  să  ne  căutăm  scăpare 
la  doftorul  şi  Mântuitorul  nostru.  Să  ne  dăm  seama  de  toată 
pulsaţia  inimii,  să  ne  recunoaştem  toată  ticăloşia,  toate  slăbi¬ 
ciunile  şi  păcatele,  aplicările  disordonate  şi  pasiunile  nedemne, 
să  le  arătăm  lui  Hristos  şi  să  învăţăm  dela  El  calea  şi  mijlocul 
de  însănătoşire,  de  trezire  din  amorţeala  păcatului  şi  moliciunii, 
pentru  a  puteă  slugi  din  nou,  cu  toată  vrednicia  lui  Dumnezeu 
şi  sl-i  urmă'm  Domnului  cu  râvnă  proaspătă. 

A  vedeâ  pe  Hristoş.  Noi  suntem  slugi  ai  lui  Isus  Hristos, 
organele  sale,  trimişii  şi  locţiitorii  Lui.  Nu  este  oare  just  ca  să 
ne  prezentăm  din  vreme  în  vreme,  să  facem  raport,  să  dăm 
relaţiune  despre  purtarea  slujbei  noastre,  despre  lucrarea  şi  ac¬ 
tivitatea  noastră;  şi  să  luăm  instrucţii  şî  îndrumări  pentru  viitor, 
ca  să  putem  munci  tot  cu  mai  mare  eficacitate  pentru  cauza 
Lui.  Prin  comunicare  intimă  cu  El  să  ne  înviorăm  şi  înoim; 
din  lumina  Eui  să  ne  umplem  de  foc  şi  de  duh  sfânt,  pentruca 

să-L  ducem  apoi  in  largul  câmp  al  vieţii,  luminând  şi  încălzind 
,  şi  pe  alţii  şi  însufleţind  pe  toti  pentru  Hristos.  Şi  apostolii  după 
lucrul  lor,  şi  Învăţăceii  săi  la  întoarcere,  s’au  prezentat  Dom¬ 
nului  pentru  a  raportă  de  experienţele  lor  şi  pentru  a  primi 
îndrumări  şi  a  duce  cu  sine  noi  instrucţii  în  activitatea  lor.  (Luc. 
9.  10;  10.  17).  Din  vreme  in  vreme  trebue  să  ne  întoarcem  în 
şcoala  Domnului  pentru  a  învăţă  şi  a  pătrunde  tot  mai  mult 
In  intentiunile  în  vederile  şi  în  spiritul  său,  prin  meditafii  zil¬ 
nice,  făcute  de  fiecare  singuratic  şi  prin  exerciţii  spirituale, 
strânşi  mai  mulţi  împreună.  Dacă  statul  chiamă  an  de  an  la 
instrucţie  pe  bărbaţii  harnici  de  a  purtă  armă,  pentruca  să  nu 
uite  mânuirea  ei,  este  de  sine  înţeles  dacă  şi  supremul  nostru 
Comandant  doreşte  să  ne  strângem  în  jurul  lui,  ca  însufleţiţi  de 
spiritul  lui,  întăriţi  şi  plini  de  nou  curaj  să  putem  duce  mai 
departe  lupta  bună.  Împreună  cu  Zacheu  să  ne  apropiem,  ca 
să  vedem  pe  Hristos  judecătorul  doftorul  fi  învăţătorul  nostru. 

Exemplul  Iui  Zacheu  ne  mai  arată  apoi  dispoziţia  sufle¬ 
tească  cu  care  trebue  să  începem  meditaţiile  religioase  şi  să 
intrăm  în  exerciţiile  spirituale.  Din  pricina  mulţimii  poporului 
nu  putea  să  vadă  pe  Hristos;  tot  un  fel  de  tumult  întreit  ne 
conturbă  şi  nouă  relaţiunile  intime  cu  Isus  şi  ne  despart  de 
El:  mulţimea  afacerilor,  nenumăratele  sbutdări,  ce  provin  din 
acelea  şi  multele  greşeli,  ce  turbură  intimitatea  petrecerii  îm¬ 
preună  cu  Domnul.  Ce  să  facem? 

Zacheu  se  desface  de  mulţimea  poporului,  şi-i  apucă 
înainte.  Aşâ  trebue  să  ne  desfacem  şi  noi  de  mulţimea  Înde¬ 
letnicirilor  şi  afacerilor  zilnice,  şi  de  distracţiile  de  tot  felul. 

Nemulţumit  cu  atât,  Zacheu  se  urcă  întEun  pom.  Aşâ 
trebue  să  ne  ridicăm  şi  noi,  să  ne  smulgem  din  vieaţa  de 
toate  zilele,  să  ne  desbarăm  de  lucrurile  pământeşti,  cari  ne 
abat  atenţiunea  dela  vederea  lui  Hristos,  dela  comunicarea  cu 
El,  şi  să  ne  Înălţăm  prin  meditare  asupra  adevărurilor  vecinice, 
şi  asupra  exemplelor,  date  de  Domnul,  ca  să  obţinem  o  privire 
largă,  sigură  şi  cât  mai  temeinică,  peste  vieaţa  noastră  trecută 
şi  peste  cea  viitoare. 

Apoi  Zacheu  aşteptă  cu  ardoare.  Aşâ  trebue  să  întim- 
pinăm  şi  noi  ciasul  de  meditaţie  şi  exerciţiile  spirituale,  pen- 
trucă  ele  sunt  un  dar  —  foarte  important  pentru  viitor,  nu 

numai  pentru  noi  înşine,  ci  şi  pentru  toţi  aceia,  cari  sunt  în¬ 
credinţaţi  grijei  noastre  pastorale.  Cu  cât  ne  pătrundem  noi 
înşine  mai  mult  de  importanţa  acelora  cu  atât  mai  bogată  va 
fi  binecuvântarea  pe  care  vom  puteâ-o  revărsă  peste  alţii.  Me¬ 
ditaţiile  spirituale  le  putem  asemănă  cu  cei  7  ani  roditori,  pe 
care  i-a  prevestit  Iosif  lui  Faraon  (I  Moisi  41)  şi  din  rodul  că¬ 
rora  s’a  hrănit  Eghiptenii  In  anii  săraci  ce  le-a  urmat.  Aşâ  şi 
noi,  vom  trăi,  şi  în  vremea  seacă  ce  ne  Intimpină  din  belşugul 
sufletesc,  strâns  în  cursul  exerciţiilor  spirituale. 

Zacheu  aşteptă  cu  încordată  atenţiune  că  pe  acolo  eră  să 
treacă:  el  ştiă  că  ocazia  va  fi  de  scurtă  durată,  va  fi  trecătoare. 
Cu  cât  sunt  mai  scurte  exerciţiile  spirituale,  cu  atât  mai  mult 
trebue  să  ne  încordăm  toate  puterile,  pentru  a  trage  cât  mai 
mult  folos  din  acelea,  «lată  acum  este  vreme  bine  primită;  iată, 
acum  este  ziua  mântuirei»  (II  Cor.  6.2).  «Astăzi  de  veţi  auzi 
glasul  Domnului  să  nu  vă  învârtoşaţi  inimile  voastre»  (Ps.  94.8). 

Din  pomul  unde  se  află  Zacheu  priveşte  cu  ochii  aţintiţi 
spre  Domnul.  Aşâ,  înălţaţi  prin  meditaţie  trebue  să  ne  aruncăm 
şi  noi  privirea,  să  scrutăm  zilele  şi  anii  pe  cari  i-am  trăit,  să 
examinăm  felul  cum  i-am  întrebuinţat;  să  ne  scrutăm  îndato¬ 
ririle  slujbei  noastre  şi  felul  cum  le-am  îndeplinit;  să  scrutăm 
lumea  gândurilor  noastre  şi  principiile  cari  ne  călăuzesc;  să  ne 
scrutăm  voinţa  şi  inima,  ce  anume  motive  pun  In  funcţie  pe 
cea  dintâi  şi  ce  simţeminte  stăpânesc  pe  cea  de  a  doua?  Cum 
întrebuinţăm  fantazia  şi  cele  cinci  simţuri?  Să  scrutăm  raportul 
nostru  cu  lumea  din  afară,  faţă  cu  superiorii  şi  supuşii,  faţă  de 
deaproapele,  Întreaga  noastră  făptuire  şi  intrelăsare;  să  exa¬ 
minăm  lucrul  nostru  de  toate  zilele,  de  dimineaţa  până  seara. 
Ce  privelişte  largă,  ce  câmp  Întins  de  muncăl 

Cât  de  prevenitor  este  duranezeescut  Mântuitor  acolo  unde 
dâ  peste  bunăcredinţă;  cât  de  mult  întrece  el  toate  aşteptările 
lui  Zacheu.  Aşâ  ni-se  va  arătă  şi  nouă  la  cea  dintâi  pornire 
bună,  ce  am  dovedi,  nu  se  va  sgârcl  cu  darurile  binecuvântă¬ 
rilor  sale. 

Dar  mai  întâi  ne  cere  râvnă  şi  trezvie  în  lucru,  suflet  viu 
In  acţiune:  «Zachee  grăbeşte  de  te  pogoară».  Avem  tot  te¬ 
meiul  să  fim  râvnitori,  îndeosebi  în  vremea  binecuvântată  a 
meditaţiilor  şi  exerciţiilor  spirituale.  Pogoară-te,  adânceşte-te  In 
meditaţii.  Nu  te  îndestuli  cu  ce  iţi  vine  din  auz,  sau  din  cetit 

Dupăcum  vederea  mâncării  nu  hrăneşte,  ea  trebue  consumată 
şi  mistuită,  trebue  să  se  prefacă  în  carne  şi  sânge  şi  numai 
după  aceea  foloseşte;  aşâ  şi  aici,  cu  cât  auzi  sau  ceteşti  ceva, 
nu  te  fericeşti.  Trebue  să-fi  însuşeşti  pe  deplin  obiectul  me¬ 
ditaţiei,  să  te  pătrunzi  cu  totul  de  el,  ca  se  facă  lumină  în  su¬ 
flet  şi  să  te  încălzească,  să  prindă  rădăcini  adânci,  că  numai 
aşâ  poate  aduce  roduri  de  mântuire. 

Astăzi  în  casa  ta  mi-se  cade  să  fiu :  nu  putem  rămâneâ 
numai  la  suprafaţă,  nu  ne  putem  mulţumi  cu  focul  de  paie, 
trebue  să  mergem  la  fondul  lucrurilor,  să  ne  străduim  după 
roduri  reale  cari  rămân. 

Zacheu  urmează  chemarea  lui  Hristos:  «grăbindu-se  s’a 
pogorât  şi  l-a  primit  bucurându-se». 

Ce  rod  a  avut  vederea  lui  Hristos,  petrecerea  Domnului 
în  casa  lui  Zacheu?  O  minunată  schimbare,  o  desăvârşită 
convertire. 

« Astăzi  s’a  făcut  mântuire  casei  acesteia»:  Mântuire,  pen- 
trucă  ranele  au  fost  vindecate,  toate  păcatele  trecutului  iertate ; 
întreagă  vieaţa,  care  atât  de  mult  lunecase  de  pe  cărarea  dreaptă, 
s’a  orânduit  de  nou  cu  totul ;  şi  acum  renăscută,  pătrunsă  de 
simţeminte  noui,  această  nouă  vieaţă  s’a  revărsat  şi  asupra 
altora. 

«De  am  năpăstuit  pe  cineva  cu  ceva  întorc  împătrit».  Minunat 
propus!  De  am  smintit  prin  întrelăsarea  de  împlinire  a  datoriilor, 
întorc  împătrit!  Am  greşit  prin  neascultare,  întorc  împătrit!  Mi-a 
lipsit  râvna  până  acum,  —  întorc  împătrit! 

«Iată  jumătate  din  avuţia  mea  Doamne  o  dau  săracilor». 
Da,  nu  numai  jumătate,  ci  tot  ce  am  Ţie  îţi  închin  Doamne, 
în  slujba  Ta  numai  să  se  mistue  puterile  mele,  şi  în  folosul 
acelora  pe  care  Tu  mi-i-ai  încredinţat. 

Cu  dispoziţiile  sufleteşti  ale  unui  Zacheu  să  aşteptăm 
ceasul  meditaţiei  zilnice  şi  cu  aceleaşi  dispoziţii  sufleteşti,  să 
ne  adunăm  Ia  exerciţiile  spirituale  ca  să  vedem,  pe  Hristos ;  să 
urmăm  chemării  Domnului,  ca  El  să  ne  răsplătească  împătrit 
ostenelele  noastre,  şi  să  dovedim  râvnă  multă,  ca  meditaţiile 
să  nu  treacă  fără  folos. 

(După  H.  Hurler). 


Preot  P.  Moruşca. 

V1EAŢA  BISERICEASCĂ. 


PROBLEME  ACTUALE. 

Evenimente  bisericeşti.  După  înfăptuirea  unităţii  naţio¬ 
nale  a  neamului  nostru,  biserica  ortodoxă  ardeleană  încătuşată 
de  asprimea  vrăşmaşului  până  aci,  îşi  ia  avânt  viguros.  Con¬ 
ştientă  de  trecutul  ei  de  maică  bună  şi  ocrotitoare  pentru  toţi 
românii  de  aici,  îşi  prinde  cu  energie  legătura  cu  acel  trecut 
de  glorie  neperîtoare,  pornind  o  harnică  lucrare  de  organizare 
şi  de  premenire  a  vieţii  sufleteşti,  ţinând  seamă  de  cerinţele  şi 
necesităţile  vremilor  schimbate. 

înfiinţează  deodată  două  episcopii  Ia  Oradea-mare  şi  Cluj. 
Cea  dintâi  este  reînfiinţarea  episcopiei  ortodoxe  a  Bihorului, 
care  a  existat  până  la  1691,  de  când  scaunul  ei- a  fost  ţinut 
mereu  In  vacanţă  pentru  a  favoriza  cauza  unirii  printre  bihoreni. 

La  Cluj  s'a  înfiinţat  episcopia  părţitor  nordice,  cu  numele 
istoric:  Episcopia  Vadului  şi  Feleacului,  şi  cu  sediul  în  Cluj. 
Biserica  a  făcut  toate  pregătirile  şi ‘îndeplinite  fiind  acum  şi 
condiţiile  externe,  —  legiferarea  din  partea-statului,  —  în  ziua 
de  15/28  Septemvrie,  s’a  purces  la  alegerea  episcopului,  sub 
conducerea  I.  P.  Sf.  Sale  Părintelui  nostru  mitropolit  Nicolae, 
care  întors  dela  o  vizitaţie  canonică,  din  ţinutul  Dejului,  se  află 
deja  în  14  Septemvrie,  la  sărbătoarea  înălţării  sfintei  Cruci,  — 
în  Cluj. 

In  această  zi  de  praznic  a  slujit  în  bisericuţa  smerită,  măr¬ 
turie  şi  ea  de  trecutul  năcăjit  al  românilor  ortodocşi  în  cetatea 
atâtor  fără  de  legi,  până  se  va  putea  ridică  catedrala  episcopală, 
care  va  vorbi  lumii  de  biruinţa  dreptăţii  asupra  întunerecului. 
Mulţimea  credincioşilor,  din  elita  Clujului,  a  ascultat  cu  evlavie 
cuvântul  mântuirii  vestit  de  I.  P.  Sf.  Mitropolit,  despre  ajutorul 
pe  care  îl  poate  da  evanghelia  cu  puterile  ei  de  mântuire  a 
sufletului  pentru  refacerea  conştiinţelor  şi  consolidarea  vieţii 
sociale  de  astăzi,  spunând  că  tendinţele  culturale  şi  sociale  tre- 
buesc  Infiltrate  de  duhul  evangheliei,  ca  din  ele  să  rezulte  opera 
de  consolidare  a  vieţii. 

A  două  zi,  după  slujba  divină,  s’a  făcut  în  sinodul  nouei 
eparhii  alegerea  primului  episcop  ortodox  ai  Clujului,  sub  con- 

ducerea  mitropolitului,  care  deschizând  sinodul  electoral  a  vorbit 
despre  episcopia  Vadului,  a  Feleacului  şi  Geoagiului,  tot  atâtea 
scaune  vlădiceşti  pe  teritorul  nouei  episcopii,  evocând  trecutul, 
legăturile  cu  ţara  Moldovei  şi  dând  ca  o  indicaţie  pentru  epis¬ 
copul  ce  se  va  alege,  ziua  aceasta  de  prăznuire  a  mucenicului 
Nichita  Romanul,  pildă  de  zel,  înaltă  învăţătură  şi  ştiinţă  de 
carte,  de  iubire,  pricepere  şi  devotament. 

Au  fost  doi  candidaţi.  Majoritatea  voturilor  a  întrunit-o  I. 
P.  C.  Sa  Părintele  arhimandrit  Nicolae  Ivan,  actualul  prezident 
al  Consistorului  ortodox  din  Cluj,  om  cu  îndelungate  expe¬ 
rienţe  în  vieaţa  bisericească,  având  mână  sigură  în  organizarea 
nouei  eparhii. 

* 

In  aceiaş  zi  a  fost  în  Cluj  frumoasa  serbare  a  desvălirii 
lupoaicei  cu  cei  doi  gemeni,  adusă  Ardealului  de  fraţii  italieni, 
la  care  a  asistat  şî  I.  P.  Sf.  mitropolit  împreună  cu  întreg  si¬ 
nodul  şi  imensă  mulţime  de  public  român  şi  străin,  mărturie  a 
frăţiei  celor  două  neamuri  din  aceiaşi  tulpină. 

Seara  societatea  clujană  a  ţinut  să  sărbătorească,  la  o 
masă  a  frăţiei,  pe  cei  doi  mitropoliţi  români,  căci  sosise  la  Cluj 
şi  mitropolitul  greco-catolic  Dr.  Vasile  Suciu.  Erâ  o  situaţie  de¬ 
licată.  După  unirea  naţională,  biserica  ortodoxă  din  Ardeal  a 
crezut  de  sosit  momentul  să  facă  o  chiemare  frăţească  celor 
despărţiţi  la  1700  să  se  întoarcă  să  înfăptuiască  şi  reunirea  bi¬ 
sericească,  care  ar  da  noi  puteri  de  vieaţă  neamului,  unul  în 
lege  ca  şi  în  sânge  şi  limbă.  Uniţii  noştrii  au  răspuns  însă  în¬ 
ţepat  punându-se  de  partea  catolicismului.  In  atmosfera  de  ten¬ 
siune  oarecum,  din  timpul  din  urmă,  acum  cei  doi  capi  bise¬ 
riceşti  se  aflau  faţă  în  faţă.  Nimic  n’a  tulburat  armonia,  dar  şi 
deoparte  şi  de  alta  s’a  încercat  afirmarea  vredniciei  şi  dreptului. 
La  rândul  toastelor  Părintele  mitropolit  al  Blajului  a  vorbit  de 
meritul  de  a  fi  făcut  un  front  unic  cu  biserica  ortodoxă  când 
biata  noastră  şcoală  românească  a  fost  năpăstuită  de  aşâ  nu¬ 
mita  «zonă  culturală»  ungurească;  iar  părinteie  Daianu  proto¬ 
popul  unit  a!  Clujului  plecând  dela  simbolul  frăţiei  celor  2  ge¬ 
meni  iăptaţi  de  lupoaică  a  încercat  să  ducă  atenţiunea  spre 
Roma,  leagănul  originii  neamului  şi  a  credinţii  religioase,  le¬ 
gând  de  idee  şi  pe  cei  2  apostoli  Petru  şi  Pavel  cari  ar  fi 


murit  Ia  Roma,  Şi  lăsând  să  se  înţeleagă  că  unii  suntem  ai  lui 
Petru  alţii  alui  Pavei. 

Le  răspunde ,  mitropolitul  ortodox:  Toată  cultura  romă* 
neascâ  e  aşezată  pe  temelia  evangheliei  şi  e  străbătută  de  spi¬ 
ritul  ei.  Poporul  ron^ânesc  recunoscător  pentru  razimul  şi  tăria 
ce  a  găsit-o  in  evanghelia  mântuitoare,  a  numit-o  lege  româ¬ 
nească  legea  sufletului  său.  Biserica  ortodoxă,  depozitara  de-a- 
lungul  veacurilor  a  acestei  legi,  a  îndeplinit  opera  de  educaţie 
a  întreg  poporului  românesc:  cu  aceiaş  credinţă,  aceleaşi  obi¬ 
ceiuri  şi  îndemnuri  a  contribuit  şi  de-o  parte  şi  de  alta  de  Car- 
paţi  la  opera  unităţii  sufleteşti  şi  când  în  aceiaşi  limbă  ne-a  în¬ 
văţat  a  ne  rugă  la  fel,  a  creat  marele  front  al  sufletului  româ¬ 
nesc  dela  Nistru  pân’  la  Tisa.  Aşâ  a  dat  biserica  ortodoxă  con¬ 
diţiile  de  îndeplinire  a  idealului  naţional  în  zilele  noastre. 

Această  biserică  a  fost  maica  bună  a  întreg  neamului  ro¬ 
mânesc  şi  este  firesc  dacă  are,  dacă  păstrează  şi  mărturiseşte 
şi  azi  dragostea  ei  deplină  pentru  toţi  fiii  neamului.  Este  această 
dragoste  un  simţământ  firesc,  ce  lucrează  în  conştiinţa  misiunii 
sale  ca  factor  de  păstrare  a  unităţii  sufleteşti.  Căci  noi  nu  suntem 
nici  alui  Apollo,  nici  alui  Petru  nici  ai  lui  Pavei,  ci  suntem  toţi 
ai  lui  Hristos,  care  nu  s’a  împărţit  în  mijlocul  poporului  româ¬ 
nesc,  ci  a  rămas  aceiaş  şi  cu  El  şi  poporul  unul  şi  nedespărţit 

Avem  aceiaş  ideal  al  evangheliei  creştine,  aceiaş  ideal  na¬ 
ţional  în  slujba  cărora  stăm  cu  toţii.  Şi  în  drumul  pe  care  îna¬ 
intăm  ne  asămănâm  unor  călători  porniţi  să  urce  un  munte  ple¬ 
când  din  diferite  părţi.  Până  sunt  la  poale  sunt  departe  unul 
de  altul,  nu  se  văd,  cu  cât  se  urcă  mai  sus  cu  atât  se  apropie 
de  olaltă  şi  tocmai  pe  culme  î-şi  dau  mâna,  se  pot  îmbrăţişâ. 
Cu  cât  ne  vom  aprbpiâ  mai  mult  de  idealul  evangheliei  şi  cel 
naţional,  menajate  de  biserică,  ne  vom  îmbrâţişă  mai  curând. 
—  Firul  ideilor  a  fost  tors  înainte  de  profesorul  universitar  Marin 
Ştefănescu  şi  rectorul  Dimitriu  pentru  a  sport  prăznuirea  su¬ 
fletului  românesc. 

♦ 

Dela  Cluj  s’a  trecut  la  Oradea-mare,  unde  in  Dumineca 
de  2  Oct.  n.  a  fost  instalat  venerabilul  episcop  Roman  Cioro- 
gariu,  după-ce  mai  nainte  a  fost  ales  cu  multă  dragoste  de  re¬ 
prezentanţii  celor  peste  250.000  de  «uflete  rămase  credincioase 


ortodoxiei,  cu  toată  truda  de  220  de  ani  a  unaţiei,  care  n’a  pfltut  Ş.j 
rupe  aici  decât  doară  vre-o  4000  de  suflete  pe  seama  unei  | 
foarte  bogate  episcopii  unite,  susţinută  de  şi  mai  bogata  epi- 
scopie  catolică. 

Sfinţit  la  Bucureşti  părintele  Ciorogariu  a  fost  introdus  în 
scaun  de  I.  P.  Sf.  mitropolit  Nicolae  in  cadrul  unor  înălţătoare  | 
festivităţi,  Ia  care  au  luat  parte  domnul  ministru  Goga,  nou 
alesul  episcop  al  Clujului,  generalii  Văitoianu,  Petala,  Moşoiu, 
şi  alţii,  aproape  întreaga  preoţime  bihoreană,  autorităţile,  pu- 
blicul  orădan  şi  popor  mult,  jubilând  de  bucuria  de  aşi  avea 
iarăş  in  mijlocul  lor  pe  păstorul  aşteptat  de  veacuri.  Au  fost 
cuvântări  înălţătoare  şi  dragoste  sinceră.  - 

A  doua  zi  s’a  ţinut  sinod  eparhial,  condus  de  noul  păstor, 
pornind  munca  de  organizare.  A  asistat  şi  mitropolitul,  şi  sa¬ 
lutat  fiind  a  răspuns  urând  muncă  spornică  şi  izbândă  deplină, 
pe  care  o  va  ajuta  acum  tăria  de  rezistenţă  din  trecut  a  biho- 
renilor,  prefăcându-o  în  putere  creatoare. 

Ziua  următoare  S’a  ţinut  adunarea  secţiei  eparhiei  Oradea- 
mare  a  Asociaţiei  «Andreiu  Şaguna»  a  clerului  ortodox  din  Ar¬ 
deal,  sub  prezidiul  protopopului  Petru  E.  Papp,  care  a  arătat 
însemnătatea  organizaţiei  pentru  preoţime  şi  a  raportat  asupra 
lucrului  făcut  în  cursul  anului  trecut.  I.  P.  Sf.  mitropolit  Nicolae, 
care  a  ţinut  să  deal  îndemn  prin  prezenţa  sa  şi^aici,  a  arătat  pro¬ 
blemele  Asociaţiei  şi  a  îndemnat  cu  însufleţire  preoţimea  să-şi 
vadă  de  chemarea  înaltă  în  mijlocul  zilelor  de  astăzi,  stăruind 
asupra  apostoliei  pe  care  trebue  să  o  facă  preotul.  Electrizată 
cu -adevărat,  preoţimea  a  hotărât  să  se  pună  cu  râvnă  la  lucru 
în  despărţămintele  protopopeşti  şi  pe  cercurile  religioase,  cău¬ 
tând  să  ridice  cât  mai  mult  starea  religioasă-morală  şi  culturală 
în  popor. 

Mai  înainte  de  cele  două  praznice  din  centrele  episcopeşti 
I.  P.  Sf.  mitropolit  a  îndeplinit  în  Dumineca  din  12/25  Sep¬ 
temvrie  sfinţirea  bisericei  frumoase  din  Ciceu-Poeni,  o  comună 
situată  lângă  cetatea  Ciceului,  stăpânită  odinioară  de  Ştefan  cel 
Mare  şi  Petru  Rareş  şi  aparţinătoare  episcopiei  Vadului.  Tot 
drumul  până  la  Dej  şi  de  aici  prin  comunele  pe  unde  a  trecut 
mitropolitul  cu  trăsura,  a  fost  o  cale  triumfală,  un  prilej  de 

smerită  plecare  a  românilor  fără  deosebire  de  confesiune,  mai 
ales  a  acelora  cari  nu  mai  văzuseră  episcop  ortodox  doară  dela 
spunerea  episcopiei  de  Vad. 

In  Dej  s’a  făcut  o  scurtă  slujbă  la  biserică,  unde  înalt- 
preasfinţia  Sa  a  vorbit  cu  Însufleţire  mulţimei  care  la  aşteptat  la 
gară  şi  la  însoţit.  La  Reteag  asemenea  mulţime  fără  deosebire 
de  neam  şi  lege,  cu  preoţi  şi  autorităţile  In  frunte.  Iar  la  in¬ 
trarea  în  C.  Poeni  întreg  poporul  în  haine  albe  de  sărbătoare, 
în  frunte  cu  preotul  bătrân  şi  vrednic,  care-şi  prăznuiâ  acum 
jubileul  muncii  sale  nepregetate.  A  doua  zi  mulţime  multă,  cu 
neputinţă  de  încăput  în  biserica  spaţioasă  a  asistat  la  înălţătoarea 
slujbă  dumnezeiască  şi  a  ascultat  cuvintele  mântuitoare  de  su¬ 
flet,  ce  se  desprindeau  în  valuri  largi,  presărate  cu  pilde  înăl¬ 
ţătoare,  dirt  gura  arhiereului,  care  la  urmă  stropeşte  cu  aghiasmă 
tot  sufletul  de  român,  —  mângâiat  şi  întărit  în  credinţă  şi  in 
nădejdea  că  prin  dumnezeeştile  învăţături  ale  evangheliei  pro¬ 
povăduită  de  biserica  românească  şi  ortodoxismul  ei  ocrotitor 
se  vor  aşeză  temeliile  vieţii  româneşti  şi  creştineşti  după  mă¬ 
sura  jertfelor  a  suferinţelor  şi  a  vredniciei,  ce  a  dovedit  neamul 
nostru  aici  dincoace  de  Carpaţt. 

* 

In  vechea  bisericuţă  a  comunei  Ciceu- Poeni  s’a  găsit  pre- 
stolul  de  peatră,  tăiat  dintr’o  singură  bucată  în  jur  cu 'un  brâu 
sculptat  şi  cu  moaşte  aşezate  de  arhiereu.  Fund  biserica  zidită 
la  1711,  pe  când  noi  nu  aveam  episcop  ortodox,  după  unirea 
lui  Atanasie,  rezultă  că  prestolul  a  fost  adus  dela  o  altă  bise¬ 
rică  şi  mai  veche,  probabil  deci  să  fie  prestol*l  şfinţit  şi  moaşte 
aşezate  de  unul  din  episcopii  Vadului,  episcopie  apusă  pela 

1623-8.  -  P.  M. 

* 

Unificarea  bisericească  este  pe  cale  de  soluţionare.  Co¬ 
misia  exmisă  de  «Constituanta  bisericească»  a  pregătit  «pro¬ 
iectul  de  statut  organic  pentru  organizarea  bisericei  autocefale 
ortodoxe  române»  şi  a  fost  împărţit  tuturor  provinciilor  bise¬ 
riceşti  pentru  a-şi  spune  cuvântul. 

La  temelia  noului  proiect  de  statut  stă  «Statutul  organic» 
al  nostru.  Deşî  principiul  autonomiei  bisericeşti  nu  capătă  o 
exprimare  proprie  şi  clară  in  proiect,  în  practică  este  recu- 

noscut  prin  art.  II  din  «Dispoziţii  generale»  caie  spune:  «Bi¬ 
serica  ortodoxă  română  îşi  reglementează,  conduce  şi  admini¬ 
strează  prin  organele  sale  proprii  afacerile  sale  bisericeşti,  şco¬ 
lare,  fundaţionale  şi  epitropeşti  cu  observarea  legilor  statului. 
Iar  art.  III  deşi  nu  introduce  cu  consecventă  principiul  consti¬ 
tuţionalismului  cu  sistemul  reprezentativ,  admite  colaborarea 
mirenilor  în  diferitele  corporaţiuni  bisericeşti.  După  proiectul 
de  unificare  în  fruntea  bisericii  stă  ca  centru  a!  unităţii  spiri¬ 
tuale  şi  ca  cea  mai  înaltă  autoritate  şi  for  suprem,  Sfântul 
Sinod,  compus  din  5  Mitropoliţi  ai  ţării,  din  arhiepiscopii,  epis¬ 
copii  şi  arhiereii-vicari  de  pe  lângă  mitropolii.  Pe  lângă  Sf, 
Sinod  va  funcţionâ,  ca  organ  central,  congresul  general  biseri¬ 
cesc,  compus  din  delegaţi,  în  proporţie  egală,  din  reprezen¬ 
tanţii  clerului  şi  ai  poporului  din  toate  mitropoliile  ortodoxe, 
cari  trimit  câte  20  de  delegaţi,  pe  6  ani,  afară  de  Bucovina 
care  trimite  10  membrii.  Congresul  se  întruneşte  la  Bucureşti 
din  3  în  3  ani  şi  lucrează  sub  prezidenţia  mitropolitului  primat, 
sau  a  altui  ierarh,  In  absenţă.  Mitropoliţii,  arhiepiscopii  şi  epis¬ 
copii  sunt  membrii  de  drept  ai  congresului  şi  când  acesta  e 
chemat  să  aleagă  pe  Mitropolitul  Primat  şi  pe  Mitropolitul 
Moldovei  (?)  intră  ca  membrii  de  drept  alţi  11  din  cei  mai 
înalţi  funcţionari  ai  ţârii,  reprezentanţii  institutelor  teologice, 
culturale  şi  ai  mănăstirilor. 

Congresul  general  alege  un_ consiliu  central  compus  din 
15  membri,  acesta  este  organul  suprem  administrativ  pentru 
întreaga  biserică  ortodoxă  română  şi  totodată  organul  executiv 
al  congresului  gAeral  şi  al  Sf.  Sinod. 

Alături  de  acest  consiliu  central,  pentru  afacerile  discipli¬ 
nare  şi  judecătoreşti  apelate,  se  institue  un  consistor  spiritual 
central  din  5  preoţi,  câte  unul  din  fiecare  mitropolie,  numiţi  de 
Sf.  Sinod  la  propunerea  chiriarhuiui  respectiv. 

In  această  organizaţie  unitară  şi  autonomă  a  bisericei  nu 
înţelegem  rostul  «Casei  Bisericei»,  Introdusă  ca  o  parte  între¬ 
gitoare  a  organismului  bisericesc,  dar  alcătuită  după  o  con¬ 
cepţie  cu  totul  străină.  Consiliul  administrativ  al  acestei  insti¬ 
tuţii  s’ar  compune  din  3  membrii,  unul  numit  de  ministerul 
cultelor,  altul  numit  de  consiliul  central  al  bisericii  şi  unul  ca 
preşedinte  al  consiliului,  numit  în  comun  acord  de  mitropolitul 

primat  şi  ministrul  cultelor».  Recunoaştem  bucurog  dreptul  de 
control  al  statului  asupra  acţiunilor  din  vieaţ#  bisericească  şi 
mai  ales  asupra  gestiunii  financiare  pe  care  o  subvenţionează, 
dar  nu  Înţelegem,  decât  doară  ca  o  reminiscenţă  a  vechiului 
sistem,  amestecul  statului  în  vieaţa  internă  a  bisericei,  care  ar 
aveâ  astfel  funcţionari  numiţi  de  un  ministru,  ori  fie  şi  în  acord 
cu  mitropolitul  primat,  dar  la  tot  cazul  cu  eludarea  autono¬ 
miei  şi  constituţionalismului. 

Tot  aşâ  nu  înţelegem  decât  ca  o  tentaţiune  de  autocraţie 
centralizatoare  tendinţa  proiectului  de  statut  de  a  desfiinţâ  or¬ 
ganizaţiile  mitropolitane,  lăsându-le  numai  ca  nişte  reminiscenţe 
ale  evoluţiei  istorice,  cu  aşezămintele  lor,  dar  fără  o  vieaţă  or¬ 
ganică  proprie,  cum  o  avem  In  Ardeal,  în  Basarabia  şi  Buco¬ 
vina  şi  dupăcum  ar  trebui  reînviată  şi  în  Moldova,  ca  tot  atâtea 
centre  de  lumină  creştinească,  de  cetăţi  ale  Duhului  Sfânt,  me¬ 
nite  a  spori  vieaţa  religioasă  prin  emulaţiunea  dintre  ele.  Nu 
ne  putem  închipui  ca  congresul  nostru  naţional  şi  congresele 
mitropolitane  ale  Basarabiei  şi  Bucovinei  să-şi  dea  vre-odată 
învoirea  la  nimicirea  unei  organizaţii  cu  rădăcini  adânci  in  tra¬ 
diţia  istorică  şi  tot  aşâ  sperăm  să  revină  la  conştiinţa  de  sine  şi 
mitropolia  Moldovei,  organizându-se  pe  aceleaşi  baze  de  de¬ 
mocraţie  şi  constituţionalism,  când  apoi  congresul  mitropolitan 
va  alege  pe  mitropolitul  ca  şi  în  celelalte  provincii,  iară  nu 
congresul  central,  dupăcum  prevede  proiectul. 

Alături  de  recunoaşterea  şi  crearea  unor  organe  centrale, 
cum  le-am  văzut  mai  sus,  şi  cari  hotărât  determină  în  chip  su¬ 
ficient  deocamdată  unificarea  bisericească,  au  rămas  şi  multe 
deosebiri  după  provincii,  cari  nu  turbură  însă  unitatea  bisericei 
şi  nu  stângenesc  câtuşi  de  puţin  buhul  mers  şi  înflorirea  vieţii 
bisericeşti.  Una  însă  nu  poate  fi  trecută  cu  vederea,  anume 
că  sinodul,  sau  adunarea  eparhiala,  nu  are  atribuţia  de  for  le¬ 
gislativ  decisiv,  cum  este  in  constituţionalismul  nostru,  ci  numai 
de  corporaţie  consultativă,  a  cărei  hotărâri  mai  trebue  «a  se 
prezentă  chiriarhylui  spre  aprobare». 

«O  hotărâre  neaprobată  de  chiriarh  se  desbate  de  nou 
de  adunarea  eparhială  şi  dacă  hotărârea  din  nou  nu  întruneşte 
asentimentul  chiriarhului,  chestiunea  se  trimite  Sf.  Sinod  spre 
rezolvare»  —  cum  glăsueştr  proiectul  de  statuf.  Această  apro- 

bare  ulterioară  din  partea  chiriarhului  şi-ar  avea  îndreptăţirea 
într’un  singur  caz,  când  nu  chiriarhul  prezidează  adunarea  epar¬ 
hială,  cum  se  admite  pentru  Basarabeni  de  a-şi  alege  adunarea 
pe  prezident.  Dar  pe  câtă  vreme  o  hotărâre  se  ia  sub  prezi¬ 
diul  chiriarhului  nu  înţelegem  nici  decum  rezerva  aprobării  ulte¬ 
rioare.  —  Basarabenii  ar  fi  bine  să  revină  şi  ei  la  norma  canonică  şi 
In  general  adoptată,  de  a  prezidâ  de  drept  chiriarhul  adunarea  epar¬ 
hială,  ca  şi  protopopul  pe  cea  protopopească  şi  preotul  pe  cea 
parohială.  — •  O  hotărâre  mai  ales  în  biserică  irebue  să  iasă  din 
înţelegerea  armonică  a  tuturor  factorilor,  ierarh,  clerici  şi  mi¬ 
reni,  cari  constitue  adunarea.  Orice  chestiune  ar  venî  în  des- 
batere  se  frământă  atâta,  până  se  luminează  din.  toate  părţile 
şi  până  se  dumiresc  toţi  asupra  adevărului  ei.  Numai  ade¬ 
vărul  şi  dreptatea  unei  cauze  poate  justifică  Îndreptăţirea  ei  de 
a  deveni  hotărâre.  Chiriarhul  prezident  al  adunării  nu  va  ad¬ 
mite  la  vot  o  chestiune  nelimpezită  şi  va  concurge  cu  toate 
forţele  sale  la  lămurirea  lucrului,  dar  odată  ajunsă  fa  deplină 
lumină  chestiunea  şi  dându-i-se  sancţiune  prin  votul  majorităţii 
adunării,  prezidată  de  P.  Sf.  Sa,  chestiunea  este  matură  de  a 
fi  rezolvită  definitiv  şi  fără  o  altă  aprobare  ulterioară. 

Dacă  proporţia  de  clerici  şi  mireni  în  corporaţiile  biseri¬ 
ceşti  nu  s’ar  puteâ  stabili  la  fel  pentru  toate  provinciile  de  1:1, 
sau  1:2,  ca  în  Ardeal,  şi  dacă  anumite  amănunte  de  admini¬ 
straţie,  —  cum  e  alegerea  într’o  parte  şi  numirea  în  altă  parte  a 
preotului  şi  chiar  a  protopopului,  aici  ales  pe  vieaţă,  dincolo 
numit  din  5  în  5  ani,  —  s’ar  puteâ  uniformizâ  mai  greu,  ele 
asemenea  nu  turbură  unitatea  şi  bunul  mers  ai  administraţiei 
bisericeşti.  Asemenea  nu  este  chestiune  esenţială  deosebirea  de 
numire  a  corporaţiilor  şi  organelor  bisericeşti:  adunare  în  loc 
de  sinod,  consiliu  in  loc  de  consistor  şi  comitet  etc.,  dar  nouă 
ni-se  par  neasemănat  mai  proprii  pentru  vieaţa  bisericească 
aşa  cum  le  avem  în  Ardeal,  decât  să  introducem  şi  în  biserică 
numirile  din  vieaţa  de  stat. 

Sperăm  că  Congresul  nostru  naţional,  -chemat  a  se  pro¬ 
nunţă  asupra  proiectului  de  statut  organic,  va  îndreptă  scăde¬ 
rile  şi  va  întregi  lacunele  cu  părerile,  cari  şi  altfel  cereau  o 
modificare  a  unor  părţi  din  «Statutul  Organic»  în  conformitate 
cu  cerinţele  vremii  şi  cu  experienţele  trecutului  de  peste  50  de 

ani,  şi  acest  congres  va  prezentă  apoi  un  proiect  cât  mai  unitar, 
poate,  acceptabil  din  partea  întregei  biserici  autocefale  ortodoxe 
române  ca  bază  de  organizare,  care  să  ajute  ia  reorganizarea 
vieţii  bisericeşti  şi  la  introducerea  unui  duh  nou,  menit  să  tre¬ 
zească  energiile  şi  să  direcţioneze  activitatea  tuturora  spre  mă¬ 
rirea  lui  Dumnezeu  şi  fericirea  oamenilor.  Pr.  P.  M. 

* 

Instrucţiunea  religioasă.  Ministerul  instrucţiunii  publică 
ordonanţa  prin  care  instrucţiunea  şi  educaţiunea  religioasă  in 
şcoalele  de  stat  este  dată  cu  totul  în  grija  confesiunilor.  Ele  îşi 
vor  întocmi  planul  de  lecţiune,  rămânând  ca  statul  să-şi  dea 
tot  concursul  său  pentruca  instrucţiunea  şi  educaţiunea  să  fie 
cât  mai  efective.  Ministerul  organizează  catedre  pentru  pre¬ 
darea  religiunii,  dă  leafa  cateheţilor  şi  numeşte  însuşi  pe  titulari, 
iar  confesiunei  i-ar  rămâneâ  numai  dreptul  de  a  propun&per- 
soanele  spre  numire.  ^ 

Autorităţile  noastre  bisericeşti  vor  găsi  calea  potrivită  de 
a-şi  revendică  dreptul  de  numire  pe  seama  bisericei,  menţinând 
acordul  din  trecut  cu  statul,  care  numai  consimţea;  iar  acum 
nizueşte  să  treacă  marginile  competinţei  sale,  vrând  să  nu¬ 
mească  însuşi  pe  propovăduitorii  învăţământului  religiosîn  şcoală. 

In  înţelesul  acestei  ordonanţe  în  şcolile  primare,  atât  la 
sate,  cât  şi  Ia  oraşe  «instrucţiunea  religioasă  o  fac  preoţii  lo¬ 
cali,  în  baza  salarului  preoţesc,  fără  nici  o  remuneraţie  spe¬ 
cială*.  O  remuneraţie  se  acordă  numai  dacă  numărul  elevilor 
trece  peste  80  la  sate  şi  60  la  oraşe,  cu  mai  mult  de  4  ore  la 
săptămână. 

Proiectul  de  statut  organîc  pentru  unificarea  bisericei  pre¬ 
vede  deasemeni  că  parohul  predă  învăţământul  religios  în  şcoa- 
leie  primare  din  parohie  şi  autorităţile  noastre  bisericeşti  nu 
vor  întârzia  să  dea  în  mâna.  preoţimii  educaţiunea  şi  instruc¬ 
ţiunea  religioasă  şi  în  şcoalele  confesionale,  rămânând  în  sar¬ 
cina  învăţătorului  confesional  escepţional  acolo  doară,  unde 
vârsta  preotului  nu-i  mai  îngădue. 

In  urmare  instrucţiunea  şi  educaţiunea  religioasă  în  şcoală 
ar  trece  cu  totul  asupra  preotului,  ca  o  parte  întregitoare  a  în¬ 
datoririlor  sale  oficioase,  fără  altă  remuneraţie.  Nu  vom  exa- 
minâ  de  astădată  faptul  dacă  nouile  îndatoriri  sunt  pe  deplin 

răsplătite  prin  aranjamentul  ce  s’a  făcut  cu  privire  la  dotaţia 
clerului  pastoral.  Ştirea  că  deodată  cu  toamna  se  va  îmbună¬ 
tăţi  mai  simţitor  situaţia  materială  a  preoţimei,  ne  face  să  fim 
cu  aşteptare  şi  încredere. 

Gândul  nostru  acum  este  să  îndreptăm  atenţiunea  fraţilor 
preoţi  spre  laturea  nouă,  ce  ni-se  deschide  în  activitatea  pa¬ 
storală.  Să  scoatem  la  iveală  problema  mare,  ce  se  pune  acum, 
când  preoţimea  e  chemată  să  facă  instrucţia  şi  să  îndrumeze 
educaţia  religioasă  şi  în  şcoală,  Nu  vrem  să  spunem  că  în 
trecut  nu  s’ar  fi  făcut  instrucţie  religioasă;  în  şcoalele  confer 
sionale  prin  învăţătorii  confesionali,  iar  în  celelalte  categorii  de 
şcoale  prin  preoţi,  ori  tot  prin  învăţători.  Dar  ceeace  nu  putem 
tăgădui  este,  că  această  instrucţiune  religioasă  a  fost  foarte  re¬ 
dusă  în  proporţie  cu  importanţa  pe  care  o  are  la  formarea  ca¬ 
racterului,  şi  în  cele  mai  multe  cazuri  nu  i-s'a  dat  cuvenita  în¬ 
grijire;  iară  educaţiunea  religioasă  a  rămas  pe  planul  al  doilea. 
Această  situaţie  nu  mai -poate  dăinui. 

Preoţimea,  luând  în  mână  catechezarea  în  şcoală,  trebue 
să  facă  din  ea  cel  mai  puternic  razim  pentru  dobândirea  rezul¬ 
tatelor  pastorale  de  mai  târziu;  din  şcoală  să  pună  baza  acelei 
educaţii  conştiente,  sistematice  şi  metodic  desfăşurate,  care  dă 
pe  creştinul  adevărat  şi  bun. 

în  acest  scop  mai  întâi  de  toate  trebue  revizuită  metoda 
după  care  se  făcea  instrucţia  religioasă  până  acum.  In  locul 
metodei  deductive  trebue  să  ne  călăuzim  de  cea  inductivă,  care 
cunoscând  mai  deaproape  sufletul  cu  puterile  şi  slăbiciunile  lui, 
pleacă  dela  vieaţa  concretă,  dela  experienţa  de  toate  zilele  a 
copilului,  făcându-I  să  Înţeleagă  ce  este  el  şi  lumea  care  îl  în- 
cunjoară.  Din  experienţa  şi  observaţiile  Iui,  prin  o  călăuzire 
cuminte,  cu  ajutorul  pildelor  şi  icoanelor  din  mediul  său  zilnic, 
să  ajungă  treptat  la  înţelegerea  întâmplărilor,  perspectivelor  şi 
soluţiilor  celor  mai  înalte,  prinse  în  învăţăturile,  ce  i-se  dădeau 
până  acum  în  chip  axiomatic  în  formule  istorico-dogmatice. 

Problema  formării  caracterului  nu  e  numai  de  domeniul  in¬ 
strucţiei,  ci  e  mai  ales  rezultatul  unei  educaţii  adevărate,  pe 
care  instrucţia  vine  numai  să  o  ajute.  Şcoala  este  aşa  cum  e 
şi  societatea:  preocupată  de  pregătirea  pentru  lupta  vieţii,  ni- 
zuind  să  Împărtăşească  cât  mai  mUTte  cunoştinţe  pentru  a  în- 

zestrâ  pe  om  cu  o  cultură  generală,  fie  ea  şi  numai  la  supra¬ 
faţă.  De  această  concepţie  s’a  călăuzit  In  mare  măsură  şi  in- 
strucţia  religioasă;  cu  mult  material  de  memorizat,  de  care  se 
iegă  ici-colea  şi  ceva  moralizare,  dar  fără  a  se  căută  legătura 
cu  vieaţa  trăită  de  elev,  cu  celelalte  obiecte  de  învăţământ  şi 
cu  lucrurile  pe  cari  le  Intâlneâ  în  cadrul  şcoalei.  Aşa  cum,  în 
general,  propovăduirea  bisericei  prea  s’a  ţinut  zăvorâtă  între 
pereţii  ei,  la  masa  sf.  altar,  fără  să  caute  legătura  cu  vieaţa,  ce 
se  scurgeâ  în  valuri  repezi,  în  diferitele  ei  forme  de  manifestare. 

Şcoala  da  cel  mult  o  pregătire  tehnică  pentru  o  anumită 
chemare  in  vieaţă,  dar  nu-i  da  tinărului  de  loc,  ori  prea  puţin, 
puterea  şi  însuşirea  de  a  pătrunde  şi  de  a-şi  înţelege  fiinţa  sa 
proprie  şi  raportul  său  cu  oamenii,  deşi  chiar  succesul  opinti¬ 
rilor  şi  toate  rezultatele  la  cari  poate  ajunge  cineva  în  vieaţă, 
atârnă  mai  mult  deia  înţelepciunea  cu  care  ştie  trată  cu  oa¬ 
menii,  decât  deia  cunoştinţele  multe  şi  tehnica  iscusită,  pe  cari 
e  stăpân.  Stăpânirea  de  sine  e  o  mai  mare  putere  decât  iste¬ 
ţimea  scăpărătoare  a  minţii;  zdruncinul  moravurilor  nestăpânite 
nu  se  poate  înlătura  prin  priceperea  la  lucru  şi  la  câştig,  iar 
gândirea  laxă  asupra  unor  lucruri  cu  urmări  grave,  deschide 
calea  largă  spre  prăpastie. 

Problema  aşâ  cum  trebue  pusă  pentru  viitor  în  şcoală  e 
aceea  a  educţiei,  pe  care  în  primul  rând  o  va  servi  preotul 
prin  religiositatea  pe  care  trebue  să  o  impregneze  cu  atâta  pu¬ 
tere  în  atmosfera  şcoalei  încât  toată  truda  ei  şi  a  învăţătorului 
să  fie  concentrată  asupra  aceleiaşi  probleme  mari:  educaţia 
caracterelor. 

Aceasta  reclamă  însă  pătrundere  psihologică  şi  studiu 
concentrat  şi  continuu,  cu  care  preoţimea  noastră  va  trebui  să 
se  îndeletnicească  tot  mai  mult,  pentru  a-şi  puteâ  împlini  cu- 
demnitate  şi  această  nouă  chiemare.  Conferinţele  noastre  preo¬ 
ţeşti  din  toamna  aceasta  nu  vor  întârzia  să  facă  obiect  de 
studiu  chestiunea  catechizării  în  şcoala  poporală  şi  autorităţile 
noastre  bisericeşti  vor  veni  la  vreme  potrivită  să  aranjeze  anu¬ 
mite  cursuri  speciale  pentru  pregătirea  preoţimii  satelor,  care 
l^bue  să  se  bucure,  că  de-acum  are  continuitatea  neîntreruptă 
în  instrucţia  şi  educaţia  religioasă,  din  faşă,  din  casa  părin¬ 
tească,  şi  până  la  mormânt.  Pr.  P.  M. 

Statul  şi  religia  este  un  articol  al  «Voinţei»  din  Cluj,  ; 
care  analizează  situaţia  bisericei  respective  a  preo{imii,  aruncată 
de  negrija  statului  «în  stare  de  cerşetori».  Autorul  articolului 
advertizează  pe  ministrul  cultelor,  că  remediarea  stărilor  devenite 
insuportabile  pentru  conducătorii  sufleteşti,  strajă  neadormită  în 
mijlocul  poporului  nostru  dela  ţară  spre  a-1  feri  de  contagiunea 
molimelor  sociale  demoralizătoare,  nu  se  face  prin  un  simplu  . 
ordin,  ca  fiecare  să-şi  facă  pe  deplin  datoria  începând  cu  Înalţii 
prelaţi  din  fruntea  bisericii,  ci  leacul  trebuie  căutat  într’o  îm¬ 
bunătăţire  reala  a  situaţiei  materiale  a  preoţimii  noastre.  Şi 
încheie:  este  un  adevărat  păcat  naţional,  că  s’au  uitat  tocmai 
cei  mai  vrednici  dintre  fii  poporului,  cari  lipsind  pe  viitor  dela 
datoria  lor  din  vina  noastră  a  tuturora,  în  alte  timpuri  de  pe¬ 
ricole  înzadar  îi  vom  mai  căută,  căci  nu-i  vom  mai  găsi  ca  să 
pornească  Ia  o  nouă  luptă  cu  crucea  în  frunte. 

Ne  bucurăm  că  se  ridică  din  public  glasuri  cari  recunosc 
nedreptatea  ce  se  face  preoţimii  noastre. 

Noi  n’am  cârtit  până  acum,  am  stat  cu  îndelungă  răbdare 
în  aşteptare,  pânăce  s’a  aranjat  situaţia  tuturor  tagmelor. 

Din  trecut  venim  cu  o  frumoasă  aureolă  de  luptători  şi 
mucenici,  dar  în  acelaş  timp  încărcaţi  cu  toate  nedreptăţile  vea¬ 
curilor  de  suferinţe  şi  săraci  ca  toţi  desmoşteniţii  sorţii  maştere, 
în  vreme  ce  alături  de  noi  stau  mândrii,  răzimaţi  pe  o  bună¬ 
stare,  preoţii  tuturor  celorlalte  confesiuni,  desmerdate  de  stă¬ 
pânirea  ungurească  a  trecutului.  Şi  avem  dureroasa  impresie, 
că  vrea  să  se  perpetueze  această  situaţie  de  nedreptate  şi  în 
viitor  în  numele  «egalei»  îndreptăţiri  confesionale. 

Să  luam  un  singur  caz,  acela  al  situaţiei  averilor  bisericeşti 
cum  rezultă  din  dispoziţiile  reformei  agrare.  Aceasta  lege  pre¬ 
vede  ca  numai  după  îndestulirea  tuturor  trebuinţelor  locale  să 
se  dea  pământ  şi  pentru  eclejii  (porţiuni  canonice)  până  Ia  ma¬ 
ximul  de  32  jugăre.  La  aparenţă  de-o  potrivă  de  just,  în  realitate 
însă  toate  celelalte  confesiuni  protejate  de  statul  ungar  în  trecut 
au  eclejii  de  cel  puţin  30 — 40  de  jugăre,  parohiile  ortodoxe 
insă  timbrate  de  pepiniere  potrivnice  idei  de  stat,  bune  de 
despoiat  de  tot  ce  brumă  ar  fi  izbutit  să-şi  agonisească,  rămâ^f 
şi  acum  pe  din  afară,  pentrucă  vor  fi  aşa  de  puţine  cazurile 
unde  după  îndestularea  tuturor  trebuinţelor  să  mai  ajungă  ceva 

şi  pe  seama  bisericei,  zise  de  stat  Aşâ  se  face  că  cultele  străine, 
deşi  nu  mai  capătă,  rămân  pretutindenea  cu  aproape  tot  ce  au 
avut,  pe  când  pentru  biserica  ortodoxă  reforma  agrară  va  con¬ 
stitui  o  nouă  nedreptate,  care  menţine  inferioritatea  preoţim)! 
majorităţii  covârşitoare  a  credincioşilor  susţinători  de  stat  Astfel 
chestiunea  întregirii  eclejiilor  prin  reforma  agrară  devine  o  re¬ 
vendicare  exclusiv  a  bisericei  ortodoxe.  Şi  în  afară  de  aceasta 
legiuitorul  nu  s'a  gândit  că  este  şi  un  motiv  de  interes  general, 
ca  preotul  să  aibă  unde-şi  întocmi  o  gospodărie  model,  -care  să 
dea  sătenilor  orientarea  ce  atât  de  mult  le  lipseşte  în  directa 
unei  cultivări  raţionale  a  pământului.  Deodată  cu  aceasta  şi-ar 
avea  asigurată  şi  o  existentă  mai  suportabilă  uşurând  în  parte 
şi  sarcinile  bugetului  ţării.  Ni  şe  răspunde  de  unii :  aceste  sunt  ne¬ 
ajunsuri  mărunte  averile  mari  şi  ale  celorlalte  confesiuni  se  desfiin¬ 
ţează.  Poate,  —  în  oarecare  măsură,  dar  şi  atunci  în  locul  sutelor 
de  mii  de  jugăre  intră  în  vistieria  unei  eparhii  catolice,  ori  greco- 
catolice,  evanghelice-luterane,  ori  reformate,  zecile  de  milioane 
ori  şi  mai  mult,  dacă  cumva  nu  rămân  averile  neatinse  sub  diferiţi 
titli.  Iar  oropsita  biserică  ortodoxă,  in  cel  mai  fericit  caz,  rămâne 
cu  un  crâmpei  de  proprietate  seacă  pe  vârful  unui  deal  sau 
întrio  râpă  rea.  Chestiunea  a  arătafo  şi  «Dacia»  Nr.  227  Intr'un 
articol:  «Biserica  ortodoxă  ,din  Ardeal  nesocotită  Ia  reforma 
agrară»  pe  care  îl  citez  ca  o  nouă  mărturie  lângă  aceea  a 
«Voinţei»,  pentru  a  arătă  că  nu  este  egoismul  nostru  preoţesc, 
ci  dreapta  Înţelegere  a  lucrului,  care  cere  o  îndreptare. 

Pr.  P.  M. 


„ Domnul  are  grijă  de  mine“  (ps.  39,  23): 
Un  măre  adevăr  pe  care  l-am  constatat  şi  l-am  simţit 
neîncetat  în  vieaţa  mea  de  preot  şi  păstor. 

De  câteori  am  încălzit  un  ideal,  am  trăit,  am  luptat 
şi  am  muncit  pentru  el  —  Domnul  a  fost  şi  este  înapoia 
mea  cu  grija  materială.  (it). 

MIŞCAREA  LITERARĂ. 


Cele  şapte  cuvinte  ale  lui  Isus  pe  cruce,  tratat  de  pie¬ 
tate  şi  tâlcuire  biblică  de  arhimandritul  I.  SCRIB  AN.  Bucureşti, 
institutul  de  arte  grafice  «Convorbiri  literare»,  62  pag.  Preţul: 
5  Lei. 

Doisprezece  ani  s’a  purtat  cu  gândul  părintele  arh.  Scriban 
să  dea  o  tâlcuire  cuvintelor  din  urmă  ale  Mântuitorului  şi  abiâ 
acum  iau  îngăduit  împrejurările  să  ni-o  împărtăşească,  mai  întâi 
prin  revista  bisericească  pentru  popor  «Dumineca  ortodoxă** 
de  unde  s’a  retipărit  în  broşură. 

Nu  aveam  până  acum  un  tâlc  în  româneşte  a  celor  7  cu¬ 
vinte  dumnezeeşti  rostite  mai  pe  urmă  de  Mântuitorul  lumii: 
Doamne  iartă- le  lor  că  nu  ştiu  ce  fac ;  Femeie  iată  fiul  tău, 
apoi  a  zis  ucenicului:  fată  muma  ta! ;  Astăzi  vei  fi  cu  mine  in 
raiu;  Mi  e  sete;  Dumnezeul  meu ,  Dumnezeul  meu ,  pentru  ce  m’at 
lăsat  ?  Sâvărşitu-s’a ;  şi  Părinte  în  mânile  tale  îmi  încredinţez 
duhul  meu. 

Părintele  Scriban  ne  dă  o  adâncă  şi  frumoasă  tâlcuire  a 
înţelesului  acestor  cuvinte,  cu  aplicări  folositoare  la  vieaţa  creşti¬ 
nească.  Scrisă  în  grai  limpede  şi  popular  este  o  lectură  nu 
numai  pentru  preot  şi  cărturar,  dar  foarte  potrivită  de  a  fi  ră¬ 
spândită  în  straturile  largi  ale  poporului,  ca  una  din  cele  mai 
bune  cărţi  de  propagandă,  din  puţinele  pe  cari  Ie  avem  în  ro¬ 
mâneşte  pentru  trezirea  unei  vieţi  religioase  conştiente  şi  ac¬ 
tive.  Balsamul  ce  se  desprinde  picur  cu  picur  din  tâlcuirea 
celor  mai  scumpe  cuvinte  ale  Domnului  sunt  o  rouă  binefă¬ 
cătoare  în  arşiţa  ce  mistue  sufletele  în  aceste  vremuri  de  dă¬ 
răpăn  are. 

Recomand  călduros  broşura  atenţiunii  fraţilor  preoţi.  Se 
poate  comandă  la  Librăria  arhidiecezană  din  Sibiiu. 

* 

Schisma  românească  sau  «Unirea  cu  Roma».  Nr.  10 

din  « Biblioteca  bunului  păstor>.  Sibiiu,  Tipografia  arhidiecezană, 
54  pag.  Preţul  Lei:  2'50. 

Este  incontestabil  că  ne  lipsesc  pe  toate  terenele  studiile 
statistice  atât  de  necesare  pentru  stabilirea  adevărului  unor 

situaţii,  cari  aşteaptă  o  îndreptare,  ori  trebuesc  scoase  în  evi¬ 
denţă.  Mai  ales  literatura  bisericească  sufere  de  acest  neajuns, 
pe  urma  căruia  nu  suntem  In  stare  să  stabilim  raportul  cu  ce¬ 
lelalte  confesiuni  din  stat,  $i  în  special  cu  uniţii,  —  o  fracţiune 
p'e  cât  de  neînsemnată  ca  număr  pe  atât  de  îngrijitoare  prin 
sectarismul  din  trecut  şi  cel  din  zilele  noastre  a  bisericanilor 
lor  conducători. 

Chestiunea  unirii  unei  părţi  a  românilor  ardeleni  cu  bise¬ 
rica  Romei  papale  a  fost  mult  discutată  de  istoriografi  şi  scrii¬ 
tori,  de  unii  cu  dragoste  de  adevăr,  de  alţii  cu  felurite  tendinţe, 
de  proselitism  mai  ales.  în  adevărata  ei  lumină  pune  această 
unire  broşura  «Schisma  românească»  fiindcă  se  întemeiază  pe 
date  statistice  foarte  grăitoare  cari  dovedesc  cu  prisosinţă,  că 
biserica  unită  n’a  fost  în  trecut  decât  un  dureros  prilej  de  sfâ¬ 
şiere  a  neamului  nostru  de  dincoace  de  Carpaţi,  un  primejdios 
factor  de  diferenţiare  a  sufletului  neamului  românesc  pe  urma 
căruia  a  venit  slăbirea  politică  şi  culturală;  —  şi  ce  e  mai  du¬ 
reros,  a  rămas  aceeaş  primejdie  şi  pentru  viitor,  pentrucă  această 
biserică  «prin  sufletul  ierarhiei  sale  este  legată  direct  şi  exclusiv 
de  scaunul  papal  şi  numai  prin  sânge  —  nu  şi  prin  profunda 
şi  necondiţionata  alipire  sufletească  —  este  legată  de  statul 
român». 

Oricât  ne-am  mângăîâ  cu  faptul  netăgăduit,  că  poporul 
nu  împărtăşeşte  concepţia  bisericanilor,  crescuţi  sub  influinţa 
directă  a  Romei  papale  şi  a  spiritului  ultramontan,  suntem  da¬ 
tori  să  cunoaştem  realitatea  situaţiei,  din  care  biserica  unită  se 
desface  ca  un  sectarism  în  sinul  poporului  românesc,  cu  ten¬ 
dinţa  de  a  se  înstăpâni  şi  pe  unde  n’a  putut  răsbate  până  acum. 
Cifrele  ce  arată  raportul  ortodocşilor  şi  uniţilor  în  cele  885  co¬ 
mune  mixte,  unde  vin  în  contact  credincioşii  celor  două  mitro¬ 
polii  ardelene,  mulţimea  filiilor  unite  organizate  în  parohiile 
ortodoxe  (3Q8  faţă  de  35  ortodoxe  în  parohiile  unite)  şi  nu¬ 
mărul  însemnat  de  parohii  unite  cu  un  foarte  redus  număr  de 
credincioşi  greco-catolici  dau  dovada  deplină  a  tendinţelor  de 
agresiune  ale  acestei  biserici,  în  vreme-ce  biserica  ortodoxă  eră 
nevoită,  şi  abiâ  putea  să  se  apere  de  atacurile  maghiarismului 
cutropitor  şi  nu  mai  puţin  de  ale  confesiunei  catolice  de  rit 
oriental,  cum  îşi  numesc  fraţii  uniţi  biserica,  născută  din  proze- 

litismul  Romei,  care  vrea  să  sporeassă  cu  orice  preţ  puterea 
papalităţii  în  răsărit. 

Tot  pe  bază  de  date  statistice  arată  apoi,  că  în  ce  priveşte 
cultura  satelor,  unde  trăeşte  poporul,  unirea  atât  de  mult  trim- 
biţată  ca  factor  cultural,  dovedeşte  tocmai  o  ruşinoasă  stare, 
în  judeţele  Solnoc-Dobâca,  Maramurăşul,  Alba-inferioară,  Să- 
lagiul. ..  unde  unirea  e  mai  compactă,  cultura  e  mai  înapoiată, 
analfabetismul  mai  Ia  largul  său.  Chiar  statisticianul  maghiar 
Dr.  Râth  Z.  spunea  pe  faţă  că  situaţia  culturală  în  popor  e 
defavorabilă  la  greco-catolici  recunoscând  că  ortodocşii  stau 
mai  bine.  Unirea  a  ţinut  poporul  în  întunerec  împodobind  cu 
pene  doară  pe  câţiva  învăţaţi.  Pentru  mulţimea  mare  nu  s’a 
prea  îngrijit,  în  vreme-ce  biserica  ortodoxă,  cu  toată  modestia 
forţelor  de  care  dispunea,  a  făcut  neasemănat  mai  mult.  Nici 
nu  se  puteâ  altfel.  Biserica  unită  preocupată  în  primul  rând 
de  sporirea  numărului  credincioşilor  căută  întărirea  sub  raport 
confesional  şi  cultural,  chiar  cu  preţul  jertfirei  şcoalei  româneşti 
sprijinind  înfiinţarea  de  şcoli  de  stat  şi  comunale,  numai  să 
nu-şi  peardă  credincioşii  de  răul  sarcinilor  şcolare,  cari  apăsau 
greu  pe  ortodocşii  susţinători  de  şcoală  confesională.  Şi  de 
aveau  şi  ei  şcoli  confesionale  ştiau  se  obţină  ajutorul  de  stat, 
ca  la  Oradea-mare  unde  din  cele  173  şcoale  greco-catolice 
numai  două  nu  aveau  acest  ajutor,  în  vreme-ce  cele  ortodoxe 
se  închideau  cu  duiumul  în  Ardeal. 

In  părţile  ungurene  unde  rezistenţa  eră  mai  anevoioasă  şi 
se  indică  dela  sine  o  colaborare  pentru  a  se  salvă  şcoala  cu 
puteri  unite,  «episcopia  unită  nu  s’a  învoit  cu  nici  un  preţ  să 
contribue  la  susţinerea  vre-unei  şcoli  «acatolice».  Iar  Ia  Gherla 
şi  la  Lugoj  au  introdus  în  şcolile  normale  învăţământul  în  un¬ 
gureşte  pentru  studiile  de  istorie,  geografie  şi  alte,  în  vi^me-ce 
şcolile  ortodoxe  normale  şi-au  păstrat  demnitatea  cu  toată  să¬ 
răcia,  ce  le  chinuiâ  existenţa.  Şi  totuşi  nu  e  ocazie  la  care 
biserica  unită  să  nu-şi  trimbiţeze  naţionalismul  «mântuitor  de 
neam». 

Este  un  adevăr  incontestabil  apoi,  că  pe  lângă  toate  favo¬ 
rurile  şi  avantagele  bisericei  unite,  pe  lângă  toate  averile  foarte 
însemnate  şi  cu  toţi  «oamenii  de  o  cultură  mai  de  seama»  «sa¬ 
tele  româneşti  unite,  de  ori  şi  unde,  cu  nimic  nu  prezintă  un 

nivel  religios-moral  sau  cultural  mal  ridicat  decât  satele  noastre 
ortodoxe  bătute  de  vânturile  urgiei  «unite»  şi  «maghiare»,  pen- 
trucă  tot  avantajul  Ii-s’a  mistuit  în  acea  «mentalitate  sui  generis, 
de  o  neîmpăcată  ură  confesională,  care  îi  face  să  se  izoleze 
cu  desăvârşire  în  citadela  dogmatismului  papal,  împroşcând  de 
acolo  în  noi  cu  toate  insultele  şi  in  aceeaş  vreme  asumându-şi 
întreg  rolul  de  singuri  mântuitori  ai  creştinismului  şi  ai  naţiona¬ 
lismului  în  sânul  neamului  românesc».  Exclusivismul  acesta 
sectar  îi  sufoacă.  Şi  această  mentalitate  îi  duce  la  rătăciri  pă¬ 
gubitoare  neamului  şi  statului,  când  cer  interconfesionalizarea 
lui,  sau  pledează  pentru  concordatul  cu  papa,  cu  care  stau  In 
mai  strânsă  legătură  decât  cu  interesul  general  de  existenţă, 
politică  şi  culturală  a  poporului  român. 

In  fafa  acestor  adevăruri,  pe  cari  le  vedem  cu  ochii,  autorul 
se  întreabă  cu  drept  cuvânt:  Ce-i  de  făcut?  Şi  dă  o  seamă  de 
soluţii:  «Articolul  din  Constituţie  care  asigură  statului  român 
caracterul  religios  ortodox  şi  bisericei  ortodoxe  române  situaţia 
de  biserică  dominantă  să  se  susţină  intact  şi  în  o  nouă  con¬ 
stituţie  a  României  mari;  şi  la  fel  să  se  menţină  acest  articol 
şi  despre  absoluta  libertate  a  conştiinţei  şi  libertatea  tuturbr 
cultelor,  căci  paritatea  râvnită  de  catolicismul  de  ambele  rituri 
ar  tulbură  echilibrul  sufletesc  al  statului;  Concordatul  cu  Roma 
papală  să  nu  se  încheie  şi  nici  un  fel  de  alte  legăminte  religioase 
să  nu  se  facă,  ci  să  se  susţină  dreptul  regal  de  jus  placetum 
regis,  precum  o  cere  interesul  de  suveranitate  a  statului  politic, 
ca  nici  un  factor  extern  să  nu  poată  dispune  după  plac  nici 
în  chestiile  religioase;  dreptul  de  supremă-  inspecţiune  a  sta¬ 
tului  să  fie  cât  mai  precis  codificat  în  legi,  ca  statul  să  fie  apărat 
de  o  deraiare  politică  a  cultelor,  în  special  a  catolicismului;  Ia 
subvenţiile  de  stat  să  se  aibă  în  vedere  numărul  sufletelor  şi 
orice  ajutor  să  se  dea  numai  proporţional  şi  numai  în  măsura 
în  care  averile  bisericeşti  aie  confesiunilor  nu  acop.er  trebuinţele 
lor;  în  parohii  mixte  să  nu  fie  plătit  dî  stat  decât  preotul  ro¬ 
mân  aparţinător  bisericei  de  stat,  sau  şi  numai  preotul  majori¬ 
tăţii  de  rit  ortodox,  ca  în  strâmtoarea  ^financiară  statul  să  nu 
plătească  tot  2  preoţi  români,  acolo  unde  şi  unul  poate  pro- 
vedeâ  trebuinţele  sufleteşti  ale  poporului,  care  a  rămas  acelaş, 
fără  ca  unirea  dela  1700  să  fi  schimbat  ceva  în  sufletul  lui; 


—  296  — 


pe  seama  biserîcei  ortodoxe  ca  o  recompensă  pentru  averile 
secularizate  să  se  creeze  un  mare  fond  religionar,  care  să-i 
acoperă  trebuinţele;  şi  încă  altele. 

Broşura  aceasta  este  un  preţios  studiu  statistic  asupra  ra¬ 
portului  dintre  biserica  ortodoxă  ardeleană  şi  cea  unită.  Dovada 
datelor  statistice  nu  poate  fi  trasă  la  îndoială  fiind  ele  publicate 
de  statistica  oficială  a  fostului  stat  ungar  şi  de  biserica  unită 
însăşi.  Prin  aceasta  creşte  şi  mai  mult  valoarea  concluziilor  şi 
deducţiilor  broşurei,  care  trebue  să  fie  cunoscută  în  cercuri  cât 
mai  largi,  îndeosebi  printre  factorii  de  cădere  din  vechiul  regat, 
ca  să  spulbere  odată  pentru  totdeauna  atât  de  mult  lăudatele 
efecte  ale  unaţiei,  pe  care  exponenţii  papismului  printre  români 
le  trimbiţează  în  lume  cu  alai  mare.  (pn i.) 

* 

Concordate  un  capitol  de  istorie  politică  de  R.  Cândea, 
profesor  la  Universitatea  din  Cernăuţi,  Cernăuţi  1921,  p.  140. 
Preţul  Lei  25. 

Cartea  dlui  profesor  Cândea  este  scrisă  în  mod  ştiinţific 
sprijinindu-se  pe  bogate  date  istorice  şi  invocând  părerile  băr¬ 
baţilor  celor  mai  de  seamă,  cari  s’au  pronunţat  în  chestiunea 
concordatelor  încheiate  de  papa  dela  Roma,  ori  pe  cari  a  în¬ 
cercat  să  ie  încheie  cu  state  catolice.  Nici  un  stat  ortodox  n’a 
încheiat  în  trecut  yre-odată  un  corcodat. 

Scopul  cărţii  este  să  lămurească  opinia  publică  şi  mai  ales 
să  dea  orientări  precise  şi  clare  factorilor  de  cădere  cărora  le 
revine  datoria  de  a  da  un  răspuns  la  încercarea  papei  de  a 
impune  şi  Ţării  româneşti  un  concordat,  care  niciodată  nu  va 
putea  fi  acceptat  de  un  stat  suveran,  cel  puţin  nu  în  forma 
dictată  de  Curia  română,  în  cunoscutul  proiect  de  concordat. 

In  introducere  se  lămureşte  întrebarea  ce  sunt  Concor¬ 
datele.  Urmează  un  frumos  şi  foarte  temeinic  articol  despre 
«Papalitatea  în  evul  mediu»,  care  arată  cum  a  crescut  pe  încetul 
puterea  papei,  fiind  în  apus  singurul  patriarh,  în  stare  să  se 
pună  în  contradicţie  şi  cu  împăratul,  care  din  Constantinopol 
nu  avea  putinţa  să  facă  presiune  cu  urmări  dezastruoase  imediate, 
cum  o  făcea  cu  patriarhul  din  răsărit.  In  legătură  cu  primatul 
bisericesc  papii  câştigă  tot  mai  multă  influinţă  şi  în  cele  politice, 

mai  ales  că  ideea  imperială  română,  in  evul  mediu,  împrumută 
o  formă  creştină,  teocratică,  adoptată,  din  Testamentul  vechiu,  ca 
aceeaşi  persoană  să  întrunească  şi  puterea  spirituală  şi  cea  politică. 
Papa  se  asemănă  cu  soarele  (Origore  VII)  şi  împăratul  cu  luna, 
iar  despre  papa  inochentie  se  povesteşte  anecdota,  că  odată  a 
încercat  în  taină  sfânta  haină  necusută  alui  Isus  care,  zice-se,  se 
păstră  la  Lateran,  pentru  a  vedeă  dacă  nu  cumva  Hristos  a 
fost  mai  mic  decât  dânsul,  (p.  29). 

Analizează  apoi  diferitele  concordate  mai  de  importantă 
dela  început,  apoi  cele  din  epoca  modernă,  stăruind  in  special 
asupra  celui  francez  dela  1801,  a  celui  bavarez,  austriac,  rusesc 
şi  sârbesc.  Faţă  de  Rusia  a  fost  o  încercare,  dar  ţara  «rămasă 
la  principiul  de  a  nu  admite  ştirbirea  suveranităţii  imperiului 
-prin  imixtiuni  de  orice  fel  a  unei  suveranităţi  străine,  ori  care 
ar  fi  ea».  Iar  regatul  sârbilor,  croaţilor  şi  slovenilor  n’a  încheiat 
nici  o  convenţie  cu  scaunul  papal.  Bărbaţi  politici  sârbi  s’au 
pus  pe  punctul  de  vedere  că  nu  se  poate  stabili  raportul  Intre 
biserică  şi  stat  înainte  de  a  există  o  constituţie  a  acestui  stat 
întregit  şi  mărit»,  (p.  130).  Vrem  noi  să  fim  mai  cuminţi  decât 
sârbii,  când  politician»  noştri  admit  ideea  încheerii  concorda¬ 
tului  înainte  de  legiferarea  unei  nouă  constituţii?! 

Concluziunile,  cari  fac  încheierea  cărţii,  arată  că  nici  în 
statele  catolice  naţionale  (Franţa,  Bavaria)  nici  in  cele  nenaţio¬ 
nale  (Austria)  «concordatele  n’au  fost  mijlocul  cel  mai  potrivit 
de  a  asigură  libertatea  bisericei  în  stat»,  pentrucă  sunt  ireali¬ 
zabile  în  fond.  Cele  două  puteri  contractante  sunt  atât  de  de¬ 
osebite  după  natura  şi  alcătuirea  lor,  iar  de  disputarea  supe¬ 
riorităţii,  nu  mai  poate  fi  vorba,  câtă  vreme  biserica  se  găseşte 
în  stat,  ca  o  instituţiune  în  marginile  hotarelor  aceluia  şi  nu  ca 
în  evul  mediu,  când  se  punea  întrebarea:  care  suveranitate 
trebue  să  se  plece  în  faţa  celeilalte? 

Dacă  state  catolice  recunoscut  prin  concordat  papei 
drepturi  spirituale  asupra  bisericii  din  cuprinsul  lor,  concordatul 
a  fost  socotit  în  totdeauna  ca  o  lege  de  stat,  care  trebue  exe¬ 
cutată  după  ordonanţele  şi  prescripţiile  date  de  autoritatea 
statului,  iar,  pe  urma  acestui  fapt,  papalitatea  a  rămas  permanent 
profund  nemulţămită  de  călcarea  celor  mai  însemnate  hotărâri 
ale  concordatului.  Chiar  Austria  a  fost  nevoită  să  denunţe  con- 

cordatul,  nefiind  compatibil  cu  suveranitatea  de  stat,  care  ml  .3 
îngădue  altă  suveranitate  pe  lângă  sine.  | 

In  ce  priveşte  ţările  ortodoxe  spune  autorul  în  concluzia-  | 
nile  dela  finea  cărţii:  raportul  bisericii  faţade  stat  s’a  desvoltat  J 
cu  totul  altfel.  Aici  s’a  înfăptuit  cu  mult  mai  mult  cuvântul  lui 
Hristos  de  însemnătate  universală,  cum  zice  Ranke:  «Daţi  lui 
Dumnezeu  ce  este  al  lui  Dumnezeu  şi  chesarului  ce  este  al  % 
chesarului».  Bisericile  naţionale  care  sânt  şi  dominante  în  stat  jj 
în  Rusia,  în  România,  în  regatul  sârb,  în  Grecia  şi  Bulgaria,  sunt  :| 
rezultatul  unui  lung  proces  istoric.  In  ţerile  acestea  naţiunea  se 
confundă  cu  religiunea.  Aceasta  nu  înseamnă  că  biserica  tre-  4 
bute  să  fie  roabă  a  statului.  Biserica  ajunge  roabă  a  statului  r 
abia  atunci,  când  nu-şi  îndeplineşte  misiunea  ei  divină  cu  mij¬ 
loacele  spirituale  pe  care  i  le-a  hărăzit  dumnezeescul  ei  înte-  .1 
meietor». 

Scrisă  cu  un  larg  aparat  ştiinţific  cartea  dlui  profesor  Cândea  * 
este  o  preţioasă  contribuţie  la  lămurirea  chestiunii  puse  la  or¬ 
dinea  ziiei  prin  proiectul  de  concordat  şi  orientează  pe  deplin 
asupra  tendinţelor  curiei  papale, 

O  recomandăm  cu  căldură  cetitorilor  noştrii  ca  pe  o  Iu-  ' 
crare  istorică  de  valoare.  Se  află  la  Librăria  arhidiecezană. 

(pm.)  | 

„Schisma  românească.  Răspuns  unui  sibian  anonim".  4 
Aşa  îşi  zice  o  broşurică  volantă  de  14  pagini,  pe  care  o  scrie  f 
cineva,  ascunzând  şi  numele  tipografiei  de  unde  a  eşit.  Şi  acum  J 
tine  să  o  reproducă  şi  «Unirea»  în  foiieton.  E  o  nouă  încer-  J 
care  iresponsabilă,  ca  şi  «foile  volante»  a  «unui  preot  unit»,  j 
pentru  eşirile  nechibzuite  ale  căruia  însuşi  ministerul  cultelor 
a  trebuit  să  ordoneze  cercetare,  ca  să  pună  frâu  pornirilor  de  i 
calomnii  şi  invective  nedemne,  cari  nu  pot  decât  să  scadă  ni- 
velul  unei  biserici  şi  dacă  ea  se  numeşte  unită  cu  Roma.  ■■ 

Broşura  ar  vrea  să  fie  un  răspuns  la  «Schisma  fomâ-  i 

nească  sau  Unirea  cu  Roma»  apărută  îtl  «Biblioteca  bunului 
păstor»,  dar  dela  început  abate  vorba  în  alte  direcţii,  ferin- 

du-se  a  intră  în  meritul  lucrului,  pe  care  îl  tratează  broşura 

«Biblioteca  Bunului  păstor»  cu  dovezi  şi  argumente  nerăstur- 
nabile,  întemeiate  pe  date  statistice  foarte  grăitoare. 

Chesliunea  tnarei  probleme  a  revenirii  în  sânul  bisericei 
româneşti  a  fraţilor  smulşi  la  1700  s’a  pus  deschis  şi  frăţeşte 
ia  Sibiiu.  S'a  tratat  în  broşuri  serioase,  scrise  cu  adâncă  dra¬ 
goste  de  cauză  şi  de  fraţii,  cu  cari  am  vrea  să  refacem  rup¬ 
tura  pricinuită  de  alte  tendinţe  decât  acelea,  cari  să  aducă  un 
folos  neamului.  Ni-s’a  răspuns  însă  cu  îndârjire,  cu  pervertirea 
adevărului  istoric,  cu  ţipete,  că  am  deschis  lupta  ucigătoare  de 
fraţi,  că  am  pornit  vrajbă  aspră,  tocmai  acum  când  e  mai  mare 
nevoie  de  unire  1  Şi  ce  vream  noi  decât  deplina  unire  frăţească, 
pe  care  însă  odată  cu  capul  nu  o  vor  ceîce  reprezintă  printre 
noi  tendinţe  primejdioase,  insuflate  de  curia  papală.  Şi  aceşti 
câţiva  recurg  la  toate  mijloacele,  oricât  de  scoborâte.  Ca  şi 
broşura  de  care  vorbim,  prin  articole  de  gazetă  intervestesc 
rolul  pe  care  l-a  avut  biserica  ortodoxă  în  vieaţa  neamului, 
substituindu-o  cu  cea  unită  în  ce  priveşte  pe  românii  de  din¬ 
coace  de  Carpaţi.  Se  aduc  acuzaţii  lipsite  de  orice  temei  oame¬ 
nilor  bisericei  ortodoxe,  se  hulesc  ierarhii  bisericei  din  vechiul 
regat,  ca  să  se  scoată  concluzia  că  «uniţii  sufleteşte  sunt  incom¬ 
parabil  superiori  neuniţilor».  Se  poate  o  gradomanie  mai  lip¬ 
sită  de  orice  bun  simţ!  Noi  nu  ne-am  gândit  să  răscolim  ce¬ 
nuşa  vlădicilor  uniţi,  ca  să-i  arătăm  ce  au  însemnat  pentru  ro¬ 
mânismul  nostru  chinuit  de  forţa  statului  asupritor,  ca  şi  de 
tendinţa  cârmuitorilor  bisericei  unite,  dirigiuiţi  de  aceiaşi  factori, 
cari  ne  vânau  şufletul. 

Sibiiul  şi  ortodoxismul  întreg  va  continuă  în  acelaş  chip 
demn  să  ţină  Ia  suprafaţă  problema  reunirii  bisericelor  româ¬ 
neşti,  socotindu-o  ca  o  îndatorire  a  sa  şi  ca  o  necesitate  de 
stat,  care  exclude  o  biserică  românească  cu  centrul  de  gravitaţie 
în  afară  de  graniţele  lui.  Mai  curând  ori  mai  târziu  se  vor 
convinge  şi  agitatorii  dărzi  de  acum  de  dreptatea  punctului,  pe 
care  îl  reprezentăm,  altfel,  suntem  convinşi,  că  va  veni  mulţimea 
poporului  cu  bun  simţ  să  măture  piedecile  din  calea  înţele¬ 
gerii  frăţeşti.  (mp.) 

Istoria  predicei  Ia  Români  de  diaconul  Dr.  Gheorghe 
Comşa,  sub- director  generel  în  ministerul  cultelor.  Editura  mi¬ 
nisterului  cultelor  şi  artelor,  Bucureşti,  Tipografia  Cărţilor  bise¬ 
riceşti  1921,  pp.  304.  Preţul  Lei  15’ — . 

O  carie  de  mult  preţ  pentru  preoţimea  noastră,  scrisă  cu 
o  sârguinţă  deosebită  ea  umple  un  gol  tn  literatura  noastră 
bisericească.  In  numărul  viitor  urmează  dare  de  seamă  mai 
amănun{ită.  Se  poate  comanda  prin  Librăria  arhidiecezană  din 
Sibiiu. 

* 

Biserica  ortodoxă  română,  organul  Sfântului  Sinod,  a 
reapărut  începând  cu  luna  Octomvrie  a.  c.  In  1916,  cu  fasci¬ 
colul  Aug. — Sept.  îşi  sistase  apariţia  în  urma  evenimentelor  pro¬ 
vocate  de  intrarea  României  în  răsboiul  mondial.  Acum  por¬ 
neşte  iarăş  la  drum,  în  format  nou,  sub  conducerea  unui  nou 
comitet  de  redacţie,  în  frunte  cu  P.  Sf.  episcop  al  Râmnicului 
Vartolomeiu,  având  de  primredactor  pe  dl  profesor  al  Facul¬ 
tăţii  teologice  Dr.  I.  Mihălcescu,  iar  de  secretar  pe  părintele 
Arhim.  Scriban.  Un  comitet  de  redacţie  mai  larg  se  compune 
din :  Dr.  loan  Lupaş,  Dr.  Pavel  Roşea,  Dr.  Nicolae  Popescu, 
Dr.  Şt,  Cioroianu,  Dr.  Vaferian  Şesan,  Dr.  Romulus  Cândea, 
Iconom  Serghie  Bejan,  Pr.  Cicerone  Iordăchescu  şi  St.  Berechet. 

Revista  se  trimite  tuturor  parohiilor  şi  abonamentul  va  fi 
încasat  de  ministerul  cultelor  însuşi,  care  subvenţionează  bud¬ 
getul  acelora  în  vechiul  Regat.  Sperăm  că  parohiilor  noastre 
în  mitropolia  Ardealului  se  va  trimite  gratuit  măcar  Revista, 
dacă  deocamdată  bugetul  statului  nu  îngădue  o  subvenţionare 
şi  a  bugetului  acestora. 

Abonamentul  anual  este  100  lei  şi  se  trimite  diui  D.  Sire- 
teanu,  secretar  de  administraţie,  Bucureşti  localul  Sf.  Sinod,  la 
biserica  Antim. 

Asupra  cuprinsului  bogat  al  întâiului  număr  vom  reveni. 

* 

Din  „Social-Ţârănîsmul" :  ...Vieata  a  dat  iar  în  păgâ- 
nism.  Cum  slăbeşti  credinţa  religioasă,  indată  dai  peste  urmări 
hotărâte  ale  ei:  omul  îşi  perde  răspunderea  cătră  sufletul  său». 
Arhim.  Scriban. 

«...Să  purcedem  la  întemeierea  vieţii  culturale  sociale  şî 
economice,  scuturând  din  rădăcină  răul  ce  a  pătruns  în  biserică, 
sfărâmând  lanţurile  despotismului  barbar,  cu  care  e  încătuşată, 
şi  să  respire  o  vieaţă  liberă,  dominantă  şi  puternică  în  toată 
puterea  cuvântului».  Preot.  C.  M.  Grumărescu. 

CRONICA  BISERICEASCÂ-CULTURALĂ. 


Sinod  ecumenic.  Comentând  discuţiile  ce  s’au  urmat  In 
Sf.  Sinod  dela  Bucureşti  In  chestia  convocării  unui  sinod  .ecu¬ 
menic.  —  «Cultura  Creştină»  dela  Blaj  Nr.  &  îşi  pune  câteva 
întrebări,  aşteptând  să-i  dăm  noi  răspunsul. 

Ne  bucurăm  de  interesul  fraţilor  noştri  «uniţi»  cu  Roma 
faţă  de  o  chestiune  atât  de  importantă,  care-i  priveşte-  şi  pe 
dânşii  In  mare  măsură,  —  de  aceea  le  răspundem. 

v  Acel  sinod,  dupăce  îşi  vor  fi  dat  consimţământul  la  con¬ 
vocarea  lui  bisericile  ortodoxe  autocefale,  va  fi  convocat  de 
cătră  căpeteniile  acestor  biserici.  Cu  privire  la  locul  unde  va 
aveâ  să  se.  întrunească,  nu  pot  să  existe  perplexităţi.  Nu  s’au 
mai  ţinut  slnoade  ecumenice  la  Constantinopol,  recunoscute  şi 
de  creştinătatea  apuseană,  când  ea  nu  stăteâ  sub  absolutismul 
papismului?  In  privinţa  aceasta  nici  un  oraş  din  Apus  nu  are 
tradiţii  atât  de  venerabile.  Ne  mai  putem  gândMa  Atena,  Corind, 
Salonic  —  cetăţi  cari  ne  evocă  marile  succese  misionare  ale 
apostolului  Pavel  şi  de  cari  sunt  legate  amintiri  scumpe  oricărei 
inimi  creştineşti.  De  ce  n’ar  putea  adăposti  Bucureştii  ori  Iaşii 
care  a  mai  văzut  ierarhi  diir  toate  părţile  bisericei  ortodoxe,, 
un  mare  sinod  ecumenic?  Nici  limba  în  care  vor  decurge 
tratativele,  nu  prezintă  greutăţi  de  neînvins.  S’ar  puteă  admite 
două  ori  trei  limbi,  s’ar  angaja  interpreţi  s’ar  face  traduceri  în 
mai  multe  limbi  în  chestiunile  mai  importante.  Sau  crede  cineva 
că  toţi  cari  au  participat  la  sinodul  vatican  din  a.  1870,  care 
a  dogmatizat  infalsilitatea  papei,  au  fost  stăpâni  desăvârşiţi 
pe  cunoştinţa  limbei  latine?  Unii  dintre  reprezentanţii  statelor 
mari  la  conferinţele  de  pace  nu  cunoşteau  limba  franceză  şi 
cu  toate  acestea  s’au  putut  purtă  discuţiuni  şi  luă  hotărâri  atât 
de  importante  pentru  vieaţa  statelor  şi  popoarelor.  «Care  să 
fie  textul  autentic  al  hotărârilor  ce  se  vor  luă?»  —  întrebarea 
aceasta  are  rost  numai  pentru  un  papist  care  reclamă  pe  seama 
papei  dreptul  de  a  «autentică»  şi  aprobă  chiar,  hotărârile  si¬ 
nodale,  —  dar  pentru  un  ortodox  lucrul  e  clar:  textul  pe  care 
sinodul  îl  va  acceptă  va  fi  cel  autentic. 

Cum  vedem,  aceste  greutăţi,  ca  şi  cele  de  ordin  material, 
cât  ar  fi  de  mari,  sunt  totuşi  relative  şi,  prin  urmare,  pot  fi 
înlăturate.  Dar,  acum  punem  noi  o  întrebare  «C.  C.»,  —  mai 
are  rost  să  se  ţină  în  biserica  pa  pistă  un  sinod,  după  dogma¬ 
tizarea  infalibiiităţii  papei,  prin  care  s’a  aşezat  pentru  creştinii 
acelei  biserici  un  oracol  «infalibil»  în  materie  de  credinţă  şi 
morală?!  Aici  vedem  o  piedică  de  ordin  principiar  şi  care  a 
suprimat  sinodalitatea  cea  adevărată  din  sânul  bisericei  papiste, 

punând-o  în  contrazicere  cn  spiritul  vechei  biserici  ecumenice. 
Un  sinod  în  biserica  papistă  nu  poate  aveâ  decât  rolul  de  păpuşă 
în  mânile  papei. 

Sinodul  ecumenic  al  bisericilor  ortodoxe  este  pe  drumul 
de  a  se  înfăptui.  Delegatul  bisericei  româneşti,  d-nul  profesor 
Dr.  Dragomir  Demetrescu,  mare  nomofilax  arhon  al  bis.  ort 
a  luat  contact  cu  factorii  de  cădere  la  Atena  ş!  Constantinopol 
şi  s’a  stabilit  ideea  ţinerii  sinodului  la  Bucureşti.  Dl  profesor 
s’a  pus  in  legătură  şi  cu  centrele  ortodoxe  din  Belgrad  şi  Sofia 
aducând  astfel  mai  aproape  de  realizare  ideea  acestui  sinod  atât 

de  necesar.  - 

* 

.Rămăşiţele"  Hajdu-Dorogului.  Episcopia  Hajdu-Doro- 
gului  înfiinţată  de  câtră  papa  dela  Roma  prin  bula  *Christt 
fideles  Graeci »,  pentru  a  sta  in  serviciul  operei  de  maghiarizare 
printre  românii  şi  rutenii  greco-catolici,  continuă  să-şi  facă  efectele 
şi  in  România-Mare.  Se  spune,  că  rutenii  din  cuprinsul  hota¬ 
relor  noastre,  aparţinători  acelei  nenorocite  creaţiuni  papiste, 
întrebuinţează  şi  astăzi  iimba  maghiară  în  serviciile  lor  litur- 
ghicel  In  chipul  acesta  procesul  de  maghiarizare  işi  face  drumul 
înainte  nelmpiedecat  de  nimeni.  Dacă  nunţiul  papal  n’a  ţinut 
să  meargă  prin  acele  parohii,  ca  să  vadă  isprăvile  bulei  stăpâ¬ 
nului  său,  —  credem  că  măcar  statul  român  va  luă  măsurile 
necesare  ca  să  elibereze  pe  bieţii  săteni  de  sclăvia  şi  întunerecul 
în  care  sunt  ţinuţi. 

Conferenţe  pastorale  au  fost  convocate  în  cuprinsul  mi¬ 
tropoliei  Moldovei  pe  zilele  de  18 — 20  Octomvrie,  în  capitalele 
judeţelor.  Problemele  puse  in  discuţie  sunt:  Mijlocul  pentru 
păstrarea  credinţei  strămoşeşti  şi  a  bunelor  moravuri,  precum 
şi  pentru  desvoltarea  vieţii  economice  şi  culturale,  care  se  impun 
ţării  în  urma  răsboiului  pentru  întregirea  neamului. 

Se  va  hotărî  şi  zidirea  unui  cămin  preoţesc  al  Societăţii 
clerului  «Ocrotirea»  la  centrul  mitropoliei,  ca  local  pentru  în¬ 
truniri  culturale  preoţeşti  şi  pentru  desfacerea  obiectelor  de  cult 
bisericesc  şi  a  produselor  din  atelierele  mănăstirilor  Moldovei. 

* 

In  eparhia  Ungro-Vlahiei  sunt  convocate  aceste  conferenţe 
pe  două  serii,  In  zilele  de  2—3  şi  16—17  Noemvrie.  Subiectele 
date  spre  tratare  sunt:  1.  Mijloacele  pentru  deşteptarea  şi  în¬ 
tărirea  conştiinţii  religioase  în  popor  şi  2.  Ce  zic  preoţii  de  ho¬ 
tărârea  Chiriarhiei  relative  la  umblatul  cu  zi  întâi.  Se  ştie  că 
în  vechiul  regat  este  obiceiul  ca  preotul  la  fiecare  zi  întâi  a 


—  303  — 


luneî  se  umble  cu  botezul  pe, la  casele  creştinilor;  o  datină  cu 
care  sunt  împreunate  şi  multe  neajunsuri.  • 

In  legătură  cu  problema  de  sub  1,  părintele  arhimandrit 
SCRIBAN  în  «Social-Ţărănismul»  arată  puterea  cărţilor  bune,  mai 
ales  de  cuprins  religios,  pentru  a  îndreptă  cugetele  şi  cere  să 
se  înfiinţeze  la  ţară  ca  şi  la  oraşe  cercurile  biblice,  în  care  să 
se  cetească  şi  tâlcuiască  Biblia  cu  mijloace  simple,  Ia  mintea 
tuturor.  Este  aceasta  de  sigur  o  arzătoare  cerinţă  a  vremii,  dar 
a  cărei  împlinire  merge  greu  pentru  două  motive:  lipsa  Bibliei 
întrio  ediţie  populară  care  să  fie  pusă  în  mâna  mulţimii  şi  lipsa 
unui  comentar  potrivit  a  ajută  şi  pe  preoţii  mai  puţin  versaţi 
în  sfintele  Scripturi.  Se  cer  de  mult  aceste  două,  căci  fără  de 
ele  nu  se  poate  începe  nimic.  - 

* 

In  mitropolia  noastră,  în  cadrul  Asociaţiei  clerului  «Andreiu 
Şaguna»  s’a  început  de  asemenea  seria  conferenţelor  pastorale 
de  toamnă,  cari  se  ţin  pe  desp^ţăminte,  după  protopopiate. 

Programa  acestor  conferenţe  cu  durată  de  2  zile  este  ur¬ 
mătorul;  întâi  Liturghie  cu  predică  pentru  popor,  apoi,  după 
descinderea  conferenţei.  discurs  roriit  liber  asupra  unei  probleme 
ori  chestiuni  actuale,  dare  de-  seamă  asupra  celor  mai  de  va¬ 
loare  publicaţii  de  cuprins  religios-moral  şi  în  genere  bisericesc- 
cultural  apărute  în  cursul  anului  1920,  desertaţii  asupra  diferi¬ 
telor  probleme  religioase  dela  ordinea  zilei.  Chestiunile  ce  se 
tratează  în  expunere  liberă  sau  în  scris  le.  fixează  comitetul  fie¬ 
cărui  despărţământ;  dela  centrul  Asociaţiei  se  dau  numai  orien¬ 
tări.  Astfel  preocupările  din  acest  an  s’au  îndrejjtat  mai  ales 
asupra  problemelor:  Catehizarea  în  şcoala  primară,  — Raportul 
sufletesc  al  preotului  cu  Mântuitorul,  —  Importanţa  meditaţiilor 
şi  exerciţiifor  spirituale  în  vieaţa  preotului,  —  Biserica  şi  curentele 
sociale,  —  Propaganda  religioasă,  —  Biserica  ortodoxă  ocroti¬ 
toare  a  neamului  românesc,  —  Mijloacele  şi  procedura  de  urmat 
pentru  întărirea  religioşităţii  Ih  popor,  —  preocupările  poporului 
nostrti  în  timpul  de  iarnă.  — Obiect  de'discuţie  permanent  este 
chestiunea  predice:  după  experienţele  preoţîmîl  şi  în  confor¬ 
mitate  cu  cerinţele  vremii.  Şi  în  sfârşit  chestiuni  de  admini¬ 
straţie:  purtarea  oficiului  parohial,  conducerea  organismului  bi¬ 
sericesc;  chestiuni  de -pastorală  practică,  rituale. 

* 

O  confereriţă  eparhială  s’a  ţinut  sub  prezidiul  P.  Sf.  Sale 
părintelui  episcop  al  Caransebeşului  Dr.  losif  Tr.  Badescu  în 
20  Sept.  v  a.  c.  la  care  au  luat  parte,  pe  lângă  asesorii  şi  re¬ 
ferenţii  din  centru,  protopopii  şi  câte  2  reprezentanţi  ai  preo¬ 
ţim»  din  fiecare  protopopiat.  S’au  discutat  chestiuni  de  impor¬ 
tanţă  pentru  vieaţa  internă  a  eparhiei. 

* 

Situaţia  sectelor  religioase  din  ţară  s’a  reglementat  prin 
ordinul  circular  Nr.  15831/921  al  Ministerului  cultelor  —  direcţia 
generală  a  cultelor.  Reglementarea  s’a  făcut  pe  urma  nenumă¬ 
ratelor  abuzuri  de  propagandă  făcută  de  emisarii  organizaţiilor 
străine,  ajutaţi  de  bani  străini.  Spicuim  din  această  circulară 
părţile  ce  trebuesc  cunoscute  în  cercuri  cât  mai  largi,  pentru  a 
puteâfi  supraveghiată  vieaţa  manifestată  în  cadrul  diferitelor  secte. 

Nu  se  recunoaşte  nici  un  fel  de  organizaţie  centrală  a 
nici  unui  fel  de  sectă,  astfel  nu  se  recunoaşte  «Uniunea  română 
a  adventiştilor  de  ziua  a  Vil  a»,  nici  «Uniunea  comunităţilor 
baptiste  din  România-Mare»  şi  nici  «Asociaţia  creştină  a  stu¬ 
denţilor  de  biblie»  din  Cluj,  şi  organele  statului  sunt  îndrumate 
să  controleze  dacă  nu  cumva  mai  sunt  şi  alte  organizaţii  centrale 
sectare. 

Se  admit  numai  organizaţii  locale  având  de  scop  esclusiv 
exerciţiul  cultului  lor  şi  nici  decum  scopuri  de  propagandă. 
Cultul  se  poate  exercită  numai  în  casa  de  rugăciune  a  cărei 
deschidere  trebue  să  fie  încuviinţată  de  ministerul  cultelor  şi 
nici  decum  în  case  particulare  şi  nici  sub  cerul  liber. 

Case  de  rugăciuni  nu  se  pot  zidi  sau  închiria  decât  cu 
autorizaţie,  dacă  adepţii  au  numărul  cerut  şi  împlinesc  anume 
condiţii.  O  organizaţie  de  cult  locală  deja  existentă  trebue  să 
obţină  încuviinţarea  ministerului  de  culte  în  cel  mult  3  luni. 

Predicatorii  nu  pot  fi  decât  cetăţeni  români  având  o  anume 
pregătire  şi  existenţa  asigurată  de'comunitate  şi  vor  putea  funcţiona 
numai  la  o  singură  comunitate  religioasă,  având  autorizaţia  mini¬ 
strului.  Activitatea  lor  se  va  mărgini  esclusiv  la  actele  cultului  exer¬ 
citat  în  casa  de  rugăciune,  la  botezuri  şi  înmormântări.  Orice  pro¬ 
pagandă  de  proselitism  este  cu  desăvârşire  oprită.  Asemenea 
este  interzis  sectanţilor  participarea  in  massă  sau  grupuri  la 
cultul  ţinut  în  case  de  rugăciune  din  alte  comune,  dupăcum  la 
fel  este  opriiă  întrebuinţarea  darurilor  şi  colectelor  strânse  dela 
adventiştii  sau  baptiştii  unei  comunităţi  pentru  acoperirea  tre¬ 
buinţelor  uneia  din  altă  localitate. 

Secta  nazarenilor  este  interzisă  cu  desăvârşire. 

Este  de  dorit  ca  preoţimea  să  orienteze  autorităţile  bise¬ 
riceşti,  raportând  despre  orice  mişcare  a  sectarilor,  pentruca 
luându-se  cuvenitele  măsuri  să  se  împiedece  lăţirea  păgubitoare 
a  sectelor  primejdioase  vieţii  naţionale  şi  adevărat  creştineşti 
a  poporului, 

* 

Asociaţia  studenţilor  creştini  în  România  s’a  înfiinţat 
după  înălţătoarele  zile  petrecute  în»rio  atmosfesoră  creştinească 
în  Buşteni  la  «Cursurile  creştineşti  de  vacanţă»  ţinute  între  1 — 15 
Septemvrie  a.  c.  Studenţi  şi  studente  români  s’au  întâlnit  intr’o 

Reuniune  creştină,  cu  reprezentanţii  colegilor  lor  din  Franţa, 
Elveţia,  Cehoslovacia,  Polonia  şi  Bulgaria  ca  să  se  lumineze 
asupra  învăţăturilor  lui  Isus.  Despre  decursul  aţelor  zile  dă 
seamă  «Social-Ţărănismul»  în 'două  foiletoane  scrise  de  stu¬ 
dentul  Grecu. 

Programul  zilelor  de  studiu  ocupă  toată  înainte  de  amiaza 
cu  a)  rugăciune,  b)  cercurile  de  studiu  şi  c)  conferinţa.  Ase¬ 
menea  erau  ocupate  2  ore,  după  masa  de  seara,  de  studiu  şi 
conferinţe.  Dună  amezile  erau  destinate  plimblărilor,  excursiu- 
nilor  şi  lecturei. 

La  rugăciune  se  cetea  din  Sf.  Scriptură  un  pasagiu  sau 
un  verset,  se  înălţă  o  rugăciune  inspirată  de  lectură  şi  se  sfârşiâ 
cu  câteva  clipe  de  meditaţie  în  tăcere  adâncă.  Cercurile  de 
studiu  cercetau  probleme  religioase  pentru  a  arătă  imensitatea 
şi  frumuseţea  creştinismului  şi  a  dovedi  că  preocuparea  cre¬ 
ştină  nu  înseamnă  nici  perdere  de  vreme  nici  reverie  contem¬ 
plativă  care  exclude  practica.  In  trei  cercuri,  conduse  fireşte 
de  delegaţii  străini,  s’au  studiat  problemele:  «Isus  omul»,  «Scopul 
rugăciunii»  şi  «Vieaţa  creştină».  Pentru  întâiaoară  s’au  văzut 
studenţi  români  cercetând  texte  evanghelice,  mărturisindu-şi 
convingerile  religioase  cu  sinceritate,  luând  în  serios  şi  această 
lăture  a  sufletului  omenesc  —  religiozitatea  —  şi  căutând  să 
se  lumineze  asupra  moralei  iui  Christos  în  nădejdea  şi  cu  ho¬ 
tărârea  de  a  o  pune  în  practică. 

Cercurilor  de  studiu  le  urmau  conferinţele,  cari  se  con¬ 
tinuau  şi  seara,  însoţite  de  discuţii  foarte  interesante,  instructive 
şi  folositoare.  Câteva  subiecte  tratate:  Religia  şi  divinitatea, 
Concepţia  critic  idealistă  despre  Dumnezeu,  Patria  şi  Dumnezeu, 
Apostolul  Pa/el,  E  universal  necesară  rugăciunea?  Există  om 
fără  Dumnezeu?  lona  un  profet  al  internaţionalismului,  Prac¬ 
tica  creştină,  Activitatea  Asociaţiei  studenţilor  creştini  in  Ceho¬ 
slovacia,  iar  printre  conferenţiarii  străini  au  ţinut  conferinţe  pă¬ 
rintele  arhirm  Scriban,  Marin  Stefănescu,  prof.  univ,  în  Cluj, 
d-na  Alice  „Voinescu,  doctor  în  filosofie. 

învăţătura  dea  .mai  de  seamă  ce  s’a  scos  din  strădania 
alor  12  zile  de  studiu  —  cele  2  din  urmă  au  fost  destinate  ex* 
cursiunilor  —  este:  «cheia  acestei  vieţi  umane  şi  frăţeşti,  is- 
vorul  de  energie  şi  de  sănătate  sufletească  este  învăţătura  lui 
Christ  şi  practicarea  ei».  Acest  lucru  l-au  înţeles  şi  l-au  simţit 
şi  studenţii  români  cari  au  luat  parte  şi  au  hotărât  înfiinţarea 
« Asociaţiei  studenţilor  creştini  din  România ». 

«Unirea»  dela  Blaj  a  ţinut  să  se  potigrtească  şi  de  o  ini¬ 
ţiativă  frumoasă  ca  aceasta.  Vechiul  obicei! 

* 

Parohia  ortodoxă  în  Bala-mare  s’a  reînfiinţai  cu  ziua 
de  SriS  Septemvrie  a.  c.  din  iniţiativa  Consistondui  nostru  din 
Cluj,  sub  conducerea  părintelui  administrator  Alexiu  Latiş  şi  prin 
stăruinţele  inimoşilor  fruntaşi  ortodocşi  de  acolo.  în  frunte  cu 
di  inginer  Alexandru  Iancu.  Comitetul  parohial  a  făcut  dispo- 
ziţii  pentru  aranjarea  unei  capele  şi  a  iniţiat  o  colectă  în  cer¬ 
curi  largi  pentru  susţinerea  parohiei.  Sinodul  de  consHuire  so¬ 
coteşte  parohia  ca  «un  centru  de  unificare  religionară  şi  de 
cimentare  a  credinţei  străbune  în  România  întregită». 

Iar  opinia  publică,  exprimată  prin  ziarul  «Curierul  de  vest», 
ce  apare  în  Baia-mare,  socoteşte  că  «Biserica  ortodoxă  română 
trebue  să  fie  cel  dintâi  focular  al  tuturor  aspiraţiunilor  noastre 
naţionale,  conducătoare  în  întreaga  noastră  vieaţa  românească 
pentru  a  redeşteptă  conştiinţa  naţională,  care  —  trebue  să  con¬ 
statăm  —  n’a  fost  îndeajuns  nutrită  în  deceniile  din  urmă  în 
acest  oraş......  «unde  generaţia  mai  tinără  de  români  autoh¬ 
toni  nu  mai  vorbeşte  româneşte».  —  Şi  această  stare  s’a  produs 
sub  grija  bisericei  greco- catolice,  care  încă  se  zice  naţională, 
pentrucă  «parohia  străbună  naţională  română»  reînvie  abia 
acum  după  223  de  ani  dela  unirea  cu  Roma. 

* 

Muzeul  Renaşterii  Române  s’a  înfiinţat  sub  înaltul  pro¬ 
tectorat  al  M.  S.  Regelui  din  îndemnul  A.  S.  Principelui  mo¬ 
ştenitor  Carol.  Muzeul  ar  avea  să  cuprindă  tot  ce  are  vre-o 
relaţiune  cu  desvoltarea  Renaşterii  naţionale.  începând  cu  restau- 
raţiunea  naţională  sub  domniile  pământene  după  scuturarea  ju¬ 
gului  fanariot,  unirea  principatelor,  întemeiarea  Dinastiei,  neatâr¬ 
narea,  Regalitatea,  încoronate  de  unitatea  naţională  îndeplinită 
în  zilele  noastre;  lucruri  de  importanţă  atât  din  punct  de  vedere 
cultural  cât  şi  politic,  precum:  publicaţiuni,  imprimate,  manu¬ 
scripte,  medalii,  stampe,  tablouri,  portrete,  artă  naţională  şi 
orice  obiecte  de  amintire  istorică. 

Societatea  formată  în  acest  sco'^  are  membrii  donatori  cu 
o  sumă  dela  5000  lei  în  sus,  sprijinitori  cu  o  sumă  anuală  de 
100  lei,  şi  activi,  cari  se  obligă  a  conlucra  în  orice  mod  la  rea¬ 
lizarea  scopurilor  societăţii,  oferind  sau  adunând  obiecte  admise 
de  comitet. 

Felicităm  pe  A.  S.  Regală  pentru  iniţiativa  atât  de  fru¬ 
moasă. 

* 

Casa  culturii  poporului,  institut  naţional  pentru  educaţia 
şi  cultura  masselor  populare,  s’a  înfiinţat  sub  prezidenţia  A.  S. 
R.  Principele  Carol,  moştenitorul  tronului  român.  Casa  culturii 
are  o  organizaţie  centrală  cu  ramificaţii  pe  judeţe  şi  căminuri 

culturale  pe  comune.  Urmăreşte  aceleaş  scopuri  de  educaţie 
cetăţenească  şi  propagandă  culturală  ca  şi  «casele  naţionale  ale 
colonelului  Manolescu  şi  ale  Asociaţiunii  Transilvane,  ca  şi 
«Casele  culturale»,  pentru  cari  lucrează  Asociaţia  clerului  nostru 
prin  cercurile  religioase.  Aceeaşi  ţintă  ne  călăuzeşte  pe  toţi: 
de  a  ridică  nivelul  moral  şi  cultural  al  poporului,  mi-se  pare 
însă  prea  sunt  împărţite  forţele,  şi  aşâ  foarte  reduse.  Iar  munca 
răsleaţă,  ori  cât  de  însufleţită  ar  fi  la  anumite  momente,  se 
perde;  pe  când  o  armonizare  şi  sistemizare  a  acţiunii,  anga¬ 
jând  toate  puterile  călăuzite  de  un  adevărat  devotament  pentru 
binele  de  obşte  şi  înfrăţându-le  într’o  acţiune  unitară  de  ini¬ 
ţiativă  privată,  ajutaţi  de  munificenţa  statului  şi  înţelegerea 
organelor  sale,  ar  putea  da  mai  grabnice  roade  isbăvitoare. 

* 

Congresul  bisericei  ortodoxe  din  Bucovina  s’a  întrunit 
în  4  Octomvrie  a.  c.  la  Cernăuţi  cu  48  membrii  jumătate  cle¬ 
rici  şi  jumătate  mireni.  Congresul  convocat  prin  decret  regal' 
a  fost  deschis  de  comisarul  regal  Dr.  Dori  Popovici,  ministrul 
Bucovinei  şi  după  verificarea  mandatelor  s’a  împărţit  în  4  sec¬ 
ţiuni,  lucrând  după  regulamentul  camerei  deputaţilor.  Proble¬ 
mele  mai  importante  cărora  s’a  dat  o  soluţiune  au  fost  unifi¬ 
carea  bisericească  şi  chestiunea  administrării  fondului  religionar. 
Vom  da  amănunte  in  numărul  viitor  asupra  felului  cum  s’a  con¬ 
templat  unificarea  administrativă  a  bisericei.  Amintim  însă  acum, 
că  s’a  admis  în  corporaţiile  bisericeşti  proporţia  de  1:2  cleric 
şi  mireni,  după  norma  statutului  nostru  organic. 

* 

Consistorul  superior  bisericesc  s’a  întrunit  Sâmbătă,  în 
5  Noemvrie  c.  după  serviciul  religios  sub  prezidiul  I.  P.  Sf. 
Sale  mitropolitului  Primat,  în  palatul  Sfântului  Sinod.  Decretul 
de  deschidere  a  sesiunii  de  toamnă,  In  absenţa  ministrului  cul¬ 
telor  la  cetit  ministrul  lucrărilor  publice.  Au  partic'pat  membrii 
din  vechiul  Regat  şi  Bucovina.  Reprezentanţi  ai  bisericii  arde¬ 
lene  şi  basarabene,  cari  î-şi  au  organizaţiile  lor  autonome,  ne- 
fiind  membrii  nu  puteau  să  ia  parte  într’o  corporaţie  bisericească, 
care  este  exclusiv  a  vechiului  Regat  şi  pentru  care  nu  aveau  de¬ 
legaţie.  Aceasta  trebuia  să  o  ştie  ceice  vor  sâ  prezinte  lucrul 
ca  o  abţinere  ostentativă  şi  mai  ales  domnii  ziarişti  cari  vorbesc 
de  «membrii  consistorului  din  Ardeal  şi  Basarabia»  sunt  datori 
să  se  orienteze  asupra  oricărui  lucru  mai  nainte  de  al  pune  Ia 
gazetă. 

După  informaţiile  din  ziare,  Consistorul  bisericesc  s’a  ocupat 
în  şedinţele  de  până  acum  de  chestiunea  serviciilor  religioase. 
S’a  hotărât  ca  săracii  să  nu  plătească  pentru  îndeplinirea  acelora, 
fixându-se  taxe  numai  pentru  botez,  cununie  şi  înmormântări, 

iar  celelalte  servicii  facultative  au  fost  lăsate  la  bunăvoinţa  cre¬ 
ştinilor.  Diaconii  vor  beneficia  de  aceleaşi  onorarii  ca  şi  preoţii, 
iar  cântăreţii  de  o  pătrime  din  veniturile  bisericii. 

* 

Congresul  eparhial  al  arhiepiscopiei  Basarabiei  a  ho¬ 
tărât  deschiderea  încă  în  acest  sn  a  «Academiei  teologice  Petru 
Movila»  ca  început  al  Universităţii  româneşti  în  Chişinâu.  Con¬ 
gresul  a  votat  din  bugetul  eparhiei  300,000  lei  pentru  trebuin¬ 
ţele  academiei,  rămânând  ca  statul  să  plătească  pe  profesori. 

*  v 

Cursuri  biblice  se  vor  ţineâ  Ia  societatea  clerului  «Aju¬ 
torul»  din  Bucureşti,  iară  în  enoriile  mărginaşe  pe  cercuri  se 
vor  ţineâ  « citiri  biblico. 

Un  preot  judecat  de  un  credincios  al  său.  Unul  care  şi-a 
părăsit  parohia  şi  a  îmbrăcat  altă  slujbă  şi  cu  ea  şi  altă  purtare. 
Intâlnindu-se  într’un  târg  cu  fostul  său  prim  epitrop,  în  faţa  mai 
multora  scapă  aceste  vorbe  de  necuviinţă  în  gura  ori-cui,  şi 
foarte  urâte  din  gura  unui  preot,  chiar  dacă  nu  ma1  este  în  siujbă: 
«Iacă  ăsta-i  epitropul  din  T,  câţi  draci  toţi  sunt  băgaţi  în  el». 
Cu  adâncă  mâhnire  relatează  omul  cazul  «Unirii»  din  Biaj,  spunând 
că  părintele  vorbeşte  cum  îi  portul  («era  într'un  căaut  scurt») 
şi  se  poartă  cum  îi  vorba,  dar  e  mai  rău  că  portul  şi  vorba 
nu  i-se  potrivesc  de  loc  cu  slujba.  Slujba  iar  fi  alui  Dumnezeu 
dar  vorba _ nu». 

Şi  continuă  aşa:  «Iţi  atrag  luarea  aminte  asupra  faptului  că 
ochii  noştri  ai  poporului  pururea  „sunt  pe  voi  preoţii.  Vieaţa, 
faptele  şi  vorbele  voastre  ne  suie  şi  ne  coboară,  vă  urmăm  pe 
căile  fericirii  şi  pe  ale  peririi.  Ca  o  putere  magnetică  trageţi 
mulţimea  cu  voi  şi  în  sus  şi  in  jos,  noi  suntem  şi  vom  fi  oglinda 
şi  mărturia  vieţii  voastre.  Nu  te  judec,  nu  mi-se  cade,  dar  vor¬ 
bele  ţi  !e-au  auzit  şi  alţii  şi  le  ştie  tot  satul.  Dta  nu  mai  eşti 
între  noi  dar  când  le  aud  roşesc  în  locul  Dtale». 

Câtă  turburare  se  produce  în  sufletul  credincioşilor  de  o 
vorbă,  de  un  gest  necumpănit,  când  ele  vin  dela  un  preot,  care 
îşi  poate  uită  de  sine.  Şi  câţi  sunt  Doamne  robiţi  de  obiceiul 
urât  al  gurei  slobode.  Îşi  întunecă  poziţia  şi  aduc  şi  sminteală 
altora. 

* 

Câtră  cititori.  Faptul  că  nu  s'a  lucrat  în  tipografiile 
Sibiiului  aproape  2  luni  ne  a  făcut  să  întârziem  cu  apariţia  şi 
să  se  strângă  materialul  pentru  a  da  deodată  aceşti  patru  nu¬ 
meri.  Cetitorii  noştri  vor  binevoi  a  trece  cu  îngăduire  peste  acest 
neajuns. 


